Rs 10,500 cr remitted by Christian missionaries | മതപരിവർത്തനത്തിനായി ഒരു വർഷം ഇന്ത്യയിലെ ക്രിസ്ത്യൻ മിഷിണറിമാർക്ക് വിദേശത്തു നിന്നും ലഭിക്കുന്നത് 10,500 കോടി; അമേരിക്കൻ വേദം എഴുതിയ സായിപ്പിന്റെ വെളിപ്പെടുത്തൽ വീണ്ടും ചർച്ചയാകുന്നു - MarunadanMalayali.com\nDecember 12, 2014 | 01:27 PM IST | Permalink\nന്യൂഡൽഹി: ആഗ്രയിൽ മുസ്ലിംങ്ങളെ ഹിന്ദുമതത്തിലേക്ക് പരിവർത്തനം ചെയ്യാനായി ആർഎസ്എസ് കോടികൾ മുടക്കുന്നുവെന്നതാണ് ഏതാനും ദിവസങ്ങളായി ദേശീയ തലത്തിൽ നിറഞ്ഞു നിൽക്കുന്ന പ്രധാനപ്പെട്ട വാർത്ത. ഈ സംഭവത്തിന്റെ പശ്ചാത്തലത്തിൽ പാർലമെന്റിൽ ബഹളത്തിൽ മുങ്ങുകയും ചെയ്തു. ഇന്ത്യപോലെ വിവിധ മതങ്ങൾ ഒരുമിച്ചു് കഴിയുന്ന രാജ്യത്ത് പരസ്പ്പരം മേധാവിത്വം നേടാൻ മതങ്ങൾ നടത്തുന്ന ശ്രമങ്ങൾ വർഗീയ ലഹളകളിലേക്ക് നീണ്ട ചരിത്രവുമുണ്ട്. ഇതിനിടയിലാണ് മതപരിവർത്തന വാർത്തകൾ മാദ്ധ്യമങ്ങളിൽ നിറയുന്നത്. ക്രിസ്ത്യൻ മിഷിനറിമാർ ഇന്ത്യയിൽ പ്രവർത്തിക്കുന്നത് മതപരിവർത്തനം ലക്ഷ്യമിട്ടാണെന്ന ആക്ഷേപങ്ങൾ ചില ഹിന്ദു സംഘടനകൾ മുമ്പേ ഉയർത്തിയിരുന്നു. ഇങ്ങനെ മതപരിവർത്തനങ്ങൾക്കായി കോടാനുകോടികൾ ഇന്ത്യയിലെ ക്രിസ്ത്യൻ മിഷിനറിമാർ ചെലവിടുന്നുവെന്ന വെളിപ്പെടുത്തൽ എരിതീയിൽ എണ്ണയൊഴിക്കൽ പോലെ പുറത്തുവന്നു കഴിഞ്ഞു.\nമതപരിവർത്തനം നടത്താനായി ക്രിസ്ത്യൻ മിഷനറികൾക്ക് ഓരോ വർഷവും 10,500 കോടി രൂപ വിദേശത്ത് നിന്നും എത്തുന്നുണ്ടെന്നാണ് വെളിപ്പെടുത്തൽ. വെറും മതപരിവർത്തനമല്ല ഇവിടെ നടക്കുന്നതെന്നും ബലംപ്രയോഗിച്ചുള്ള ആളെക്കൂട്ടലാണെന്നും വിഖ്യാദമായ അമേരിക്കൻ വേദം എന്ന പുസ്തകത്തിന്റെ കർത്താവായ ഫിലിപ് ഗോൾഡ്‌ബെർഗാണ് പറഞ്ഞത്. ആഗോള തലത്തിൽ ക്രിസ്ത്യൻ സമുദായത്തിലെ അംഗങ്ങളുടെ എണ്ണം കുറഞ്ഞുവരുമ്പോൾ ഇന്ത്യപോലൊരു മൂന്നാംകിട രാജ്യത്തേക്ക് പണമൊഴുക്കി വിശ്വാസികളുടെ എണ്ണം കൂട്ടലാണ് ലക്ഷ്യമെന്നും അദ്ദേഹം ചൂണ്ടിക്കാട്ടുന്നു.\nമുസ്ലിമായിരുന്ന കെ.കെ അലവി 1970കളിൽ ക്രിസ്തുമതം സ്വീകരിച്ച് ഫാദർ അലവിയായി; മഞ്ചേരിയിൽ തുടങ്ങിയ മർക്കസുൽ ബിശാര കേന്ദ്രീകരിച്ച് ക്രിസ്ത്യൻ മിഷിണറിമാർ പാവപ്പെട്ട മുസ്ലിംങ്ങളെ ക്രിസ്തു മതത്തിലേക്ക് കൊണ്ടുപോകുന്നു; ബ്രെയിൻവാഷ് ചെയ്തും ദാരിദ്ര്യത്തെയും മതത്തെ കുറിച്ചുള്ള അറിവില്ലായ്മയും ചൂഷണം ചെയ്തുള്ള ഇടപടെൽ ചെറുക്കുമെന്ന് സത്യസരണി; ഹാദിയയുടെ മതംമാറ്റ വിവാദത്തിന് പുറമേ സത്യസരണിയെ കൂടുതൽ പ്രതിസന്ധിയിലാക്കി വെബ് സൈറ്റും\nഭാരതീയ പാരമ്പര്യങ്ങളിലെ മികച്ച കാര്യങ്ങൾ പാശ്ചാത്യ ലോകത്ത് പ്രചരിപ്പിച്ചതിൽ മുഖ്യപങ്കാണ് ഗോൾഡ്‌സ് ബെർഗിന്റെ അമേരിക്കൻ വേദ വഹിച്ചിട്ടുള്ളത്. ഭാരതീയ യോഗയെയും ധ്യാനങ്ങളെയും പാശ്ചാത്യ ലോകത്തിന് പരിചയപ്പെടുത്തിയ പുസ്തകം എങ്ങനെയാണ് ഇന്ത്യൻ സ്പിരിച്യാലിറ്റി പാശ്ചാത്യ ലോകത്തെ സ്വാധീനിച്ചതെന്നും വെളിപ്പെടുത്തിയിരുന്നു. 2010ലെ അമേരിക്കയിൽ പുറത്തിറങ്ങിയ പത്ത് പ്രധാന മതപുസ്തകങ്ങളുടെ പട്ടികയിൽ അമേരിക്കൻ വേദം ഇടം പിടിച്ചിരുന്നു. ഇങ്ങനെ ഭാരതീയ പൗരാണിക സംസ്‌ക്കാരത്തെ കുറിച്ചും വിശദമായ പഠിച്ച ഫിലിപ്പ് ഗോൾഡ്‌ബെർഗിന്റെ പുസ്തകം നിരവധി അവാർഡുകളും നേടിയിരുന്നു.\nഇങ്ങനെ ഇന്ത്യൻ സാഹചര്യങ്ങളെ കുറിച്ച് വിശദമായ പഠനം നടത്തിയ വ്യക്തി തന്നെയാണ് ക്രിസ്ത്യൻ മിഷിണറിമാർ മതപരിവർത്തനത്തിനായി വിദേശ ഫണ്ട് ഒഴുക്കുന്നുവെന്ന വിവരം പുറത്തുവിട്ടത്. മതപരിവർത്തനം ലക്ഷ്യമിട്ട് ഇന്ത്യയിലെ എൻജിഒകൾ വഴിയാണ് വിദേശഫണ്ട് എത്തുന്നതെന്നും ഫിലിപ്പ് ഗോൾ്ഡ്‌സ് ബെർഗ് വെളിപ്പെടുത്തി. വിവിധ ഏജൻസികളിലേക്ക് 2011 ൽ വരെ ഫണ്ടുകൾ എത്തിയിട്ടുണ്ട്. വിവിധ എൻ ജി ഒകളുടെ അക്കൗണ്ടിലേക്കാണ് ഈ ഫണ്ടുകൾ എത്തുന്നത്. പലതരം ആവശ്യങ്ങൾ എന്ന വിഭാഗത്തിലാണ് ഈ പണം എത്തുന്നതും ചെലവഴിക്കപ്പെടുന്നതും. ഇന്ത്യയിലെ മതപരിവർത്തനങ്ങളെക്കുറിച്ച് പഠിക്കാനായി ബാംഗ്ലൂർ ഇനിഷ്യേറ്റീവ് ഫോർ റിലിജിയസ് ഡയലോഗ് എന്ന സംഘടന ഒരു സർവ്വേ നടത്തിയിരുന്നു. ഇതിലാണ് പണം എങ്ങനെ ഇന്ത്യയിൽ എത്തുന്നുവെന്നതിന്റെ വെളിപ്പെടുത്തൽ ഉള്ളത്.\nസുവിശേഷ പ്രവർത്തകരുടെ നേതൃത്വത്തിൽ കാര്യമായ മതപരിവർത്തന പരിപാടികൾ നടക്കുന്നതായി സംഘടന കണ്ടെത്തി. അമേരിക്കൻ യാഥാസ്ഥിതിക വിഭാഗമാണ് വൻതോതിൽ പണം പമ്പു ചെയ്യുന്നവരിൽ മുമ്പിൽ്. കൂടാതെ യൂറോപ്യൻ രാജ്യങ്ങളായ ജർമ്മനി, ഇംഗ്ലണ്ട്, നെതർലൻഡ്‌സ്, സ്‌പെയിൻ, ഇറ്റലി എന്നിവിടങ്ങളിൽ നിന്നാണ് പണം കൂടുതലായും എത്തുന്നുവെന്നും സംഘടന വെളിപ്പെടുത്തുന്നു.\nഇന്ത്യയിലേക്ക് ക്രിസ്ത്യൻ മിഷിണറിമാർ ഫണ്ടൊഴുക്കുന്നുവെന്ന വാർത്ത നേരത്തെ പുറത്തുവന്നിട്ടും മുൻ സർക്കാറുകൾ കണ്ണടയ്ക്കുകയാണ് ചെയ്തതെന്നാണ് റിപ്പോർട്ടിൽ പറയുന്നത്. നിർബന്ധിത മതപരിവർത്തനം ഇന്ത്യയിൽ കുറ്റകരമായ കാര്യമാണ്. എന്നാൽ ഇതെല്ലാം മറുകടന്നുകൊണ്ടു പിന്നോക്ക സംസ്ഥാനങ്ങളെ ലക്ഷ്യമിട്ട് മതപരിവർത്തനങ്ങൾ നടത്തുന്നുവെന്നാണ് ഇന്റലിജന്റ്‌സ് ബ്യൂറോ വൃത്തങ്ങളും സൂചിപ്പിക്കുന്നത്.\nഇതേസമയം ആയിരം മതപരിവർത്തനങ്ങൾ നടക്കുമ്പോൾ അതിൽ ഒന്നിൽ മാത്രമാണ് പരാതി ഉയരുന്നത്. മതത്തെ അറിഞ്ഞോ ഇവർ പിന്നീട് ക്രിസ്തുമത വിശ്വാസികളായി പൂർണ്ണമായി മാറുന്നോ ഇല്ല. എന്നാൽ പണത്തിന്റെ ഒഴുക്കു തന്നെയാണ് മതപരിവർത്തനത്തിന്റെ പ്രധാന ഘടകം. ഇന്ത്യയിലെ ദരിദ്ര്യപൂർണ്ണമായ സാഹചര്യങ്ങളെ മിഷിണറിമാർ മുതലെടുക്കുകയാണെന്നും ഇനിഷ്യേറ്റീവ് ഫോർ റിലിജിയസ് ഡയലോഗ് വെളിപ്പെടുത്തുന്നു.


നസ്രാണി: October 2013\nവിശുദ്ധ കുര്‍ബ്ബാന സ്വീകരണത്തിനുശേഷമുള്ള നന്ദിപ്രകാശനം\nപൗരസ്ത്യ സുറിയാനീ സഭയുടെ കുർബാന മൂന്നു വിഭാഗത്തിലുള്ള ആളുകൾ വ്യത്യസ്തമായ ഉത്തരവാദിത്തങ്ങളോടെ അർപ്പിയ്ക്കുന്ന ഏറ്റവും ശ്രേഷ്ഠമായ ദൈവാരാധനയാണ്. കാർമ്മികൻ, മ്ശംശാനമാർ, ദൈവജനം എന്നിവരാണ് ആ മൂന്നു വിഭാഗങ്ങൾ. കുർബാന സ്വീകരണത്തിനു ശേഷമുള്ള നന്ദിപ്രകാശന പ്രാർത്ഥനകൾ ഈ മൂന്നുവിഭാഗക്കാർക്കും പ്രത്യേകമായുണ്ട്.\nസമൂഹം:- ഞങ്ങളുടെ കർത്താവായ ഈശോയേ പീഠാസഹനം വഴി മരണത്തെക്കീഴടക്കിയ ആരാധ്യനായ രാജാവേ, സ്വർഗ്ഗരാജ്യത്തിൽ ഞങ്ങൾക്കു നവജീവൻ വാദ്ഗാനം ചെയ്ത ദൈവപുത്രാ, എല്ലാ ഉപദ്രവങ്ങളും ഞങ്ങളിൽ നിന്ന് അകറ്റേണമേ. ഞങ്ങളുടെ ദേശത്ത് സമാധാനവുംകൃപയും വർധിപ്പിക്കേണമേ. നീ മഹത്വത്തോടെ പ്രത്യക്ഷപ്പെടുന്ന ദിവസം നിന്റെ സന്നിധിയിൽ ഞങ്ങൾ ജീവൻ കണ്ടെത്തട്ടെ. നിന്റെ അഭീഷ്ഠമനുസരിച്ച് ഞങ്ങൾ നിന്നെ എതിരേൽക്കുകയും ചെയ്യട്ടെ. ഞങ്ങളുടെ വംശത്തിനു നൽകിയ കൃപയേക്കുറീച്ച് ഓശാനപാടി ഞങ്ങൾ നിന്റെ നാമത്തെ സ്തുതിയ്ക്കട്ടെ. എന്തുകൊണ്ടുന്നാൽ നീ ഞങ്ങളോടു കാണിച്ചകാരുണ്യം വലുതാകുന്നു. മർത്യരായ ഞങ്ങളിൽ നിന്റെ സ്നേഹം ഉദയം ചെയ്തു. നീ ഞങ്ങളുടെ പാപങ്ങൾ കനിവോടേ ഉന്മൂലയം ചെയ്തു. കനിവോടേ കടങ്ങൾ പൊറുക്കുന്നവനേ ഉന്നതങ്ങളിൽ നിന്നുള്ള ഈ ദാനം വാഴ്ത്തപ്പെട്ടതാകട്ടെ. ദൈവമായ നിനക്ക് കൃതജ്ഞതയും ആരാധനയും സമർപ്പിയ്ക്കുവാൻ നിന്റെ കരുണയാൽ ഞങ്ങളെല്ലാവരും യോഗ്യരാകട്ടെ. നാഥനായ നിന്നെ എല്ലാസമയവും ഞങ്ങൾ പ്രകീർത്തിയ്ക്കുകയും ചെയ്യട്ടെ. ആമേൻ\n(ദൈവജനത്തിന്റെ നന്ദിപ്രകാശനം, ഞായറാഴ്ചകളിലും കർത്താവിന്റെ തിരുന്നാളുകളിലും, സീറോ മലബാർ സഭയുടെ കുർബാനക്രമം)\nമ്ശംശാന:- പരിശുദ്ധാത്മാവിന്റെ കൃപാവരത്താൽ സ്തുത്യർഹവും പരിശുദ്ധവും ജീവദായകവും ദൈവീകവുമായ ഈ രഹസ്യങ്ങളെ സമീപിച്ച് ഇവയിൽ പങ്കുകൊള്ളുവാൻ യോഗ്യരാക്കപ്പെട്ട നമുക്കെല്ലാവർക്കും ഇവയുടെ ദാതാവായ ദൈവത്തിനു സ്തുതിയും കൃതജ്ഞതയും സമർപ്പിയ്ക്കാം.\nസമൂഹം:- അവർണ്ണനീയമായ ദാനത്തേക്കുറിച്ച് കർത്താവേ അങ്ങേയ്ക്ക് സ്തുതി.\nഇതേത്തുടർന്ന് കാർമ്മികന്റെ രണ്ടൂ ഭാഗങ്ങളുള്ള നന്ദിപ്രകാശനം വരുന്നു. അതേത്തുടർന്ന് നമ്മുടെ കർത്താവു നമ്മെ പഠിപ്പിച്ച പ്രാർത്ഥന കാനോനകൾ ചേർന്ന് ഏറ്റവും ആഘോഷമായ രീതിയിൽ ചൊല്ലി കർത്താവിനെ സ്തുതിയ്ക്കുന്നു. അതിനു ശേഷമാണ് ഹൂത്താമാ ചൊല്ലി സ്ലീവായുടെ അടയാളത്താൽ കാർമ്മികൻ സമൂഹത്തെ മുദ്രവയ്ക്കുന്നത്.\nകടങ്ങളുടെ പൊറുതിയ്ക്കായി തന്റെ ശരീരവും രക്തവും നമുക്ക് നൽകിയവനു ക്രമപ്രകാരമുള്ള പ്രാർത്ഥനകൾ ചൊല്ലി നന്ദിപറയാൻ അനുവദിയ്ക്കാത്തവരോട് - അത് കാർമ്മികനാകട്ടെ, ശൂശ്രൂഷിയാകട്ടെ, ഗായകസംഘകാകട്ടെ - കർത്താവ് ക്ഷമിയ്ക്കട്ടെ. അവർ ചെയ്യുന്നത് എന്താണെന്ന് അവർ അറീയുന്നില്ല. പള്ളികളിൽ ചൊല്ലിന്നില്ലെങ്കിൽ പോലും വ്യക്തിപരമായി ഈ പ്രാർത്ഥനകൾ ചൊല്ലി നമ്മുടെ കർത്താവിനു നന്ദിപറയുവാൻ നമുക്ക് ബാധ്യതയില്ലേ?\nPosted by നസ്രാണി at Thursday, October 24, 2013 No comments: Links to this post\nശ്‌മറായക്കാരി സ്ത്രീയുടെ സമയം\nമറ്റുപല പോസ്റ്റിലുമെന്നപോലെ മനോവ പള്ളിപ്പാട്ടിലെ അബദ്ധങ്ങളും സാത്താന്റെ കൗശലവും എന്ന പോസ്റ്റും വിഷയത്തിൽ പ്രസക്തവും അതേ സമയം അവതരണത്തിൽ ചിലയിടത്തെങ്കിലും യോജിക്കാനാവത്തതുമായിരിയ്ക്കുന്നു.\nഭാരതത്തിലെ മാർ തോമാ നസ്രാണികളുടെ കുർബാനയ്ക്ക് തനതായ ഒരു തുടക്കമുണ്ട്. വ്യക്തമായ ഒരു ക്രമമുണ്ട്. അംഗീകരിയ്ക്കപ്പെട്ടു പ്രസിദ്ധീകരിയ്ക്കപ്പെട്ട ഒരു തക്സ (ക്രമം) അതിനുണ്ട്. അതുകൊണ്ടൂ തന്നെ അതിന് പുറത്തുനിന്നുള്ള ഒന്നും കുർബാനയിലേയ്ക്ക് കൊണ്ടുവരുന്നതു ശരിയല്ല. കുർബാന തുടങ്ങുന്നതിനു മുൻപുള്ള ഗാനം, കുർബാന സ്വീകരണ സമയത്തെ ഗാനാലാപനം, കുർബാന കഴിഞ്ഞുള്ള ഗാനം എന്നീങ്ങനെയുള്ള ക്രമത്തിനു പുറമേയുള്ള അക്രമങ്ങൾ നടത്താതിരിയ്ക്കുന്നതാണ് കുർബായുടെ ചൈതന്യത്തിനു ചേരുന്ന നടപടീ.\nതക്സായിൽ ഉള്ള ഗാനങ്ങളാകട്ടെ പൗരസ്ത്യ സുറീയാനി സഭയുടെ വിശുദ്ധരായ, ദൈവശാസ്ത്രജ്ഞരായ ഗംഭീരന്മാരാൽ രചിയ്ക്കപ്പെട്ടതിന്റെ മലയാള പരിഭാഷയാണ്. പരിഭാഷയുടെ വൈകല്യങ്ങൾ ഉണ്ടായിരിയ്ക്കാം എന്നു സമ്മതിയ്ക്കുമ്പോൾ തന്നെ അവയ്ക്ക് അതിന്റേതായ സ്ഥാനവും പ്രാധാന്യവും ഉണ്ട്. ഒരു കാസറ്റു പാട്ടിനും എത്തിപ്പിടീയ്ക്കാനാവാത്ത ഔന്നിത്യവും ദൈവശാസ്ത്രപരമായ സമ്പന്നതയും അതിനുണ്ട്. അതുകൊണ്ടു തന്നെ തക്സായിലെ പാട്ടുകൾ ഒഴിവാക്കി കെസ്റ്ററിന്റെയും പീറ്റർ ചേരനല്ലൂരിന്റെയും തച്ചങ്കേരിയുടേയുമൊക്കെ കാസറ്റു സംഗീതം ചേർക്കുന്നത് അഹങ്കാരവും ആരാധനാക്രമത്തിന്റെ വൈശിഷ്ട്യത്തെക്കുറിച്ചുള്ള അജ്ഞതയുമാണ്.\nകുർബാന അതിനാൽ തന്നെ പൂർണ്ണമാണ്. അതുകൊണ്ടു തന്നെ കുർബാന കഴിഞ്ഞിട്ട് ഒരു മാതാവിന്റെ പാട്ട് പാടണം എന്നും എത്രയും ദയയുള്ള മാതാവേ ചൊല്ലണമെന്നുമുള്ള കീഴ്വഴക്കങ്ങൾ അഭംഗിയാണ്. കുർബാനയിൽ, അതും കേന്ദ്രഭാഗത്തു തന്നെ നാലോ അഞ്ചോ തവണ മറിയത്തെ ധ്യാനിയ്ക്കേണ്ടതായുണ്ട്. ചെയ്യേണ്ടിടത്തു ചെയ്യേണ്ടതു ചെയ്യാതെ ചെയ്യാൻ പാടില്ലാത്തിടത്ത് ചെയ്യുന്നറ്റിനെ എന്തു വിളീയ്ക്കണം!\nആംസ്ടോങ്ങിന്റെ പോസ്റ്റിൽ പറഞ്ഞിരിയ്ക്കുന്ന കാര്യങ്ങളിലേയ്ക്ക് വരാം.\n1. ഇസ്രായേലിലെ സ്ത്രീകൾ വെള്ളം കോരുന്ന സമയം\n"ഇസ്രായേല് സ്ത്രീകള് നട്ടുച്ചയ്ക്ക് കിണറ്റിന്‍കരയിലോ?! " എന്നാണ്ട് ഒരു തലക്കെട്ടുതന്നെ. അതിനു ശേഷം "ഇസ്രായേലിലെ സ്ത്രീകള് സാധാരണഗതിയില് വെള്ളമെടുക്കാന് കിണറിന്‍കരയില് വരുന്നത് രാവിലെയും വൈകിട്ടുമാണ്." എന്നു സാമാന്യവൽകരിച്ചിരിയ്ക്കുന്നു. പൈപ്പുകണക്ഷൻ ഇല്ലാത്തകാലത്ത് രാവിലേയും ഉച്ചയ്ക്കും വൈകിട്ടും ശേഖരിച്ചു വച്ച വെള്ളം തീരുമ്പോഴൊക്കെ കിണറ്റിൽ കരയിൽ വരണം എന്നുള്ളതാണ് സാമാന്യ യുക്തി. അതിനെ ഖണ്ഢിയ്ക്കുവാൻ പോരുന്ന ഒരു യുക്തിയും ആംസ്ട്രോങ്ങ് മുൻപോട്ടൂ വച്ചിട്ടില്ല.\n2. യോഹന്നാന്റെ സുവിശേഷത്തിൽ സമയ ക്രമം\nയോഹന്നാൻ യഹൂദസമയക്രമമല്ല റോമൻ സമയക്രമമാണ് ഉപയോഗിയ്ക്കുന്നത് എന്നാണ് ആംസ്ട്രോങ്ങിനെ വാദം.\nസംശയമുണ്ട്. യോഹന്നാൻ എന്ന യഹൂദൻ, യഹൂദമതം കൂട്ടത്തിൽ കൂട്ടാതായ ആദിമ സഭയെ ഉദ്ദ്യേശിച്ച് എഴുതിയ സുവിശേഷത്തിൽ യഹൂദരുടേതല്ലാത്ത ഒരു സമയ ക്രമം ഉപയോഗിച്ചു എന്നു പറയുന്നതിലും പൊരുത്തക്കേടുണ്ട്. അങ്ങനെയാണെങ്കിൽ ഗ്രീക്കുകാരെ ഉദ്ദ്യേശിച്ച സുവിശേഷമെഴുതിയ ഗ്രീക്കുകാരനായ ലൂക്കായുടെ സുവിശേഷത്തിലായിരിയ്ക്കണം യഹൂദരുടേതിൽ നിന്നും വ്യത്യസ്ഥമായ സമയ ക്രമം ഉപയോഗിക്കേണ്ടത്. എന്നു തന്നെയല്ല യോഹന്നാന്റെ സുവിശേഷത്തിന്റെ അറമായ പശ്ചാത്തലം ഗവേഷകർ അംഗീകരിയ്ക്കുന്നുമുണ്ട്.\n3. യോഹന്നാന്റെ ആറുമണി\nയോഹന്നാന്റെ ആറുമണി എന്നാൽ പ്രഭാതമാണ് എന്നാണ് ആംസ്ടോങ്ങിന്റെ മറ്റൊരു വാദം. "യേശുവിനെ മരണത്തിനു വിധിക്കുന്ന ആറാം മണിക്കൂര് എന്നത് രാവിലെ ആറുമണിയാണ്." - ആംസ്ട്രോങ്ങ്. "റോമന് ശൈലിയില് ദിവസത്തിന്‍റെ ആറാം മണിക്കൂര് എന്നു പറയുന്നത് രാവിലെ ആറുമണി തന്നെയാണ്"- ആംസ്ടോങ്ങ്. ചുരുക്കത്തിൽ ആംസ്ടോങ്ങ് പറഞ്ഞു വയ്ക്കുന്നത് രാത്രിയിൽ യാത്രചെയ്ത ഈശോ ശമ്രായിൽ എത്തിയത് രാവിലെ റോമൻ സമയം ആറുമണിയ്ക്കാണ്. അഥവാ പ്രഭാതത്തിലാണ് എന്നാണ്.\nനമുക്ക് സുവിശേഷത്തിലെ സൂചനകളിലേയ്ക്ക് വരാം.\nമത്തായിയുടെ സുവിശേഷത്തിൽ നാം ഇപ്രകാരം കാണുന്നു. "പ്രഭാതത്തിൽ എല്ലാ പ്രധാനാചാര്യന്മാരും ജനപ്രമാണികളും ഈശോയെ വധിയ്ക്കുവാൻ അവനെതിരെ ഗൂഢാലോചന നടത്തി. അവർ അവനെ ബന്ധിച്ചുകൊണ്ടുപോയി നാടുവാഴിയായ പീലാത്തോസിന് ഏല്പിച്ചുകൊടൂത്തു." - മത്തായി 27:1 - 2.\nഅതായത് ഈശോയെ പീലാത്തോലിന്റെ പക്കലേയ്ക്ക് കൊണ്ടുപോകുവാള്ള ആലോചന നടക്കുന്നത് പ്രഭാതത്തിലാണ് അതായത് റോമൻ സമയം ആറുമണിയ്ക്കാണ്.\nയോഹന്നാന്റെ സുവിഷേഷത്തിലും ഇതേ സംഭവം കാണാം. "പിന്നീട് അവർ ഈശോയെ കയ്യാപ്പായുടെ അടുക്കൽ നിന്നു പ്രീത്റ്റോരീനിലേയ്ക്ക് കൊണ്ടൂവന്നു. അപ്പോൾ പ്രഭാതമായിരുന്നു." - യോഹന്നാൻ 18: 28.\nഅതായത് റോമൻ സമയം ആറൂമണിയ്ക്ക് പീലാത്തോസിന്റെ വിചാരണ ആരംഭിച്ചിട്ടില്ല.\nപിന്നീട് കയ്യാപ്പായുടെ അടുക്കൽ നിന്ന്, പീലാത്തോസിന്റെ പക്കൽ നിന്നു വന്ന്, വിചാരണ ആരംഭിച്ച്, ചമ്മട്ടികൊണ്ട് അടിപ്പിച്ച്, മുൾക്കിരീടം ധരിപ്പിച്ച്,ബറാബാസിനെ മോചിപ്പിച്ച് ഈശോയെ മരണത്തിന് ഏൽപ്പിയ്ക്കുമ്പോഴെയ്ക്കും എതായാലും രാവിലെ നമ്മുടെ സമയം ഒൻപതെങ്കിലും കഴിയണം. അപ്പോൾ ഏതായാലും യോഹന്നന്റെ ആറുമണി എന്നത് ആംസ്ടോങ്ങ് വാദിയ്ക്കുന്നതുപോലെ പ്രഭാതത്തിലുള്ള റോമൻ സമയം ആറുമണിയാണെന്ന് എനിയ്ക്ക് തോന്നുന്നില്ല.\nഅങ്ങനെയാണെങ്കിൽ ഈശോ ശ്‌മറായക്കാരി സ്ത്രീയെക്കണ്ടത് ഉച്ചയ്ക്ക് യഹൂദസമയം ആറുമണിയ്ക്കായിരിയ്ക്കണം.\n4. സുവിശേഷകന്മാരുടെ സമയം\nസുവിശേഷത്തിലൊന്നും ആറുമണികഴിഞ്ഞ് അഞ്ചു മിനിറ്റെന്നോ, 15 മിനിറ്റെന്നോ, ഇത്ര നാഴികയെന്നോ ഇത്ര വിനാഴികയെന്നോ ഒന്നും കണ്ടതായി ഓർക്കുന്നില്ല. അതുകൊണ്ടു തന്നെ കൃത്യമായ സമയം പറയുകയല്ല ഏകദേശ സമയം പറയുക മാത്രമായിരുന്നിരിയ്ക്കണം സുവിശേഷകന്മാരുടെ ലക്ഷ്യം. എന്നു തന്നെയല്ല 2000 വർഷങ്ങൾക്കു മുൻപ് കാറും ബസ്സും ഒന്നും ഇല്ലാതിരുന്ന സമയത്ത്, മൊബൈൽ ഫോണും ഇന്റർനെറ്റും കയ്യിൽ വാച്ചും ഇല്ലതിരുന്ന കാലത്ത് സമയത്തിന്റെ സൂഷ്മതയ്ക്ക് അത്ര വിലകൊടൂത്തും കാണുകയില്ല. നമസ്കാരങ്ങൾ ചൊല്ലാനുള്ള സമയം, ആഹാരം കഴിയ്ക്കാനുള്ള സമയം, കന്നുകാലികൾക്ക് തീറ്റികൊടുക്കാനുള്ള സമയം, ഉറങ്ങാനുള്ള സമയം, ജോലിയ്ക്ക് പോകുവാനും ജോലി കഴിഞ്ഞു പോകുവാനുമുള്ള സമയം എന്നതിൽ കവിഞ്ഞ് അതിന്റെ ക്ലിപ്തതയ്ക്ക് അത്ര വലിയ അർത്ഥവും ഉണ്ടായിരിയ്ക്കുകയില്ല.\n5. യഹൂദരുടെ സമയക്രമം\nയഹൂദരുടെ ദിവസം ആരംഭിയ്ക്കുന്നത് സന്ധ്യയോടെയാണ്. നമ്മുടെ രാവിലത്തെ9മണി അവർക്ക് മൂന്നാം മണിക്കൂറും ഉച്ചയ്ക്ക് പന്ത്രണ്ടുമതി യഹൂദരുടെ ആറാം മണിക്കൂറും ഉച്ചകഴിഞ്ഞ് മൂന്നുമണി യഹൂദരുടെ ഒൻപതാം മണിക്കൂറും ആകുന്നു.\n6. ആദിമ സമയുടെ ആരാധാനാ സമയക്രമം.\nആദിമ സഭ യഹൂദമതത്തിലെ ഒരു വിഭാഗമായിട്ടാണ് ആദ്യകാലങ്ങളിൽ പ്രവർത്തിച്ചിരുന്നത്. യോഹന്നാൻ സുവിശേഷമെഴുതിയെന്നു കരുതപ്പെടുന്ന കാലത്ത് മെശയാനികരെ സിനഗോഗുകളിൽ നിന്നു ബഹിഷ്കരുക്കുന്ന പ്രവണത ഉണ്ടായിരുന്നതായി പറയപ്പെടുന്നു. അതുകൊണ്ടു തന്നെ യഹൂദരുടെ സമയക്രമം തന്നെയായിരുന്നു ആദിമ സഭയുടെ സമയക്രമവും. മെശയാനിക മതം സ്വീകരിച്ച വിജാതീയരും യഹൂദരീതികളാണ് പിന്നീട് പിന്തുടർന്നത്. അതുകൊണ്ടാണ് പരിശ്ചേദനത്തെക്കുറീച്ചുള്ള തർക്കം ആദിമസഭയിലുണ്ടായത്. ആദിമസഭയുടെ ആരാധനാഭാഷയും അന്ന് യഹൂദരുടെ ഭാഷയായിരുന്ന അറമായ തന്നെയായിരുന്നു. പിന്നീട് ഗ്രീക്ക് സഭ സ്വതന്ത്രമാവുകയും സ്വതന്ത്രമായ ആരാധനാരീതികൾ അവർക്കുണ്ടാവുകയും ചെയ്യുന്നതുവരെയെങ്കിലും അവർ യഹൂദപാരമ്പര്യം കാത്തുസൂക്ഷിച്ചിട്ടൂണ്ടായിരിയ്ക്കണം. അല്ലെങ്കിൽ മർക്കോസ് തന്റെ സുവിശേഷത്തിൽ അരമായ പ്രയോഗങ്ങൾ നടത്തില്ലായിരുന്നു. ചുരുക്കത്തിൽ ആദിമസഭയുടെ കാലത്ത് അഥവാ ആദിമനൂറ്റാണ്ടിൽ ഏറ്റവും കുറഞ്ഞത് രണ്ടാം നൂറ്റാണ്ടൂവരെങ്കിലും യഹൂദപാരമ്പര്യവും യഹൂദരീതികളും യഹൂദ സമയക്രമവും തന്നെയാണ് ആദിമസഭയിൽ ആരാധനയ്ക്കായെങ്കിലും ഉപയോഗിച്ചിരുന്നത്. ആ നിലയ്ക്ക് യോഹന്നാനെ സംബന്ധിച്ചിടത്തോളം യഹൂദരുടേതല്ലാത്ത് ഒരു സമയ ക്രമം സ്വീകരിക്കേണ്ട ആവശ്യകത നിലനിൽക്കുന്നില്ല.\n7. ഈശോ മരിച്ച സമയം.\nആംസ്ടോങ്ങ് ഈശോ മരിച്ച സമയത്തെ പരാമർശിയ്ക്കുന്നതുകൊണ്ട് സുവിശേഷകന്മാർ നൽകുന്ന സൂചനകൂടി ഉൾപ്പെടൂത്താമെന്നു കരുതുന്നു.\nമത്തായി സുവിശേഷകൻ നൽകുന്ന സൂചനകൾ: പ്രഭാതത്തിൽ കയ്യാപ്പായുടെ ഭവനത്തിൽ വച്ച് ഈശോയെ വധിയ്ക്കുവാനുള്ള ആലോചന നടക്കുന്നു. അതിനു ശേഷം പീലാത്തോസിന്റെ അടുക്കൽ കൊണ്ടുവരുന്നു. ഒൻപതു മണിയ്ക്ക് (വൈകുന്നേരം മൂന്നുമണി) ഈശോ "ഏൽ ഏൽ ൽമനാ ശ്‌വക്ക്‌ത്താൻ" എന്നു നിലവിളിയ്ക്കുന്നു. അതിനു ശേഷം പ്രാണൻ വെടിയുന്നു.വൈകുന്നേരം റംസാക്കരൻ യൗസേപ്പ് പീലാത്തോസിനെ ചെന്നുകണ്ട് ഈശോയുടെ ശരീരം ആവശ്യപ്പെടുന്നു. ഈശോയുടെ ശരീരം സംസ്കരിയ്ക്കുന്നു.\nമർക്കോസ് നൽകുന്ന സൂചനകൾ: അതിരാവിലെ ആലോചന നടക്കുന്നു. അതിനുശേഷം പീലാത്തോസിന്റെ പക്കൽ കൊണ്ടൂവരുന്നു.കുരിശിൽ തറച്ചപ്പോൾ മൂന്നുമണി (രാവിലെ ഒൻപതുമണി) ആയിരുന്നു. ആറുമണി (ഉച്ചയ്ക്ക് പന്ത്രണ്ടൂമണീ) മുതൽ ഒൻപതു മണി (വൈകുന്നേരം മൂന്നുമണി) വരെ ഭൂമിയിൽ അന്ധകാരമായിരുന്നു. ഒൻപതു മണീയ്ക്ക് "ഏൽ ഏൽ ൽമനാ ശ്‌വക്ക്‌ത്താൻ" എന്നു നിലവിളിയ്ക്കുന്നു. അതിനു ശേഷം പ്രാണൻ വെടിയുന്നു. ശാബതത്തിനു മുൻപുള്ള വെള്ളീയാഴ്ച വൈകുന്നേരം റംസാക്കാരൻ യൗസേപ്പ് ഈശോയുടെ ശരീരം പീലാത്തോസിനോട് ആവശ്യപ്പെടുന്നു. യൗസേപ്പ് ഈശോയെ സംസ്കരിയ്ക്കുന്നു.\nലൂക്ക നൽകുന്ന സൂചനകൾ:\nപ്രഭാതത്തിൽ പ്രധാനാചാര്യന്മാരും നിയമജ്ഞരും ഈശോയെ സംഘത്തിൽ കൊണ്ടൂപോകുന്നു. അവരുടെ ചോദ്യത്തിന് ഈശോ താൻ ദൈവപുത്രനാകുന്നു എന്നു പറയുന്നു. അവർ ഈശോയെ പീലാത്തോസിന്റെ പക്കൽ കൊണ്ടൂപോകുന്നു. പീലാത്തോസ് ഈശോയെ ഹേറോദേസിന്റെ പക്കലേയ്ക്ക് അയയ്ക്കുന്നു. ഹേറോദേസ് ഈശോയെ തിരിച്ചയയ്ക്കുന്നു. ഈശോയെ കുരിശിൽ തറയ്ക്കുന്നു. നല്ലകള്ളനോട് ഈ എന്നോടൂകൂടെ പറുദീസായിലായിരിയ്ക്കും എന്നു പറയുന്നു. അപ്പോൾ ആറുമണിയായിരുന്നു. ഒൻപതുമണിവരെ ഭൂമിയിലെങ്ങും അന്ധകാരമുണ്ടായി. ൈഈശോ ജീവൻ വെടിഞ്ഞു. റംസാക്കാരൻ യൗസേപ്പ് ഈശോയുടെ ശരീരം പീലാത്തോസിന്റെ അനുവാദത്തോടെ വാങ്ങി സംസ്കരിയ്ക്കുന്നു. ആ ദിവസം വെള്ളിയാഴ്ച ആയിരുന്നു. ശാബതം ആരംഭിച്ചിരുന്നു.\nയോഹന്നാൻ നൽകുന്ന സൂചനകൾ:\nപ്രഭാതത്തിൽ ഈശോയെ കയ്യാപ്പായുടെ അടുത്തു നിന്നും പീലാത്തോസിന്റെ പക്കൽ കൊണ്ടൂവരുന്നു. പീലാത്തോസ് കൽത്തളത്തിൽ ഇരുന്നു. അന്ന് പെസഹാ വെള്ളിയാഴ്ച ആയിരുന്നു. ഏതാണ്ട് ആറുമണി നേരവും. ഈശോയെ പീലാത്തോസ് മരണത്തിന് ഏല്പിയ്ക്കുന്നു. ഈശോയെ കുരിശിൽ തറയ്ക്കുന്നു. ഈശോ മരിയ്ക്കുന്നു. ശാബതം തുടങ്ങുന്നതിനു മുൻപ് കുരിശിൽ തറയ്ക്കപ്പെട്ടവരുടെ ശരീരമിറക്കണമെന്ന് യൂദന്മാർ പീലാത്തോസിനോട് ആവശ്യപ്പെടുന്നു. പീലാത്തോസ് അനുവദിച്ചതനുസരിച്ച് റംസാക്കാരൻ യൗസേപ്പ് ഈശോയുടേ ശരീരം എടുക്കുന്നു. ശാബതം ആരംഭിച്ചിരുന്നതിനാൽ സമീപത്തുണ്ടായിരുന്ന കല്ലറയിൽ ഈശോയെ സംസ്കരിയ്ക്കുന്നു.\nസുവിശേഷകന്മാർ നൽകുന്ന സൂചനയനുസരിച്ച് ഈശോയെ സംസ്കരിയ്ക്കുന്നത് വൈകുന്നേരം ശാബതം (വൈകുന്നേരം ആറുമണി, യഹൂദരുടെ ഒന്നാം മണിയ്ക്കൂർ) ആരംഭിച്ചതിനു ശേഷമാണ്. ശാബതത്തിനു മുൻപേ തന്നെ യഹൂദരുടെ ഒൻപതാം മണിയ്ക്കൂറിനും ഒന്നാം മണിയ്ക്കൂറിനും ഇടയിൽ ഈശോയെ കുരിശിൽ നിന്നിറക്കി. അതായത് നമ്മുടെ ഉച്ചകഴിഞ്ഞ് മൂന്നുമണീയ്ക്കും വൈകുന്നേരം ആറുമണിയ്ക്കും ഇടയിൽ. യഹൂദരുടെ ഒൻപതാം മണിയ്കൂറിൽ (നമ്മുടെ ഉച്ചകഴിഞ്ഞുള്ള മൂന്നുമണി) ഈശോ ജീവൻ വെടിയുന്നു. ആറാം മണിയ്ക്കൂറിലോ അതിനു മുൻപോ ഈശോയെ കുരിശിൽ തറച്ചിരുന്നു. പ്രഭാതത്തിൽ ഈശോ കയ്യാപ്പാടുടെ അടുക്കലാണ്. ഇത്രയും കാര്യത്തിൽ തർക്കമില്ല.\nകയ്യാപ്പായുടെ പക്കൽ നിന്നും സംഘത്തിൽ കൊണ്ടൂപോയി വിചാരണ നടത്തി അതിനുശേഷം പീലാത്തോസിന്റെ പക്കൽ കൊണ്ടൂപോയി. പീലാത്തോസ് ഈശോയെ ഹേറോദേസിന്റെ പക്കലേക്കയച്ച്, ഈശൊയെ ഹേറോദേസ് തിരിച്ചയച്ച്, ബറാബാസിനെ മോചിപ്പിച്ച് ഈശോയെ മരണത്തിനു വിധിയ്ക്കാൻ എത്ര സമയമെടുത്തുകാണും? പീലാത്തോസിന്റെ അരമനയിൽ നിന്നും ഗാഗുൽത്താവരെ അത്ര നേരം? എത്രമണിയ്ക്ക് ഈശോയെ കുരിശിൽ തറച്ചു? ഈ ചോദ്യങ്ങൾക്ക് വ്യക്തമായ ഉത്തരം സുവിശേഷങ്ങൾ നൽകുന്നതായി കാണുന്നില്ല.\nപിന്മൊഴി: മാർതോമാ നസ്രാണികളൂടെ ആരാധനാ വത്സരത്തിലെ ഓരോ ദിവസവും ആരംഭിയ്ക്കുന്നത് റംശ നമസ്കാരത്തോടെ വൈകുന്നേരമാണ്. ഇത് യഹൂദ സമയക്രമത്തിന്റെ പിന്തുടർച്ചയാണെന്നു കാണാം.\nDisclaimer: ഞാനൊരു ബൈബിൾ പണ്ഢിതനല്ല. മനോവയിലെ ലേഖനത്തിലെ എനിയ്ക്ക് തെറ്റ് എന്നു തോന്നിയ പിഴവുകൾ സുവിശേഷകന്മാരുടെ വാക്കുകളും പാരമ്പര്യവും സാമാന്യയുക്തിയുമനുസരിച്ച് വിശകലനം ചെയ്യുകമത്രമായിരുന്നു. ഈ പോസ്റ്റിലെ സാങ്കേതികമായ പിഴവുകൾ യുക്തിസഹജമായ വിധം ബോധ്യപ്പെടുത്തിയാൽ വായനക്കാരുടെ നന്മയെക്കരുതി തിരുത്തുന്നതോ ഈ പോസ്റ്റു തന്നെ പിൻവലിയ്ക്കുന്നതോ ആണ്.\nPosted by നസ്രാണി at Saturday, October 05, 2013 No comments: Links to this post\nവിശുദ്ധ കുര്‍ബ്ബാന സ്വീകരണത്തിനുശേഷമുള്ള നന്ദിപ്രക...


വാഹന പരിശോധനക്കിടെ വയോധികനെ മർദ്ദിച്ചു; എസ്ഐക്കെതിരെ മനുഷ്യാവകാശ കമ്മീഷൻ കേസെടുത്തു | human rights commission take case agains si who beat old age man\nവാഹന പരിശോധനക്കിടെ വയോധികനെ മർദ്ദിച്ചു; എസ്ഐക്കെതിരെ മനുഷ്യാവകാശ കമ്മീഷൻ കേസെടുത്തു\nKollam, First Published 7, Oct 2020, 10:47 PM\nകൊല്ലം ജില്ലാ പൊലീസ് മേധാവി സംഭവത്തെ കുറിച്ച് അന്വേഷിച്ച് അടിയന്തിരമായി റിപ്പോർട്ട് സമർപ്പിക്കണമെന്ന് കമ്മീഷൻ അംഗം വി കെ ബീനാ കുമാരി ആവശ്യപ്പെട്ടു.\nകൊല്ലം: ആയൂരിനടുത്ത് മഞ്ഞപ്പാറയിൽ വാഹന പരിശോധനക്കിടെ വയോധികനെ പ്രൊബേഷൻ എസ് ഐ മർദ്ദിച്ച സംഭവത്തിൽ സംസ്ഥാന മനുഷ്യാവകാശ കമ്മീഷൻ കേസെടുത്തു. കൊല്ലം ജില്ലാ പൊലീസ് മേധാവി സംഭവത്തെ കുറിച്ച് അന്വേഷിച്ച് അടിയന്തിരമായി റിപ്പോർട്ട് സമർപ്പിക്കണമെന്ന് കമ്മീഷൻ അംഗം വി കെ ബീനാ കുമാരി ആവശ്യപ്പെട്ടു. ആയൂരിനടുത്ത് മഞ്ഞപ്പാറ സ്വദേശി രാമാനന്ദനെയാണ് പ്രൊബേഷൻ എസ് ഐ നജീം മുഖത്തടിച്ചത്.\nഇന്ന് രാവിലെയാണ് സംഭവം. പ്രദേശത്ത് ചടയമംഗലം പൊലീസ് വാഹന പരിശോധന നടത്തുന്നുണ്ടായിരുന്നു. ഇതിനിടെയാണ് മഞ്ഞപ്പാറ സ്വദേശിയായ രാമാനന്ദൻ നായര് എന്ന വയോധികൻ പൊടിമോൻ എന്ന സുഹൃത്തുമായി ബൈക്കിലെത്തിയത്. ബൈക്കിന് പിന്നിലായിരുന്നു ഇദ്ദേഹം യാത്രചെയ്തിരുന്നത്. പൊലീസ് കൈകാണിച്ച് വാഹനം നിര്‍ത്താനാവശ്യപ്പെട്ടു. ഇരുവര്‍ക്കും ഹെൽമറ്റോ വാഹനത്തിന്‍റെ മറ്റ് രേഖകളോ ഉണ്ടായിരുന്നില്ല. ഇരുവരോടും അഞ്ഞൂറ് രൂപ വീതം പിഴയടക്കണമെന്ന് ആവശ്യപ്പെട്ടു. കൂലിപ്പണിക്കാരാണ് ഇപ്പോൾ പണമെടുക്കാനില്ലെന്ന് ഇരുവരും അറിയിച്ചു. പിന്നീട് ഇവരെ കസ്റ്റഡിയിലെടുക്കാൻ പൊലീസ് ശ്രമിക്കുകയായിരുന്നു.\nരോഗിയാണെന്ന് രാമാനന്ദൻ നായര് അറിയിച്ചെങ്കിലും പ്രൊബേഷൻ എസ്ഐ നജീം വാഹനത്തിൽ കയറ്റിക്കൊണ്ട് പോകാൻ ശ്രമിക്കുകയായിരുന്നു. ആദ്യം പൊടിമോനെ വാഹനത്തിൽ കയറ്റി. രാമാനന്ദൻ നായരെ വാഹനത്തിൽ കയറ്റാൻ ശ്രമിക്കവെ പ്രതിരോധിക്കുകയും നജീം ബലംപ്രയോഗിച്ച് വാഹനത്തിൽ കയറ്റുകയും ചെയ്തു. ഇതിനിടെയാണ് വയോധികന് മുഖത്ത് അടിയേറ്റത്.\nജംങ്ഷനിൽ ഉണ്ടായിരുന്ന ചിലരാണ് ദൃശ്യങ്ങൾ പകര്‍ത്തിയത്. രാമാനന്ദൻ നായര് മദ്യപിച്ചിരുന്നുവെന്നാണ് പൊലീസ് പറയുന്നത്. എസ് ഐയെ ആക്രമിക്കാൻ രാമാനന്ദൻ ശ്രമിച്ചെന്നും പൊലീസ് പറയുന്നു. ഇതിനെ പ്രതിരോധിക്കുക മാത്രമാണ് ചെയ്തതെന്നും വിശദീകരിക്കുന്നു. ദൃശ്യങ്ങളടക്കം സംഭവം വിവാദമായതോടെ വിശദമായി അന്വേഷിച്ച് റിപ്പോര്‍ട്ട് നൽകാൻ സ്പെഷ്യൽ ബ്രാഞ്ച് ഡിവൈഎസ്പിയോട് റൂറൽ എസ്പി ആവശ്യപ്പെട്ടു. എസ് ഐ നജീനെ കഠിന പരിശീലനത്തിനായി കുറ്റിക്കാനത്തെ കെഎപി അഞ്ച് ബറ്റാലിയനിലേക്ക് സ്ഥലം മാറ്റിയിട്ടുണ്ട്.\nLast Updated 7, Oct 2020, 10:53 PM\nold age man\nപറക്കും പടിക്കല്; ലോകോത്തര ക്യാച്ചുമായി മലയാളി താരം- വീഡിയോ


ഭാര്യയെ കൊലപ്പെടുത്തി പ്ലാസ്റ്റിക് കവറിനുള്ളിലാക്കി റോഡരികില് ഉപേക്ഷിച്ചു; അതിനു ശേഷം പ്രതി ചെയ്തത്... - FUTURELINE\nഭാര്യയെ കൊലപ്പെടുത്തി പ്ലാസ്റ്റിക് കവറിനുള്ളിലാക്കി റോഡരികില് ഉപേക്ഷിച്ചെന്ന സംശയത്തെ തുടര്‍ന്ന് പ്രവാസിയെ പൊലീസ് തിരയുന്നു. ഹൈദരാബാദിലെ ദബീര്‍പുരയിലാണ് ഈ ഞെട്ടിപ്പിക്കുന്ന സംഭവം അരങ്ങേറിയത്.\nദബീര്‍പുര സ്വദേശി ഹൈദറിന്റെ ഭാര്യയുടെ മൃതദേഹമാണ് റോഡരികില് പ്ലാസ്റ്റിക് കവറിനുള്ളില് ഉപേക്ഷിച്ച നിലയില് കണ്ടെത്തിയത്. കവറിനുള്ളില് നിന്നും ചോര പുറത്തേക്ക് വരുന്നത് കണ്ട നാട്ടുകാരാണ് ഇക്കാര്യം പൊലീസിനെ അറിയിച്ചത്. ഒരു പ്ലാസ്റ്റിക് ടാപ്പ് ഉപയോഗിച്ച് കെട്ടിയ നിലയിലായിരുന്നു കവര്.\nകഴിഞ്ഞ തിങ്കളാഴ്ചയായിരുന്നു സംഭവം. ഇതിന് രണ്ടു ദിവസം മുമ്പായിരുന്നു ഇദ്ദേഹം ദുബായിയില് നിന്നും നാട്ടിലേക്കെത്തിയത്. നാട്ടില് വന്നയുടന് തന്നെ ഭാര്യക്കൊപ്പം ഇയാള് വീടു വിട്ടിറങ്ങി. അമ്മയോടൊപ്പം സ്വന്തം വീട്ടിലായിരുന്നു യുവതി താമസിച്ചിരുന്നത്.\nഞായറാഴ്ചയായിട്ടും ഇവര് വീട്ടില് തിരിച്ചെത്താതിനെ തുടര്‍ന്ന് യുവതിയുടെ മാതാവാണ് പൊലീസില് പരാതി നല്‍കിയത്. ഇതേ തുടര്‍ന്ന് പൊലീസ് നല്‍കിയ വിവരമനുസരിച്ച് യുവതിയുടെ ബന്ധുക്കള് ചേര്‍ന്നാണ് മൃതദേഹം തിരിച്ചറിഞ്ഞത്. ഹൈദര് കടുത്ത മദ്യപാനിയാണെന്നും ഇയാള് ഭാര്യയെ ഉപദ്രവിക്കാറുള്ളതായും ബന്ധുക്കള് പൊലീസിനോട് പറഞ്ഞു. ഇയാള്‍ക്കായുള്ള ഊര്‍ജ്ജിതമായ അന്വേഷണത്തിലാണ് പൊലീസ് സംഘം.\nPrevious: മോഹന്‍ലാലിനെ തഴഞ്ഞതോ? ആരാധകര് പ്രതീക്ഷയോടെ കാത്തിരുന്ന ചിത്രത്തില്‍നിന്നും ലാലേട്ടനെ ഒഴിവാക്കി, പകരം ഫഹദ്; മോഹന്‍ലാലിനെതിരെ തുറന്നടിച്ച് സംവിധായകന്..!!\nNext: പെണ്‍കുട്ടിയെ വിവാഹം ചെയ്യാന് യുവാവ് കൊന്നത് സ്വന്തം മാതാപിതാക്കളെ; നാടിനെ നടുക്കിയ സംഭവം അരങ്ങേറിയത്…\nനായ ശല്യം രൂക്ഷം ,ഭരണകൂടം നിഷ്ക്രിയം\nഫേസ്ബുക്ക് ഉപയോഗിക്കുന്നവര്‍ക്ക് മുന്നറിയിപ്പ് : മെസഞ്ചറില് സുഹൃത്തുക്കളുടെ പേരില് വരുന്ന മെസേജുകള് തുറന്നു നോക്കരുത്; നോക്കിയാല്….


കണ്ണന്താനത്തിന് സമര്‍പ്പിച്ച ടൂറിസം പദ്ധതികളില് ഒന്നുപോലും അംഗീകരിച്ചില്ല; സംസ്ഥാന സര്‍ക്കാര് പദ്ധതി വൈകിപ്പിക്കുന്നുവെന്ന പ്രചരണം അടിസ്ഥാന രഹിതം: കടകംപള്ളി | National | Deshabhimani | Thursday Aug 9, 2018\nകണ്ണന്താനത്തിന് സമര്‍പ്പിച്ച ടൂറിസം പദ്ധതികളില് ഒന്നുപോലും അംഗീകരിച്ചില്ല; സംസ്ഥാന സര്‍ക്കാര് പദ്ധതി വൈകിപ്പിക്കുന്നുവെന്ന പ്രചരണം അടിസ്ഥാന രഹിതം: കടകംപള്ളി\nസ്വന്തം ലേഖകന്Updated: Thursday Aug 9, 2018\nന്യൂഡല്‍ഹി > സംസ്ഥാനം നല്‍കിയ എട്ട് ടൂറിസം പദ്ധതികള് കേന്ദ്രസര്‍ക്കാരിന്റെ അനുമതിക്കായി കാത്തിരിക്കുകയാണെന്ന് ടൂറിസം മന്ത്രി കടകംപള്ളി സുരേന്ദ്രന് പറഞ്ഞു. കേന്ദ്ര ടൂറിസം മന്ത്രി അല്‍ഫോണ്‍സ് കണ്ണന്താനത്തിനു സമര്‍പ്പിച്ച പദ്ധതികളില് ഒന്നുപോലും അംഗീകരിച്ചിട്ടില്ല. സംസ്ഥാന സര്‍ക്കാര് സമര്‍പ്പിച്ച പദ്ധതികളില് കേന്ദ്രമന്ത്രിയുടെ അനുമതിമാത്രമാണ് ഇനി ലഭിക്കാനുള്ളതെന്ന് കടകംപള്ളി പറഞ്ഞു. അല്‍ഫോണ്‍സ് കണ്ണന്താനവുമായുള്ള കൂടിക്കാഴ്ചയ്ക്കുശേഷം വാര്‍ത്താസമ്മേളനത്തില് സംസാരിക്കുകയായിരുന്നു കടകംപള്ളി.\nസംസ്ഥാനത്ത് 2015ന് ശേഷം അനുവദിച്ച നാല് ടൂറിസം പദ്ധതികളില് രണ്ടെണ്ണം ഉടന് പൂര്‍ത്തിയാകും. ഗവി-വാഗമണ് പദ്ധതി, തിരുവനന്തപുരം ശ്രീപത്മനാഭസ്വാമിക്ഷേത്രം-ആറന്മുള ക്ഷേത്രം പദ്ധതി എന്നിവയാണ് ഉദ്ഘാടനത്തിന് തയാറെടുക്കുന്നത്. ശബരിമല വികസന പദ്ധതി, ഗുരുവായൂര് ക്ഷേത്രം-മുനിസിപ്പാലിറ്റി നവീകരണ പദ്ധതി എന്നിവയുടെ പ്രവര്‍ത്തനം നടക്കുന്നു. ഹൈക്കോടതി ചുമതലപ്പെടുത്തിയ ഉന്നതാധികാര സമതി, വനംവകുപ്പ് എന്നിവയുടെ അനുമതികള് ഏകോപിപ്പിച്ച് ശബരിമലയിലെ പ്രവര്‍ത്തനങ്ങള് വേഗത്തിലാക്കാന് കഴിഞ്ഞു.\nമലനാട്-മലബാര് ക്രൂയിസ് പദ്ധതി ഉള്‍പ്പെടെ എട്ട് പദ്ധതികള്‍ക്കാണ് അനുമതി കിട്ടാനുള്ളത്. ശ്രീനാരായണ ഗുരു തീര്‍ത്ഥാടന സര്‍ക്യൂട്ട് പദ്ധതിക്ക് സംസ്ഥാന സര്‍ക്കാര് സമര്‍പ്പിക്കാനുള്ള പദ്ധതി സമര്‍പ്പിച്ചുകഴിഞ്ഞു. കേന്ദ്രസര്‍ക്കാര് ആവശ്യപ്പെട്ട തിരുത്തലുകളോടെ പുതിയ പദ്ധതിയും സമര്‍പ്പിച്ചു. സംസ്ഥാന സര്‍ക്കാര് പദ്ധതി വൈകിപ്പിക്കുന്നുവെന്ന പ്രചരണങ്ങള് അടിസ്ഥാന രഹിതമാണെന്ന് കടകംപള്ളി പറഞ്ഞു.\nഅല്‍ഫോണ്‍സ് കണ്ണന്താനം താല്‍പര്യം പ്രകടിപ്പിച്ച ബീച്ചുകളുടെ നവീകരണ പദ്ധതിക്കും അനുമതി ലഭിച്ചിട്ടില്ല. സാമ്പത്തിക പ്രതിസന്ധിയാണ് പദ്ധതികളുടെ അനുമതി വൈകിപ്പിക്കുന്നതെന്നാണ് മനസിലാക്കുന്നതെന്ന് മന്ത്രി പറഞ്ഞു. സംസ്ഥാനത്ത് നടക്കുന്ന പ്രധാന വള്ളം കളികള്‍ക്ക് സര്‍ക്കാര് ഫണ്ട് അനുവദിക്കുന്നുണ്ട്. 20 കോടി രൂപ ഇതിനായി സംസ്ഥാനം വകയിരുത്തിയിട്ടുണ്ട്. കേന്ദ്രസര്‍ക്കാരും പല വള്ളം കളികള്‍ക്കും ധനസഹായം നല്‍കുന്നു. ഇത് തുടര്‍ന്നുപോകുന്ന രീതിയാണ്. എല്ലാ വള്ളം കളിക്കും നിശ്ചിത തുക നല്‍കാന് കേന്ദ്രം തയാറാകണമെന്ന് കൂടിക്കാഴ്‌ചയില് ആവശ്യപ്പെട്ടതായി മന്ത്രി പറഞ്ഞു. ഇതിനായി നിര്‍ദ്ദേശം സമര്‍പ്പിക്കുമെന്നും മന്ത്രി പറഞ്ഞു.\nശബരിമല സ്‌ത്രീ പ്രവേശനത്തില് ബലംപിടിത്തത്തിനില്ലെന്നും സമവായത്തിലൂടെ മുന്നോട്ടുപോവുക എന്നതാണ് സര്‍ക്കാരിന്റെ നിലപാടെന്നും മന്ത്രി പറഞ്ഞു. സുപ്രിംകോടതി വിധിക്കു മുമ്പ് മുന്നൊരുക്കത്തിന്റെ ആവശ്യമില്ലെന്നും ചോദ്യത്തിന് മറുപടിയായി അദ്ദേഹം പറഞ്ഞു.\nകൊല്ലത്താരെയും തനിക്കറിയില്ല, അതിനേക്കാള് ഭേദം മലപ്പുറം; എതിര്‍പ്പ് ശക്തമാക്കി കണ്ണന്താനം\nജില്ലാ ടൂറിസം പ്രമോഷൻ കൗൺസിൽ സെക്രട്ടറി\nവിസ്മയക്കാഴ്ചയൊരുക്കി വലിയപറമ്പ് ദ്വീപും കവ്വായി കായലും\nടൂറിസം വികസനം: ജിപിഎസ‌് സർവേ പുരോഗമിക്കുന്നു\nകോട്ടപ്പുറം മുതൽ കോട്ടഞ്ചേരി വരെ റോഡ‌്\nസഹകരണ ബാങ്കുകളിലെ ഒറ്റത്തവണ കുടിശ്ശിക നിവാരണ പദ്ധതി ഒരു മാസം കൂടി ദീര്‍ഘിപ്പിച്ചു


ഗാലിയം - വിക്കിപീഡിയ\n31 സിങ്ക് ← ഗാലിയം → ജെർമേനിയം\nപേര്, പ്രതീകം, അണുസംഖ്യ ഗാലിയം, Ga, 31\nഗ്രൂപ്പ്, പിരീഡ്, ബ്ലോക്ക് 13, 4, p\nരൂപം silvery white\nസാധാരണ ആറ്റോമിക ഭാരം 69.723(1) g·mol−1\nഇലക്ട്രോൺ വിന്യാസം [Ar] 3d10 4s2 4p1\nഇലക്ട്രോണുകൾ 2, 8, 18, 3\nസാന്ദ്രത (near r.t.) 5.91 g·cm−3\nദ്രാവക സാന്ദ്രത 6.095 g·cm−3\nദ്രവണാങ്കം 302.9146 K\nക്വഥനാങ്കം 2477 K\nദ്രവീകരണ ലീനതാപം 5.59 kJ·mol−1\nബാഷ്പീകരണ ലീനതാപം 254 kJ·mol−1\nഓക്സീകരണാവസ്ഥകൾ 3,2, 1\nഇലക്ട്രോനെഗറ്റീവിറ്റി 1.81 (Pauling scale)\nതാപ ചാലകത (300 K) 40.6 W·m−1·K−1\nMain article: Isotopes of ഗാലിയം\nഅണുസംഖ്യ 31 ആയ മൂലകമാണ് ഗാലിയം. Ga ആണ് ആവർത്തനപ്പട്ടികയിലെ ഇതിന്റെ പ്രതീകം. മെറ്റാലിക് വെള്ളി നിറമുള്ള മൃദുവായ ഈ ലോഹം താഴ്ന്ന താപനിലകളിൽ പൊടിഞ്ഞ് പോകുന്ന ഖര രൂപത്തിലായിരിക്കും. അന്തരീക്ഷ ഊഷ്മാവിൽ അല്പം ദ്രവീകരിക്കുന്നു. ഒരാളുടെ കൈകളിലെടുത്താൽ ഇത് പൂർണമായും ദ്രാവകമാകും. ബോക്സൈറ്റ്, സിങ്ക് അയിരുകളിൽ ചെറിയ അളവിൽ ഗാലിയം കാണപ്പെടുന്നു. ഗാലിയത്തിന്റെ പ്രധാന ഉപയോഗം ലൈറ്റ് എമിറ്റിങ് ഡയോഡുകളിലെ അ‍ർദ്ധചാലകങ്ങളായാണ്. സം‌യുക്തങ്ങളായ ഗാലിയം നൈട്രൈഡ്, ഗാലിയം ആർസനൈഡ് എന്നിവയാണ് ഇതിനുപയോഗിക്കുന്നത്.\n2 ഗാലിയത്തിന്റെ സ്പെക്ട്രം\n5.4 ന്യൂട്രിനോ പരീക്ഷണം\nമൂലകരൂപത്തിലുള്ള ഗാലിയം പ്രകൃതിയിൽ കാണപ്പെടുന്നില്ല. എന്നാൽ സ്മെൽടിങ്ങിലൂടെ ഇതിനെ വളരെ എളുപ്പത്തിൽ നിർമ്മിക്കാനാവും. അതിശുദ്ധമായ ഗാലിയം ലോഹത്തിന് തിളക്കമുള്ള വെള്ളി നിറമാണ്. ഖരലോഹത്തിന്റെ പൊട്ടൽ ഗ്ലാസിന്റേതിന് സമാനമാണ്. ഖരാവസ്ഥയിലേക്ക് മാറുമ്പോൾ ഗാലിയം 3.1% വികസിക്കുന്നു. ഗ്ലാസ്, ലോഹം എന്നിവകൊണ്ടുള്ള ഉപകരണങ്ങളിൽ, തണുപ്പിക്കുമ്പോൾ പൊട്ടിപ്പോകാൻ സാധ്യതയുള്ളതിനാൽ ഗാലിയം സൂക്ഷിക്കാറില്ല. ദ്രാവകാവസ്ഥയിൽ ഖരാവസ്ഥയേക്കാൾ സാന്ദ്രതയുള്ള അപൂർവം ചില വസ്തുക്കളിൽ ഒന്നാണ് ഗാലിയം. ജെർമേനിയം, ബിസ്മത്, ആന്റിമണി, ജലം എന്നിവയാണ് ഈ പ്രത്യേകതയുള്ള മറ്റ് ചില വസ്തുക്കൾ.\nഗാലിയം മിക്ക ലോഹങ്ങളേയും ലാറ്റൈസ് ആയി ഡിഫ്യൂസ് ചെയ്യുന്നു. 29.76 °Cൽ ദ്രവീകരിക്കുന്നതിനാൽ ഒരു മനുഷ്യന്റെ കയ്യിലെടുത്താൽ ഗാലിയം ദ്രാവകമാകുന്നു. റൂം താപനയിലോ അതിനടുത്തോ ദ്രവാവകാവസ്ഥയിലാകുന്ന ലോഹങ്ങളിൽ ഒന്നാണ് ഗാലിയം. സീസിയം, റുബിഡിയം, ഫ്രാൻസിയം, മെർക്കുറി എന്നിവയാണ് മറ്റുള്ളവ. മെർക്കുറിയിൽ നിന്ന് വ്യത്യസ്തമായി ദ്രാവക ഗാലിയം ഗ്ലാസിനേയും ത്വക്കിനേയും നനയ്ക്കുന്നു. വിഷാംശം കുറവാണെങ്കിലും ഈ പ്രത്യേകതയുള്ളതിനാൽ ദ്രാവക ഗാലിയത്തെ കൈകാര്യം ചെയ്യുന്നത് പ്രയാസമാണ്. ഉയർന്ന ശുദ്ധതയുള്ള ഗാലിയം ധാതു അംലങ്ങളിൽ സാവധാനം ലയിക്കുന്നു.\nഗാലിയത്തിന് ശ്രദ്ധേയമായ ചില സ്വഭാവസവിശേഷതകൾ ചുവടെ സംഗ്രഹിച്ചിരിക്കുന്നു:\nഗാലിയത്തിന്റെ ദ്രവണാങ്കം (Melting point)302.9146K(29.76°C)) അന്തരീക്ഷ താപനിലയുടെ അടുത്തായതിനാൽ ആണ് കൈവെള്ളയിൽ വച്ചാൽ തന്നെ ഉരുകുന്നത്.\nഗാലിയത്തിന്റെ തിളനില 2673K(2400°C) അതിന്റെ ദ്രവണാങ്കത്തേക്കാൾ കേവല സ്കെയിലിൽ എട്ട് മടങ്ങ് കൂടുതലാണ്. ഏതൊരു മൂലകത്തിന്റെയും ദ്രവണാങ്കവും തിളനിലയും തമ്മിലുള്ള ഏറ്റവും വലിയ അന്തരമാണ് ഇത്.\nഗാലിയം വേറൊരു ലോഹത്തിന്റെ ഘടനയിലേക്കു എളുപ്പത്തിൽ വ്യാപിക്കുന്നതിനാൽ നിരവധി ലോഹങ്ങളുള്ള ഒരു ലോഹസങ്കരം ആയി പരിവർത്തനം ചെയ്യാൻ കഴിയും.\nഗാലിയം വളരെ എളുപ്പത്തിൽ സൂപ്പർകൂൾ ചെയ്യാൻ കഴിയും. ഒരു വസ്തുവിനെ അതിന്റെ ദ്രവീകരണ സ്ഥാനത്തിന് താഴെയായി, ഖരരൂപമാക്കി മാറ്റാതെ തന്നെ ദ്രാവക അവസ്ഥയിൽ സ്ഥിതി ചെയ്യുന്നതിനെയാണ് സൂപ്പർ കൂളിംഗ് എന്ന് വിളിക്കുന്നത്.\nഇത് വായുവിലും വെള്ളത്തിലും സ്ഥിരതയുള്ളതാണ്, പക്ഷേ പ്രതിപ്രവർത്തിച്ച് ആസിഡുകളിലും ക്ഷാരങ്ങളിലും ലയിക്കുന്നു.\nദ്രാവകരൂപത്തിലുള്ള ഗാലിയത്തിന് ശരീര ചർമത്തിലും, ഗ്ലാസ്സിലും എളുപ്പം ഒട്ടിപ്പിടിക്കുന്ന സ്വഭാവവുമുണ്ട്.\nചെറിയ ഗാലിയം തുള്ളികൾ ഒരുമിച്ച് കൂടുന്നു\nആവർത്തനപ്പട്ടികയിൽ അലുമിയത്തിനു താഴെയായി മുപ്പത്തിയൊന്നാം നമ്പർ കാരനായി വരേണ്ട ഈ മൂലകത്തെ ആദ്യമായ് (1871 ൽ) പ്രവചിച്ചത് ആവർത്തനപ്പട്ടികയുടെ സ്രഷ്ടാവും റഷ്യൻ രസതന്ത്രജ്ഞനുമായ ദിമിത്രി മെൻഡലീഫ് ആണ്. അലുമിനിയത്തിനു സമാനമായ രാസഗുണങ്ങൾ ഉണ്ടായിരിക്കണമെന്നു സൂചിപ്പിച്ച് അദ്ദേഹം സാങ്കൽപ്പിക മൂലകത്തിന് എക-അലുമിനിയം എന്ന് പേരിട്ടു. 1875 ൽ ഫ്രഞ്ച് രസതന്ത്രജ്ഞനായ പോൾ-എമിലെ ലെക്കോക് ഡി ബോയിസ്ബഡ്രനാണ് ഈ മൂലകം ആദ്യമായി സ്പെക്ട്രോസ്കോപ്പിയിലൂടെ കണ്ടെത്തിയത്. 15 വർഷത്തോളം രാസമൂലകങ്ങളുടെ സ്പെക്ട്രത്തെക്കുറിച്ചുള്ള ഗവേഷണത്തിലായിരുന്ന അദ്ദേഹം അലൂമിനിയത്തിൻറെ സ്വഭാവവിശേഷങ്ങളടങ്ങിയ മൂലകം സിങ്ക് അയിരുകളിൽ കാണാമോ എന്ന സാധ്യതാപഠനം, സ്പെക്ട്രോസ്കോപ്പ് ഉപയോഗിച്ച് പരിശോധിക്കുമ്പോൾ ആയിരുന്നു ഈ കണ്ടെത്തൽ. സിങ്ക് ബ്ലെൻഡിനെ നിരീക്ഷിക്കുമ്പോൾ അദ്ദേഹം അതിൽ ഗാലിയത്തിന്റെ പ്രത്യേകതയായ രണ്ട് വയലറ്റ് രേഖകൾ അതിന്റെ വർണരാജിയിൽ കണ്ടെത്തി. 1875ൽ തന്നെ ലീകോക്ക് ഗാലിയത്തിന്റെ ഹൈഡ്രോക്സൈഡ് പൊട്ടാസ്യം ഹൈഡ്രോക്സൈഡിൽ വൈദ്യുതവിശ്ലേഷണം നടത്തി സ്വതന്ത്ര ലോഹം വേർതിരിച്ചെടുത്തു. തന്റെ ജന്മരാജ്യമായ ഫ്രാൻസ് ഉൾപ്പെട്ട പ്രദേശങ്ങളുടെ ലാറ്റിൻ നാമമായ ഗാലിയ അദ്ദേഹം പുതിയ മൂലകത്തിന് പേരായി സ്വീകരിച്ചു. ലീ കോക്ക് സ്വന്തം പേരാണ് മൂലകത്തിനിട്ടതെന്നും ചിലർ വാദിച്ചു. ഫ്രെഞ്ചിൽ "ലീ കോക്ക്" എന്നാൽ പൂവൻകോഴി എന്നാണർത്ഥം. പൂവൻകോഴിക്ക് ലാറ്റിനിൽ "ഗാലസ്" എന്നാണ് പറയുന്നത്. എന്നാൽ 1877ൽ എഴുതിയ ഒരു ലേഖനത്തിൽ ഈ വാദം തെറ്റാണെന്ന് ലീ കോക്ക് എഴുതി.\nഗാലിയം പ്രകൃതിയിൽ സ്വതന്ത്ര രൂപത്തിൽ കാണപ്പെടുന്നില്ല. ഗാലിയത്തിന്റെ അളവ് കൂടുതലുള്ള ധാതുക്കളുമില്ല. ബോക്സൈറ്റ്, കൽക്കരി, ഡയസ്പോർ, ജെർമനൈറ്റ്, സ്ഫാലറൈറ്റ് എന്നീ ധാതുക്കളിൽ ചെറിയ അളവിൽ ഗാലിയം കാണപ്പെടുന്നു. ഇവയിൽ നിന്നാണ് ഗാലിയം വേർതിരിച്ചെടുക്കുന്നത്. ഈ ലോഹം 99.9999% ശുദ്ധതയിൽ ലോക വ്യാപകമായി ലഭ്യമാണ്.\nഇന്നത്തെ രീതിയിൽ ഉപഭോഗം തുടർന്നാൽ 2017ഓടെ ഗാലിയത്തിന്റെ ലഭ്യത ഇല്ലാതാവുമെന്ന് 2007ൽ ഒരു രസതന്ത്രജ്ഞൻ കണക്കാക്കിയിട്ടുണ്ട്.\nഗാലിയത്തിന്റെ ഗണ്യമായ ഉപയോഗങ്ങൾ ലോഹത്തിന്റെ അതുല്യമായ ഭൗതിക സവിശേഷതകളെ അടിസ്ഥാനമാക്കിയല്ല, മറിച്ച് അതിന്റെ ചില സംയുക്തങ്ങളുടെ പ്രത്യേക രസതന്ത്രത്തെ അടിസ്ഥാനമാക്കിയുള്ളതാണ്.\nആവർത്തനപ്പട്ടികയിലെ അഞ്ചാം ഗ്രൂപ്പ് മൂലകങ്ങളുമായി ഗാലിയം ഉണ്ടാകുന്ന സംയുക്തങ്ങൾ മികച്ച അർധചാലകങ്ങളാണെന്ന് ജർമൻ ശാസ്ത്രജ്ഞന്മാർ കണ്ടു പിടിച്ചതോടു കൂടി ഇലക്ട്രോണിക് യുഗത്തിൽ ഗാലിയം ഒരു നാഴികക്കല്ലായി മാറുകയായിരുന്നു. കാരണം അതുവരെ അർദ്ധചാലകങ്ങൾ എന്ന നിലയിൽ ആധിപത്യം പുലർത്തിയിരുന്ന സിലിക്കൺ, ജെർമേനിയം മുതലായ മൂലകങ്ങളേക്കാൾ ആയിരം മടങ്ങു മികച്ചതായിരുന്നു ഗാലിയം സംയുക്തങ്ങൾ. ഇവയിൽ ഏറ്റവും പ്രധാനം ആന്റിമണി, ആർസെനിക് അല്ലെങ്കിൽ ഫോസ്ഫറസ് എന്നിവയുമായുള്ള ഗാലിയത്തിന്റെ സംയുക്തങ്ങളാണ്. മികച്ച അർധചാലകങ്ങളുടെ വരവോടു കൂടി ശാസ്ത്രസാങ്കേതിക രംഗത്തുണ്ടായ ഉണർവ് സമൂഹത്തിൽ വരുത്തിയ മാറ്റങ്ങൾ അനവധിയാണ്, കാരണം ഡയോഡുകൾ, ട്രാൻസിസ്റ്ററുകൾ, ലേസർ ഡയോഡുകൾ, ലൈറ്റ് എമിറ്റിംഗ് ഡയോഡുകൾ, സോളാർ പാനലുകൾ തുടങ്ങി നിരവധി ഇലക്ട്രോണിക് ഭാഗങ്ങളുടെ നിർമ്മാണത്തിൽ ഈ സംയുക്തമാണ് ഉപയോഗിക്കുന്നത്. സൗരോർജത്തെ രാസോർജ്ജമാക്കി മാറ്റാൻ ഗാലിയം ആർസെനൈഡ് (GaAs) ഉപയോഗിച്ച് കൊണ്ടുള്ള നേർത്ത-ഫിലിം സോളാർ സെല്ലുകൾക്കു കഴിയും. ലബോറട്ടറി പരിതഃസ്ഥിതിയിൽ ഏകദേശം 30 ശതമാനം കാര്യക്ഷമതയിലെത്തിയിട്ടുണ്ടെങ്കിലും അവയുടെ നിർമ്മാണം വളരെ ചെലവേറിയതാണ്. അകൊണ്ട് ബഹിരാകാശ പേടകങ്ങളിലും ഉപഗ്രഹങ്ങളിലും മാത്രമാണ് ഇവ കൂടുതലും ഉപയോഗിക്കുന്നത്. അർദ്ധചാലകങ്ങളായ ഗാലിയം നൈട്രൈഡ്, ഇൻഡിയം ഗാലിയം നൈട്രൈഡ് എന്നിവ പല വർണ്ണങ്ങളിലുള്ള ലൈറ്റ് എമിറ്റിംഗ് ഡയോഡുകളിലാണ് ഉപയോഗിക്കുന്നത്.\nഗാലിയം ആർസെനൈഡ് (Ga-As) സംയുക്തങ്ങളാണ് ഇപ്പോൾ ഏറ്റവും കൂടുതൽ ഉപയോഗിക്കപ്പെടുന്നത്. ലോകമെമ്പാടും ഉപയോഗിക്കുന്ന ഗാലിയം ആർസെനൈഡ്, വാർഷിക ആഗോള ഗാലിയം ഉപഭോഗത്തിന്റെ ഏകദേശം 95% വരും. ഗാലിയം ആർസെനൈഡ് ഉപഭോഗത്തിലെ സമീപകാല വർദ്ധനവ് 3G, 4G സ്മാർട്ട്ഫോണുകളുടെ ആവിർഭാവവുമായി ബന്ധപ്പെട്ടതാണ്. ഇതിൽ പഴയ മോഡലുകളേക്കാൾ 10 മടങ്ങ് കൂടുതൽ Ga-As ഉപയോഗിക്കുന്നുണ്ട്. കൂടാതെ നിരവധി സെൻസറുകളിലും ഗാലിയം ആർസെനൈഡ് സംയുക്തങ്ങളാണ് ഉപയോഗിക്കുന്നത്.\n===വൈദ്യശാസ്ത്രം===സാങ്കേതികരംഗത്ത് മാത്രമല്ല വൈദ്യശാസ്ത്ര രംഗത്തും ഗാലിയം വളരെയധികം പ്രയോജനം ചെയ്യുന്നു. ഗാലിയം മനുഷ്യ ശരീരത്തിൽ വളരെ ചെറിയ അളവിൽ മാത്രമേ കണ്ടെത്താൻ കഴിയുള്ളുവെങ്കിലും ഇത് ശരീരത്തെ ദോഷകരമായി ബാധിക്കുന്നു എന്നതിനു തെളിവുകളൊന്നുമില്ല. വാസ്തവത്തിൽ ഗാലിയം (III) സംയുക്തം പല ഫാർമസ്യൂട്ടിക്കലുകളിലും ഹൈപ്പർകാൽസീമിയയ്ക്കുള്ള ചികിത്സയ്ക്ക് മരുന്നായി ഉപയോഗിക്കുന്നുണ്ട്. രക്തത്തിൽ കാൽസിയത്തിന്റെ അളവ് കൂടുന്ന അവസ്ഥയാണ് ഹൈപ്പർ കാൽസീമിയ. മിക്കവാറും വ്യക്തികൾക്കു പലതരം കാൻസർ ഉണ്ടാകുമ്പോൾ ഈ അവസ്ഥ സംജാതമാവാം. ഇതിനു ഫലപ്രദമായി ചികിൽസിക്കാൻ ഉപയോഗിക്കുന്ന മരുന്നാണ് ഗാനയിറ്റ് എന്ന ബ്രാൻഡ് നാമത്തിൽ അറിയപ്പെടുന്ന ഗാലിയം നൈട്രൈറ്റ്. ഗാലിയത്തിന്റെ റേഡിയോ ആക്ടീവ് ഐസോടോപ്പ് പലതരം ക്യാൻസറുകളുടെ നിർണയത്തിനും ചികിത്സയ്ക്കും സഹായിക്കുന്നു. റേഡിയോ ആക്റ്റീവ് ഐസോടോപ്പായ ഗാലിയം 67, ഗാലിയം 68 എന്നിവ ഗാലിയംസിട്രേറ്റ്, ഗാലിയംനൈട്രൈറ്റ് ലവണങ്ങളുടെ രൂപത്തിലാണ് മരുന്നുകളായി ഉപയോഗിക്കുന്നത്. റേഡിയോ ആക്റ്റീവ് മരുന്നുകളിൽ നിന്നും ബഹിർഗമിക്കുന്ന വികിരണങ്ങളെ അടിസ്ഥാനമാക്കി ലഭിക്കുന്ന ചിത്രത്തെ ഗാലിയം സ്കാൻ ഇമേജ് എന്നുപറയുന്നു. ശരീരത്തിലെ ചിലതരം കാൻസർ, വീക്കം, അണുബാധ (പ്രത്യകിച്ചും വിട്ടുമാറാത്ത പനിയുടെ കാരണമായേക്കാവുന്ന പഴക്കമുള്ള അണുബാധകൾ) എന്നിവ കണ്ടെത്താൻ ഗാലിയം സ്കാൻ ഇപ്പോഴും ഉപയോഗിക്കുന്നു.\nഗാലിയം സംയുക്തങ്ങൾ ചെറിയ അളവിൽ ശരീരത്തിന് ദോഷകരമല്ലെങ്കിലും, ചിലസംയുക്തങ്ങൾ വളരെ അപകടകരമാണ്. ഗാലിയം (III) ക്ലോറൈഡുമായിട്ടുള്ള സമ്പർക്കവും അത് ഉൽപാദിപ്പിക്കുന്ന പുക ശ്വസിക്കുന്നതും തൊണ്ടയിൽ അസ്വസ്ഥത, നെഞ്ചുവേദന തുടങ്ങിയ ഗുരുതരമായ അവസ്ഥയിലേക്ക് നയിക്കും.\nവഴക്കമുള്ളതും വലിച്ചു നീട്ടാവുന്നതുമായ ഗാലിയം അടങ്ങിയ ലോഹസങ്കരങ്ങൾ (Gallium alloy paste) ഇലക്ട്രോണിക്സ് രംഗത്ത് പുതിയ നിരവധി സാധ്യതകൾ ആണ് തുറന്നു തരുന്നത് . ഇവ ഉപയോഗിച്ച് വസ്തുക്കളുടെ ത്രിമാന ചിത്രങ്ങൾ കിട്ടുന്ന കാലം അതി വിദൂരമല്ലാതായി കൊണ്ടിരിക്കുകയാണ് . കൂടാതെ വിഷാംശം കുറഞ്ഞതും നല്ല ചാലകതയുള്ളതും വില കുറഞ്ഞതുമായതിനാൽ ഫ്ലെക്സിബിൾ ഇലക്ട്രോണിക്സ് വിപണിയിലും ഇവയുടെ ഉപയോഗം കുതിച്ചു കൊണ്ടിരിക്കുകയാണ്. ചുരുട്ടിയും മടക്കിയും വയ്ക്കാവുന്ന ദൃശ്യോപകരണങ്ങൾ , വൈദ്യുതചാലക തുണിത്തരങ്ങൾ, ടോർക്ക്, മർദ്ദം എന്നിവയ്ക്കനുസരിച്ച് പ്രവർത്തിക്കുന്ന സെൻസറുകൾ എന്നിവ ഉൾപ്പെടെ നിരവധി ഉത്പന്നങ്ങൾ വിപണന മേഖലയിൽ എത്തിയിരിക്കുന്നതിൽ ഗാലിയം ലോഹസങ്കരങ്ങളുടെ പങ്ക് വലുതാണ്.\nഇന്ന് ഏറ്റവും കൃത്യതയോടു കൂടി കുട്ടികളിലെ പനി അളക്കുന്നതിനു വേണ്ടി ഉപയോഗിക്കുന്ന ഗാലിൻസ്റ്റാൻ തെർമോമീറ്ററിൽ, ഗാലിയം, ഇൻഡിയം, ടിൻ എന്നിവ അടങ്ങിയ ലോഹസങ്കരമാണ്. ദ്രവണാങ്കം −19°C (22.2° F) ). ഗാലിയം ഉപയോഗിച്ച് കുറഞ്ഞ ദ്രവണാങ്കങ്ങളുള്ള ലോഹസങ്കരം ഉണ്ടാക്കാൻ എളുപ്പത്തിൽ കഴിയുന്നതിനാൽ മെർക്കുറി ഇല്ലാത്ത വിഷരഹിതവും പരിസ്ഥിതി സൗഹൃദ പരവുമായ തെർമോമീറ്റർ ഉണ്ടാക്കുന്നതിനു വേണ്ടി ഗാലിയം ആണ് ഏറെയും ഉപയോഗിക്കുന്നത്.\nഗ്ലാസ്സിലോ സിറാമിക്സിലോ ഗാലിയം പൂശിയാൽ മിഴിവുള്ള, ആകർഷകമായ കണ്ണാടി സൃഷ്ടിക്കാൻ കഴിയും.\nഗാലിയം-ജർമ്മനിയം ന്യൂട്രിനോ ടെലിസ്കോപ്പു ഉപയോഗിച്ചു കൊണ്ടാണ് ആദ്യകാലത്തു സൗരോർജ്ജ ന്യൂട്രിനോ പ്രവാഹം അളന്നിരുന്നത്. ഇതിനു വേണ്ടി പ്രമുഖ ഭൗതികശാസ്ത്രജ്ഞരുടെ സഹകരണത്തോടെ രൂപം കൊണ്ട SAGE (സോവിയറ്റ്-അമേരിക്കൻ ഗാലിയം പരീക്ഷണം)നു വേണ്ടി റഷ്യയിലെ കോക്കസസ് പർവതനിരകളിലെ ബക്സൻ ന്യൂട്രിനോ പരീക്ഷണശാലയിൽ 50-57 ടൺ ദ്രാവക ഗാലിയം 2100 മീറ്റർ ഭൂമിക്കടിയിൽ സംഭരിച്ചിരുന്നു.\n↑ 1.0 1.1 1.2 1.3 1.4 1.5 1.6 1.7 1.8 "ഗാലിയം – ഒരു ദിവസം ഒരു മൂലകം". LUCA. 2019-10-26. ശേഖരിച്ചത് 2019-10-29.\n"https://ml.wikipedia.org/w/index.php?title=ഗാലിയം&oldid=3386363" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 19 ജൂലൈ 2020, സമയം: 05:23\nഈ താൾ അവസാനം തിരുത്തപ്പെട്ടത്: 05:23, 19 ജൂലൈ 2020.


bjp kerala candidate draft list കെ.സുരേന്ദ്രൻ കോന്നിയിൽ; നേമത്ത് കുമ്മനം; ഈ ശ്രീധരനും, സുരേഷ് ഗോപിയും പട്ടികയിൽ; ബിജെപിയുടെ സാധ്യത സ്ഥാനാർത്ഥി പട്ടിക\nബിജെപിയുടെ സാധ്യത സ്ഥാനാർത്ഥി പട്ടിക തയാറാകുന്നു. കെ സുരേന്ദ്രൻ പേര് കോന്നിയിൽ പരിഗണിക്കുന്നുണ്ട്. വി മുരളീധരൻ മത്സരിക്കാൻ പാർലമെന്ററി ബോർഡ് തീരുമാനിച്ചാൽ കഴക്കൂട്ടത്താകും ജനവിധി തേടുക. വി മുരളീധരൻ മത്സരിക്കുന്നില്ലെങ്കിൽ കെ സുരേന്ദ്രൻ കഴക്കൂട്ടത്ത് മത്സരിക്കും.\nStory Highlights – bjp kerala candidate draft list


Sudinam Online | Malayalam news website from Kannur News Paper Sudinam Kannur തേനില് മായമുണ്ടോ? എളുപ്പത്തില് തിരിച്ചറിയാം – Sudinam Online | Malayalam news website from Kannur News Paper Sudinam Kannur.\nതേനില് മായമുണ്ടോ? എളുപ്പത്തില് തിരിച്ചറിയാം\nഒരു കഷ്ണം ബ്രെഡ് തേനില് മുക്കി വയ്ക്കുക\nPublished On:Feb 28, 2018 | 9:19 am\nഇന്നത്തെ കാലത്ത് ശുദ്ധമായ തേന് കിട്ടുക എന്നത് വളരെ കഷ്ടമാണ്. എന്നാല് പലര്‍ക്കും ഇത് മനസിലാകുന്നില്ല എന്നതാണ് സത്യം. തേനില് മായങ്ങള് ഏറെയാണ്. ഗ്ലൂക്കോസ്, കോണ് സിറപ്പ് തുടങ്ങി ചില കെമിക്കലുകള് വരെ ഇതില് ചേര്‍ക്കുന്നുണ്ട്. മായമുള്ള തേന് കണ്ടെത്താന് ചില വഴികളുണ്ട്, ഇതെക്കുറിച്ചു കൂടുതലറിയൂ.\nഒരു കഷ്ണം ബ്രെഡ് തേനില് മുക്കി വയ്ക്കുക. അല്‍പം കഴിഞ്ഞു ബ്രെഡ് പുറത്തെടുത്താല് മാര്‍ദവമില്ലാത്തതായി മാറിയെങ്കില് ശുദ്ധമായ തേനാണ്. അല്ലാത്ത തേനെങ്കില് ബ്രെഡ് മൃദുവാകും.\nതേനെടുത്ത് ഒരു തീപ്പെട്ടിക്കോല് ഉരച്ചു കത്തിയ്ക്കുക. ശുദ്ധമായ തേന് പെട്ടെന്നു കത്തിപിടിയ്ക്കും. മായം കലര്‍ന്ന തേനില് ഇല്ല. വാങ്ങിയ തേനില് നിന്നും അല്‍പം ഒരു ടേബില് സ്പൂണിലെടുത്ത് ഒരു ഗ്ലാസ് വെള്ളത്തില് വയ്ക്കുക. ഇളക്കരുത്. ശുദ്ധമായ തേനെങ്കില് വെള്ളത്തില് കലരില്ല. അല്ലെങ്കില് ഇത് വെള്ളത്തില് കലരും.\nഒരു സ്പൂണില് തേനെടുത്ത് ഇത് ഇളക്കുക. മായം കലര്‍ന്ന തേനാണെങ്കില്, പ്രത്യേകിച്ചു വെള്ളം കലര്‍ത്തിയത് പെട്ടെന്നിളകുകയും താഴെ വീഴുകയും. ചെയ്യും. അല്ലാത്ത തേന് കട്ടിയുള്ളതുകൊണ്ടുതന്നെ വീഴില്ല.\nഅല്‍പം തേന് വെള്ളത്തില് കലര്‍ത്തുക. ഇതിലേയ്ക്ക് ഏതാനും തുള്ളി വിനെഗര് ചേര്‍ക്കുക. ഇത് പതഞ്ഞുവരികയാണെങ്കില് മായം കലര്‍ത്തിയതെന്നര്‍ത്ഥം. ജിപ്സമായിരിയ്ക്കും മിക്കവാറും ചേര്‍ത്തിട്ടുണ്ടാകുക.


കൈപ്പള്ളി :: Kaippally: ibn subairനോടു ഒരു ചോദ്യം\nKaippally January 14, 2007 8:46 AM\nibn subair എന്ന പേരും. പിന്നെ ഒരു ചോദ്യവും\nഇടിവാള് January 14, 2007 9:25 AM\nഅറബി വീടുകളീല് ജോലിക്കാരായ പലരും ഡ്രൈവര്‍മാര്, തുടങ്ങിയവര്, ഈ വേഷം ധരിക്കാന് നിര്‍ബന്ധിതരാകാറുണ്ട്..\nകന്തൂറയും തലേക്കെട്ടും ഒക്കെയായി നടക്കുന്ന കൂറ മലബാറികളെക്കാണുമ്പോള്, ചുണ്ടിലൊരു പരിഹാസച്ചിരിയും ചെറിയ ഡോസിലൊരു സഹതാപവും തോന്നും ;)\n** മുസ്ലീം വികാരത്തെ വൃണപ്പെടുത്തി എന്നൊന്നും പറഞ്ഞ് ആരും എന്റെ നെഞ്ഞത്തു കേറി സിനിമാറ്റിക്ക് ഡാന്‍സു കളിക്കല്ലേ. ഒത്തിരിയധികം നല്ല മുസ്ലീം കൂട്ടുകാരെനിക്കുണ്ട്, ആ മതത്തെ ബഹുമാനവുമാണ്,\nമറിച്ച് , ഇതുപോലെ വേഷവിധാനങ്ങളിലാണു വിശ്വ്വാസം എന്നു വിശ്വസിക്കുന്നവരെ പുച്ഛവുമാണ്! അറബിനാട്ടില് വരുമ്പോള്‍മാത്രമേ ഈ വിശ്വാസങ്ങള് നാലാളെക്കാണിക്കാന് പ്രചോദനമുള്ളൂ എന്നതാണു പരിതാപകരം.\nഇടിവാള് January 14, 2007 9:30 AM\nപണ്ട് അബുദാബിയിലായിരുന്നപ്പോള്, ഒരു സ്റ്റുഡിയോവില് പോയി, കന്തൂറയും തലേക്കെട്ടുമൊക്കെയായി ഒരു പടമെടുത്ത് “ഷേക്ക് ഇടിവാള് ബിന് അച്ചന്റെ പേര് അല് വീട്ട്പേര്“ എന്ന ക്യാപ്ഷനുമൊക്കെയെഴുതി വീട്ടിലേക്കയച്ചു കൊടുത്തിരുന്നു.\nഅതു പോയി ;) പുത്യേ ഒരെണ്ണം എടുക്കണം !\n**അപ്പ പറഞ്ഞു വന്നതു മനസ്സിലായല്ലോ, കന്തൂറയിട്ടാല്..... ;)\nകെവിൻ & സിജി January 14, 2007 10:42 AM\nചേരയെ തിന്നുന്ന നാട്ടില് ചെന്നാല് നടുക്കണ്ടം തിന്നണമെന്നാണല്ലോ. മൂര്‍ഖനെ കളിപ്പിക്കുന്ന നാട്ടില്‍ചെന്നാല് വായില് കൈയിട്ടു കളിപ്പിക്കണമെന്നുമുണ്ടാവോ? എന്തായാലും ചിലരുടെ മനഃസുഖത്തിനാചരിക്കുന്നവ നമുക്കപമാനമായ് വരും എന്നതു രണ്ടരത്തരം.\nതറവാടി January 14, 2007 11:42 AM\n"അഡോപറ്റബിലിറ്റി" മറ്റുള്ളവരെ അപേക്ഷിച്ചു വളരെ കൂടുതലാണങ്കിലും ,\nഅവന്‍റ്റെ ഈ കഴിവും നല്ലതിന് പോലെതന്നെ കൂടുതലും നല്ല ഉദ്ദേശത്തോടെയല്ല ഉപയോഗിക്കപ്പെടുന്നത്.\nമേല്‍പ്പറഞ്ഞ കന്തൂറ ധാരണവും , കൂടുതലും നല്ല ഉദ്ദേശത്തിലല്ല എന്ന് തന്നെയാണ് എനിക്ക് തോന്നിയിട്ടുള്ളത്.\nഅതുകൊണ്ട് തന്നെ , എനിക്കിത്തരക്കാരെ കാണുമ്പോള് ആദ്യം വരുന്ന വികാരം സഹതാപമാണ്.\nഒരു സിനിമയില് , പപ്പുവിന്‍റ്റെ ജീപ്പിന് മുന്നില്\nകുറച്ചു ദൂരേന്ന് കണ്ടാല് ആര്ക്കും തോന്നുക "പോലീസ്" എന്നാണ്.\nനാട്ടില് ഈ ജീപ്പുമായി വിലസിയിരുന്ന കാലം.\nഒരിക്കല് ഇന്‍സ്പെകടര് ആയ സിദ്ദീഖ് , പിടികൂടി ചോദിച്ചു:" എന്താടാ ഇത്"\nസിദ്ദീഖ്:" വേറെ എങ്ങിനെയെങ്കിലും വായിക്കാമോടാ ഒന്നുകൂടി വായിച്ചേടാ.."\nപപ്പു:" ഇല്ലാ സാറെ..പൌലോസ് ....അതെന്‍റ്റെ പേരാ.."\nസിദ്ദീഖ് രണ്ടിടികൊടുത്ത് ചോദിച്ചപ്പോള് പപ്പു പറഞ്ഞു\n:" ശരിയാ സാറെ ...ചിലപ്പോള് , പോലീസെന്നും തോന്നും"\nബാക്കി ഞാന് പറയുന്നില്ല, ഇനി , ലേഖനത്തെ തിരിച്ചുവിട്ടൂന്നൊന്നും പറഞ്ഞേക്കല്ലെ , അങ്ങിനെയെങ്കില് ഡിലീറ്റിക്കോ!\nഇടിവാള് January 14, 2007 11:56 AM\nഅണ്ണാ, ഇന്നു 94.7 ഇല് അണ്ണന്റെ പ്വാലൊരൊ ശബ്ദം ക്യാട്ടു. ഡ്രൈവിങ്ങിനിടയില് മൊബൈല് ഉപയോഗിക്കുന്നതിനെപ്പറ്റി. ചാനലുകള് മാറ്റിനോക്കുന്നതിനിടയില് പരിചിതമായൊരു സ്വരം കേട്ടപ്പോഴാ ശ്രദ്ധിച്ചത്. ആദ്യം മുതലു കേട്ടില്ല, വിളിച്ച അണ്ണന് ഫോണ് കട്ടു ചെയ്ത ശേഷന് ആര്‍ജേ “നിഷാന്തിന്റെ” അഭിപ്രായം എന്നു പറഞ്ഞപ്പോ സംശയം കൂടി ;)\nUnknown January 14, 2007 1:29 PM\nകൈപ്പിള്ളിയുടെ ചോദ്യം എന്താണ് ഉദ്ദേശിക്കുന്നതെന്ന് വ്യക്തമല്ലെങ്കിലും വേഷത്തെ ക്കുറിച്ചും അതിന്‍റെ അനുകരണവുമാണെന്ന് കരുതി എനിക്ക് തോന്നുന്നത് ഞാന് പറയുന്നു.\nവേഷം എന്നുള്ളത് ആപേക്ഷികമാണ്. കേരളത്തില് ആളുകളുടെ വേഷം ഒരു കാലത്ത് മുണ്ട് ആയിരുന്നു. പരിഷ്കൃത സമൂഹത്തില് ഏറ്റവും എളുപ്പമുള്ള വസ്ത്രം കാലുറകള് ആണെന്ന ധാരണ ഉള്ളതുകൊണ്ട് 90% പേരും അത് ഉപയോഗിക്കുന്നു. രാഷ്ട്രീയക്കാരൊഴികെ. രാഷ്ട്രീയക്കാര്‍ക്ക് ഇടയ്ക്ക് നിയമസഭയില് പൊക്കിക്കാണിക്കാനും അതു പോലെ രാഷ്ട്രീയ നാടകങ്ങളിലെ ‘മുണ്ട് ഉരിയല്‘ വേഷങ്ങള് ആടുന്നതിനും മുണ്ട് ഒരു നല്ല വേഷം തന്നെ.\nഓരോ സ്ഥലത്തെ കാലാവസ്ഥയ്ക്കും സംസ്കാരത്തിനും അനുസരിച്ച് തന്നെയാണ് അവരുടെ വേഷം നിര്‍മ്മിപ്പിക്കപ്പെട്ടിട്ടുള്ളത്. അതു കൊണ്ടു തന്നെ യാണ് കന്തൂറയും തലേക്കെട്ടും അറബികളുടെ വേഷമായി മാറിയത്.\nമരുഭൂമിയില് ജനിച്ച് വളരുന്ന അറബികള്‍ക്ക് വെയിലും മഞ്ഞുമേല്‍ക്കാതിരിക്കാന് അല്ലെങ്കില് തൊഴില് പരമായ ചില സാഹചര്യങ്ങള് അവരെ കന്തൂറയിലേക്കും തലേക്കെട്ടിലേക്കും നയിച്ചു എന്നു പറയാം. ഒപ്പം മത ത്തിന്‍റെ വേലിക്കെട്ടും. ഇന്ന് ഇതൊക്കെ പൊട്ടിച്ചെറിഞ്ഞ് പാന്‍റ്സ് ഇട്ട് നടക്കുന്ന മുസ്ലീം യുവതികളെ നമുക്ക് കാണാം. തലപ്പാവില്ലാതെ നടക്കുന്ന അറബികളെ നമുക്ക് കാണാം. പണ്ട് അവര്‍ക്ക് കറുത്ത നിറത്തിലുള്ള ബുര്‍ക്ക (ഉച്ചാരണം അങ്ങിനെ അല്ലെങ്കില് അറിയുന്നവര് തിരുത്തുമല്ലൊ) മാത്രമായിരുന്നു വേഷം. പരിഷ്കാരം കൂടിയപ്പോള് നിറത്തില് മാറ്റമുണ്ടായി. ഫാഷനിലും. ഇത്രയും വേഷത്തെക്കുറിച്ച് ആമുഖം.\n‘കൂറ മലബാറി’ കള് കന്തൂറയും തലേക്കെട്ടും ധരിക്കുമ്പോള് എന്തു തോന്നും എന്ന ചോദ്യം പ്രസക്തമാകുന്നത് ഇവിടെ മലയാളിയുടെ പൊങ്ങച്ച സംസ്കാരത്തെ യാണ് സൂചിപ്പിക്കുന്നത്. ഇന്നാല് പുത്തന് മടിശ്ശീലക്കാരാണ് അധികവും സമൂഹത്തില് കൂറമലബാറുകാരാകുന്നത് എന്ന് നമുക്ക് കാണുവാന് സാധിക്കുന്നു.\nമറ്റൊരു കാഴ്ച എന്നു പറയുവാന് സാധിക്കുന്നത് ചില പൊങ്ങച്ച ഭടന്മാര് ഗള്‍ഫില് ചിലപ്പോള് സാധാരണ വേഷം ധരിച്ച് യോഗ്യനാവുകയും നാട്ടില് ലീവിന് പോയാല് അത്രയും ദിവസം കന്തൂറയും താടിയും തലേക്കെട്ടും കൊണ്ടു നടക്കുന്നവരെ നമുക്ക് കാണുവാന് സാധിക്കും\nഇവരെയൊക്കെ കാണുമ്പോള് ‘അയ്യോ; എന്നോ അല്ലെങ്കില് ഇടിവാള് പറഞ്ഞതുപോലെ, കെവി പറഞ്ഞതു പോലെ ഒരു പരിഹാസം തന്നെ നമുക്ക് തോന്നും. സ്വത്വം മറക്കാന് വെമ്പുന്ന ഹിജഡകളെന്ന് വിളിച്ചാല് കുറയുകയും ഇല്ല.\nപോലീസിനെ പൌലോസ് ആക്കുന്ന പപ്പുവിന് റെ ബുദ്ധി തന്നെ യാണിവിടെയും നടക്കുന്നത്. ആടിനെ പട്ടിയാക്കുന്ന പഴയ വിദ്യ തന്നെ.\nനല്ല ചര്‍ച്ചകള് വരികയാണെങ്കില് വീണ്ടും ഇടപെടുന്നതാണെന്ന് പറഞ്ഞുകൊള്ളട്ടെ.\nKaippally January 14, 2007 4:44 PM\nപപ്പുവിന്റെ അടിവറ്റില് ഇടിക്കിട്ടുംബോള് പപ്പുവിന്റെ ആ വിളിയും കണ്ണു തള്ളലും ഓര്ത്ത് ഞാന് ഒരുപാട് ചിരിച്ചു. എന്റെ ഇഷ്ട താരങ്ങളില് ഒരാളാണു പപ്പു.\nആ example വളരെ നന്നായി.\nഅതു ഞാന് തന്നെ. അദ്ദേഹത്തിനു എന്റെ പേരു ശരിക്കും അറിയില്ല.\nഖലീജി അറബി പുരുഷന്മാര് (UAE,Qatar, Saudi, Bahrain, Kuwait) ധരിക്കുന്നത് "ദിശ്ദാശ"യും, സ്ത്രീകള് ദരിക്കുന്നത് "അബായ" എന്നും അറിയപ്പെടുന്നു. ഹദീതുകളില് ഇതിനെ "ജില്ബാബ്" എന്നാണു പറഞ്ഞിട്ടുള്ളത്.\n"ഹിജാബ്" എന്ന വാക്കും തെറ്റായി പലപ്പോഴും ഉപയോഗിക്കാറ്ണ്ട്. ഹിജാബ് എന്നാല് മറക്കുക എന്ന അര്ത്ഥമാണു ഉള്ളത്. വസ്ത്രത്തെ കൃത്ത്യമായി വിശേഷിപ്പിക്കുന്നില്ല.\n"ബുര്‍ഖ" എന്നതു ഭാരതത്തിലും, പകിസ്ഥാനിലും, അഫ്ഗാനിസ്ഥാനിലുമുള്ള സ്ത്രീകള് ശരീരവും മുഖവും പൂര്ണമായി മറക്കുന്ന വസ്ത്രത്തെയാണു വിശേഷിപ്പിക്കുന്നത്. ഇതിന്റെ ഉപയോഗം ഭൂരിപക്ഷം മുസ്ലീങ്ങളുള്ള Turkey നിരോധിച്ചിട്ടുമുണ്ട്.\nibnu subair January 15, 2007 7:33 AM\nഅമലുകള് സ്വീകരിക്കപ്പെടുവാനും, പ്രതിഫലത്തിന്\nഅര്‍ഹമായിരിക്കുവാനുമുള്ള മാനദണ്ഡം അതിന്റെ ലക്ഷ്യം അല്ലാഹുവിന്റെ തൃപ്തിയെ മാത്രം പ്രതീക്ഷിച്ചു കൊണ്ടായിരിക്കണം എന്നതാണ്,\nഅങ്ങിനെയുള്ളവര് പരിഗണനക്കും മറ്റുള്ളവര് ശിക്ഷക്കും അര്‍ഹരായിരിക്കും. കുറച്ചുകൂടി വ്യക്തമായി ഫീ സബീലില്\nSiji vyloppilly January 15, 2007 7:54 AM\nKaippally January 15, 2007 7:57 AM\nഇതു sijiയുടെ കമന്റായിരുന്നു.\nആദ്യമായാണ് ഈ ബ്ലോഗില് വരുന്നത്.\nനല്ല പടങ്ങള്..ക്യാമറകൊണ്ട് കവിതവിരിയിക്കാനാകും അല്ലെ?\nസോറി . വളരെ വളരെ സോറി. വിഷയം ശ്രദ്ധിക്കുക\nKaippally January 15, 2007 8:06 AM\nബഹുമാനപെട്ട "Ibn Zubair"\nചോദ്യം മനസിലായില്ലെങ്കില് ഒന്നുകൂടി വായിച്ചു നോക്കു. താങ്കളുടെ Theory എനിക്കു മനസിലായി. Practice ആണു മനസിലാവാത്തത്.\nനേരിട്ട് ഒരു ചോദ്യം ചോദിച്ചാല് Rhode Island Redനെ കണക്ക് ഓടാതെ ചെട്ട. നിന്നു തരു ഞാന് ഒരു ബിരിയാണി ഉണ്ടാകട്ടെ.\nibnu subair January 15, 2007 9:30 AM\nബിരിയാണി വക്കലാണ് മോന്റെ ഉദേശം എന്ന് എനിക്ക് നേരത്തേ മനസ്സിലായതു കൊണ്ടാണ് രണ്ടു ദിവസമായിട്ടും മോന്റെ തുറുപ്പില് ഞാന് കൊത്താതിരുന്നതും ആദ്യത്തെ തിരക്കെല്ലാം ഒഴിഞ്ഞ് പതുക്കെ ഇവിടേക്ക് വരാം എന്നു കരുതിയതും..\nibnu subair January 15, 2007 10:20 AM\nഈ വിഷയത്തെ കുറിച്ച് കുറച്ചുകൂടി വ്യക്തമായി ഫീസബീലില് പോസ്റ്റ് ചെയ്തിട്ടുണ്ട്, കൂടുതല് ചര്‍ച്ച വേണമെങ്കില് ആകാം, പിന്നെ ഒരു സഹായം കൂടി, എന്റെ പോസ്റ്റുകളും, പോസ്റ്റിലെ കമന്റുകളും തനിമലയാളത്തിലോ, പിന്മൊഴികളിലോ കാണുന്നില്ല, സെറ്റിങ്ങ്സ് എല്ലാം ചെയ്തിട്ടുണ്ട്, സഹായിക്കുമോ?\nrdqdjdzഈ വിഷയത്തെ കുറിച്ച് കുറച്ചുകൂടി വ്യക്തമായി ഫീസബീലില് പോസ്റ്റ് ചെയ്തിട്ടുണ്ട്, കൂടുതല് ചര്‍ച്ച വേണമെങ്കില് ആകാം, പിന്നെ ഒരു സഹായം കൂടി, എന്റെ പോസ്റ്റുകളും, പോസ്റ്റിലെ കമന്റുകളും തനിമലയാളത്തിലോ, പിന്മൊഴികളിലോ കാണുന്നില്ല, സെറ്റിങ്ങ്സ് എല്ലാം ചെയ്തിട്ടുണ്ട്, സഹായിക്കുമോ?\nSiji vyloppilly January 15, 2007 6:17 PM\nസോറി.ആനക്കാര്യത്തിന്റെ ഇടയില് വന്ന് ചേനക്കാര്യം വിളമ്പിയതിന്.ശരിക്കും സോറി.ഇനി ശ്രദ്ധിക്കാം.ഇത് ഡിലീറ്റ് ചെയ്യണം .പേഴ് സണല് മെസ്സേജാണ്.\npouran January 22, 2007 1:32 PM\nഅല്ല സാറേ.... ഈ മലയാളികള് ഇംഗ്ലിഷു നാട്ടില് പോകുമ്പോഴും അവിടുന്ന് തിരിച്ചു വന്നാലും ഇംഗ്ലിഷു വസ്ത്രം ധരിച്ചു നടക്കുന്നതിനെപറ്റി സാറിന്റെ അഭിപ്രായം....\nKaippally January 22, 2007 5:43 PM\nബെസ്റ്റ് ചോദ്യം ചെല്ല. അതും എന്റെ പോസ്റ്റും തമ്മിലുള്ള ബന്ധം?\nസാരമില്ല. അപ്പി തന്നെ അതു delete ചെയ്യ് കെട്ട.


ബൈപാസിൽ അപകടം തുടർക്കഥ; ഇതുവരെ പൊലിഞ്ഞത് നാലു ജീവൻ | Accident bypass sequel; Four lives have been lost so far | Madhyamam\nHomechevron_rightNewschevron_rightLocal Newschevron_rightAlappuzhachevron_rightബൈപാസിൽ അപകടം...\ndate_range 1 Sep 2021 5:37 AM GMT\nബൈപാസിൽ അപകടം തുടർക്കഥ; ഇതുവരെ പൊലിഞ്ഞത് നാലു ജീവൻ\nഏഴുമാസത്തിനിടെ വ്യത്യസ്ത അപകടങ്ങളിൽ 20ലേറെ പേർക്ക് പരിക്ക്\nആലപ്പുഴ: ഏറെനാളത്തെ കാത്തിരിപ്പിനുശേഷം തുറന്ന ബൈപാസിൽ അപകടം തുടർക്കഥയാകുന്നു. ഏഴുമാസത്തിനിടെ നാലുപേരുടെ ജീവനാണ് പൊലിഞ്ഞത്. വിവിധ അപകടങ്ങളിൽ 20ലേറെ പേർക്ക് പരിക്കേറ്റു. രണ്ടുപേരുടെ ജീവൻ അപഹരിച്ച കാറുകൾ തമ്മിലുള്ള കൂട്ടിയിടിയാണ് ഏറ്റവും ഒടുവിലത്തേത്. അപകടത്തിൽ എറണാകുളം ചെല്ലാനം സ്വദേശി ബാബു (40), മരട് സ്വദേശി സുനിൽകുമാർ (40) എന്നിവരാണ് മരിച്ചത്. ഇവർക്കൊപ്പമുണ്ടായിരുന്ന എറണാകുളം സ്വദേശികളായ മിൽട്ടൻ (43), ജോസഫ് (32) എന്നിവരുടെ നില ഗുരുതരമാണ്.\nജനുവരി 28ന് ബൈപാസ് തുറന്നതിനു തൊട്ടുപിന്നാലെ മൂന്നുവാഹനങ്ങൾ കൂട്ടിയിടിച്ചാണ് അപകടപരമ്പരക്ക് തുടക്കമിട്ടത്. പിന്നാലെ ചെറുതും വലുതുമായി നിരവധി അപകടങ്ങൾക്ക് സാക്ഷ്യയായെങ്കിലും മേൽപാലത്തിൽ ആദ്യജീവൻ പൊലിഞ്ഞത് ഏപ്രിലിലാണ്. അന്ന് മാളികമുക്ക് ബൈപാസ് േമൽപാലത്തിൽ മിനിലോറിയും കാറും കൂട്ടിയിടിച്ചായിരുന്നു അപകടം. കാർ യാത്രികനായ കളപ്പുര വാർഡിൽ ആൻറണിയുടെ മകൻ ആഷ്‌ലിൻ ആൻറണിയുടെ  (26) ജീവനാണ് പൊലിഞ്ഞത്. ഒപ്പമുണ്ടായിരുന്ന ജിഷ്ണുവിനും (24) പരിക്കേറ്റിരുന്നു.\nഇതിനു പിന്നാലെ ബൈപാസിൽ കളർകോട് ഭാഗത്ത് സെക്രേട്ടറിയറ്റ് അണ്ടർ സെക്രട്ടറി ബൈക്ക് അപകടത്തിൽ മരിച്ചതും വേദനയായി. ജോലികഴിഞ്ഞ് മടങ്ങിയ നീർക്കുന്നം കളപ്പുരക്കൽ ഗോപാലകൃഷ്ണെൻറ മകൻ സുധീഷാണ് (48) മരിച്ചത്.\nബൈപാസ് ആരംഭിക്കുന്ന കൊമ്മാടിയിലാണ് അപകടങ്ങൾ പെരുകുന്നത്. ദീർഘദൂരമടക്കമുള്ള വാഹനയാത്രക്കാരുടെ ആശയക്കുഴപ്പമാണ് പ്രധാനവില്ലൻ. ദേശീയപാതയിൽനിന്ന് ബൈപാസിലേക്ക് പ്രവേശിക്കാൻ ഏർപ്പെടുത്തിയ സംവിധാനത്തിെൻറ അശാസ്ത്രീയതയാണ് അപകടം ക്ഷണിച്ചുവരുത്തുന്നത്.\nഉദ്ഘാടന ദിവസം മേൽപാലത്തിൻ കാറുകൾ കൂട്ടിയിടിച്ചിരുന്നു. പിന്നാലെ തടി കയറ്റിവന്ന ലോറി കൊമ്മാടിയിലെ ടോൾ ബൂത്ത് തകർത്താണ് പാഞ്ഞത്. അഞ്ച് ബൂത്തിൽ ഒരെണ്ണം തകർത്ത് കടന്നുപോയ ലോറി പിന്നീട് സി.സി ടി.വി ദൃശ്യ-ങ്ങളുടെ സഹായത്തോടെയാണ് പൊലീസ് പിടികൂടിയത്.\nആഗസ്റ്റിെൻറ തുടക്കത്തിലും അപകടത്തിന് കുറവുണ്ടായില്ല. ബൈക്കിൽ കാറിടിച്ചും ഇരവുകാട് ഭാഗത്ത് കാർ കോൺക്രീറ്റ് കുറ്റിയിൽ ഇടിച്ച് മറിഞ്ഞുമായിരുന്നു അപകടം.\nബൈപാസിൽനിന്ന് ചങ്ങനാശ്ശേരി ജങ്‌ഷനിലേക്ക് തിരിയുന്ന റോഡിലായിരുന്നു സംഭവം. അമിതവേഗത്തിലെത്തിയ കാർ റോഡരികിലെ ൈമൽകുറ്റിയിൽ ഇടിച്ച് മൂന്നുതവണയാണ് മലക്കം മറിഞ്ഞത്.\nഇതിനിടെ, കാറിെൻറ ഡീസൽ ടാങ്ക് ചോർന്ന് റോഡിലേക്ക് പരന്നൊഴുകി ബൈക്ക് യാത്രികന് തെന്നിവീണും പരിക്കേറ്റു. അതിനുശേഷം കാറുകൾ കൂട്ടിയിടിച്ചും സൈക്കിൾ യാത്രികനെ ഇടിച്ച് വാഹനം നിർത്താതെ പോയതും പ്രധാന അപകടങ്ങളാണ്.\n'ബൈപാസ് ബീക്കൺസ്' കാര്യക്ഷമമല്ല; അമിതവേഗം കൂടി\nആലപ്പുഴ: കൊമ്മാടി മുതൽ കളർകോട് വരെയുള്ള ബൈപാസിൽ യാത്ര സുരക്ഷിതമാക്കുന്നതിനൊപ്പം നിയമലംഘനം നടത്തുന്നവരെ പിടികൂടാൻ പൊലീസ് ഏർപ്പെടുത്തിയ പ്രത്യേക പട്രോളിങ് സംവിധാനം 'ബൈപാസ് ബീക്കൺസ്' കാര്യക്ഷമമല്ലെന്ന് പരാതി. ബൈപാസിലൂടെ അമിതവേഗത്തിലടക്കം പായുന്ന വാഹനങ്ങളെയും 'കടൽക്കാഴ്ച' കാണാൻ അനാവശ്യമായി പാർക്ക് ചെയ്യുന്നവരെയും കൈയോടെ പിടികൂടി പിഴയടക്കം ഈടാക്കിയിരുന്നു.\nബൈപാസ് തുറന്ന ആദ്യദിനം മുതൽ മേൽപാലത്തിൽനിന്ന് കടൽക്കാഴ്ച കാണാനും സെൽഫിയെടുക്കാനും വൻതിരക്കായിരുന്നു.\nഇത് ഗതാഗതതടസ്സത്തിനും അപകടത്തിനും വഴിയൊരുക്കിയപ്പോഴാണ് പൊലീസ് പിടിമുറുക്കിയത്. മേൽപാലത്തിൽ നിർത്തിയിടുന്ന വാഹനങ്ങൾക്ക് 250 രൂപ പിഴ ചുമത്തിയും ലൈസൻസ് റദ്ദാക്കിയും കാൽനട നിരോധിച്ചുമാണ് തിരക്ക് കുറച്ചത്. എന്നാൽ, പിന്നീട് കാര്യങ്ങൾ കൈവിട്ടതോടെ അമിതവേഗവും തിരക്കും വർധിച്ചു.\nബൈപാസിൽ ആവശ്യമായ അപകട സൂചന ബോർഡുകളും വേഗനിരീക്ഷണ കാമറുകളും ഇല്ലാത്തതിനാൽ രാത്രിയിൽ വലുതും ചെറുതുമായ വാഹനങ്ങൾ അമിതവേഗത്തിലാണ് ചീറിപ്പായുന്നത്. ഒറ്റവരിപ്പാതയിൽ വേഗം കുറച്ചുവരുന്നതിന് ആവശ്യമായ റിഫ്ലക്ടർ അടക്കമുള്ള സംവിധാനമില്ലാത്തതും പ്രശ്നമാണ്.\nമേൽപാലത്തിൽ വലിയ അപകടമുണ്ടായാൽ അഗ്നിരക്ഷാസേനക്കും പൊലീസിനും എളുപ്പെമത്താൻ കഴിയില്ല. കൊമ്മാടി ഭാഗത്തുനിന്നാണ് ബൈപാസിലേക്ക് പ്രവേശിക്കാൻ കഴിയുന്നത്. ഇത് പലപ്പോഴും രക്ഷാപ്രവർത്തനത്തിന് തടസ്സമുണ്ടാക്കും.\nകാറുകൾ ബ്രേക്ക് ചെയ്തിട്ടില്ലെന്ന്\nമോട്ടോർ വാഹന വകുപ്പ്\nആലപ്പുഴ: ബൈപാസിൽ രണ്ടുപേരുടെ മരണത്തിന് ഇടയാക്കിയ അപകടത്തിൽ കാറുകൾ ബ്രേക്കിട്ട പാടുകൾ റോഡിലില്ലെന്നും പരസ്പരം കൂട്ടിയിടിച്ചതാണെന്നും മോേട്ടാർ വാഹനവകുപ്പിെൻറ കണ്ടെത്തൽ. അപകടശേഷം നടത്തിയ പരിശോധനയിലാണ് ഇക്കാര്യം സ്ഥിരീകരിച്ചത്. ഇത് സംബന്ധിച്ച് വിശദ റിപ്പോർട്ട് ആർ.ടി.ഒക്കും ട്രാൻസ്പോർട്ട് കമീഷണർക്കും കൈമാറുമെന്ന് അധികൃതർ അറിയിച്ചു. കളർകോട് ഭാഗത്തുനിന്ന് കൊമ്മാടിയിലേക്ക് വരുേമ്പാൾ മാളികമുക്ക് മേൽപാലത്തിന് മുമ്പുള്ള വളവ് പലരും ശ്രദ്ധിക്കാറില്ല. അമിതവേഗത്തിലാണ് വാഹനങ്ങൾ വരുന്നതെങ്കിൽ വളവിൽ നിയന്ത്രണം നഷ്ടപ്പെടാനുള്ള സാധ്യത കൂടുതലാണ്.\nഇതിനൊപ്പം ഈഭാഗത്തെ നേരിയ ഉയരവ്യത്യാസം അപകട സാധ്യത കൂട്ടും. ഇത്തരത്തിലാണ് കാറുകൾ കൂട്ടിയിടിച്ചുണ്ടായ അപകടമെന്നാണ് പ്രാഥമിക നിഗമനം.\nTAGS:accident Alappuzha bypass\nNews Summary - Accident bypass sequel; Four lives have been lost so far


അമ്മമാര് വിഷമിക്കണ്ട: നിങ്ങള്‍ക്ക് താങ്ങായി വരുന്നൂ അങ്കണവാടി കം ക്രഷുകള്\nതിരുവനന്തപുരം: ജോലിക്കു പോകുന്നതിനാല് ചെറിയകുട്ടികളെ വേണ്ടവിധം പരിചരിക്കാന് കഴിയാത്ത അമ്മമാര്‍ക്കാശ്വാസമായി സംസ്ഥാനത്ത് അങ്കണവാടി കം ക്രഷുകള്.6മാസം മുതല്6വയസ് വരെപ്രായമുള്ള കുട്ടികളുടെ സംരക്ഷണം ലക്ഷ്യമിട്ടാണ് സംസ്ഥാനത്ത് ഈ പദ്ധതി ആരംഭിക്കുന്നത്. പൈലറ്റടിസ്ഥാനത്തില് 15 അങ്കണവാടി കം ക്രഷുകള്‍ക്ക് സംസ്ഥാനത്ത് അനുമതി നല്‍കിതായി ആരോഗ്യമന്ത്രി കെ. കെ. ശൈലജ ടീച്ചര് അറിയിച്ചു.\n6 മാസം മുതല്6വയസ്സുവരെ പ്രായമുള്ള കുട്ടികളുടെ വളര്‍ച്ചയും വികാസവും വളരെ നിര്‍ണായകമാണ്. ഈ പ്രായത്തിലുള്ള കുട്ടികളുള്ള പല വീടുകളിലേയും അമ്മമാര് ജോലിക്ക് പോകുന്ന സാഹചര്യമാണ് നിലവിലുള്ളത്. ചെറിയ കുട്ടികളുള്ള വീട്ടിലെ ജോലിക്കുപോകുന്ന അമ്മമാര്‍ക്ക് തങ്ങളുടെ കുഞ്ഞുങ്ങളെ കാര്യമായി ശ്രദ്ധിക്കാന് കഴിയാതെ വരുന്നുണ്ട്. ഈ സാഹചര്യത്തില് ഇവര്‍ക്ക് സഹായകമാണ് ഇത്തരം അങ്കണവാടി കം ക്രഷുകള്.\nപകല് സമയങ്ങളില് സുരക്ഷിതമായ പരിചരണം, അനുപൂരക പോഷകാഹാരം, ഹെല്‍ത്ത് ചെക്കപ്പ്, ഇമ്മ്യൂണൈസേഷന്, പ്രീ സ്‌കൂള് പ്രവര്‍ത്തനങ്ങള് എന്നീ സേവനങ്ങള് പദ്ധതിവഴി ഉറപ്പുവരുത്തും. രാവിലെ 8 മണി മുതല് വൈകുന്നേരം6മണി വരേയാണ് ക്രഷിന്റെ പ്രവര്‍ത്തന സമയം. അങ്കണവാടി ജീവനക്കാര്‍ക്ക് ജോലിഭാരം ഉണ്ടാകാതിരിക്കാന് അങ്കണവാടി വര്‍ക്കറും ഹെല്‍പ്പറും, ക്രഷ് വര്‍ക്കറും ഹെല്‍പ്പറും ഷിഫ്റ്റടിസ്ഥാനത്തിലാണ് ജോലിചെയ്യുക.\nനിശ്ചിത പോഷകമൂല്യങ്ങളുള്ള ഭക്ഷണം, പ്രഭാത ഭക്ഷണം, ഉച്ചഭക്ഷണം, വൈകുന്നേരങ്ങളിലെ ലഘുഭക്ഷണം എന്നിവ കുഞ്ഞുങ്ങള്‍ക്ക് നല്‍കുന്നതാണ്. പദ്ധതിയുടെ സുഗമമായ നടത്തിപ്പിന് 20.59 ലക്ഷം രൂപയുടെ ഭരണാനുമതി നല്‍കിയതായും മന്ത്രി അറിയിച്ചു.\nസെക്രട്ടേറിയറ്റില് മുന്‍കരുതല്: മാര്‍ഗ്ഗനിര്‍ദ്ദേശങ്ങളായി\nഇന്ന് 211 പേര്‍ക്ക് കോവിഡ്


വെള്ളപ്പൊക്കത്തിലും നശിക്കാതെ തല ഉയര്‍ത്തി സിഗപ്പി നെല്ല്\nTuesday, April 23, 2019 Last Updated 30 Min3Sec ago English Edition\nആലത്തൂര്: വെള്ളപ്പൊക്കത്തിനും മീതെ തല ഉയര്‍ത്തി അതിജീവനത്തിന്റെ മാതൃകയായി മലമല്‍പാടത്തെ സിഗപ്പി നെല്ല്. ജൂലൈ ആദ്യം ഉണ്ടായ വെള്ളക്കെട്ടിലും ഓഗസ്‌റ്റ് പകുതിയോടെ ഉണ്ടായ വെള്ളപ്പൊക്കത്തിലും ദിവസങ്ങളോളം വെള്ളത്തില് മുങ്ങിക്കിടന്ന നെല്ലാണ് കരുത്തുചോരാതെ കതിരണിഞ്ഞത്. തമിഴ്‌നാട് അണ്ണാമലൈ സര്‍വകലാശാല വികസിപ്പിച്ച നെല്ലിനമാണിത്.\nപൊന്‍മണി എന്ന ഇനത്തില് സബ് വണ് എന്ന ജീന് സംയോജിപ്പിച്ചാണ് ഇത് വികസിപ്പിച്ചത്. വെള്ളത്തില് മുങ്ങിയാലും നെല്‍ചെടി വീണുപോകുകയോ അഴുകുകയോ ഇല്ലെന്നതാണ് പ്രത്യേകത. വെള്ള അരിയാണ്. 135 ദിവസമാണ് മൂപ്പ്. 15 വര്‍ഷമായി തരിശു കിടന്ന മലമല്‍പാടത്ത് സമഗ്ര കാര്‍ഷിക വികസന പദ്ധതി നിറയുടെ ഭാഗമായാണ് ഇത്തവണ വിത്തിറക്കിയത്.\nകാലവര്‍ഷത്തില് ദിവസങ്ങളോളം വെള്ളത്തില് മുങ്ങുന്ന പാടശേഖരമായതിനാല് പലരും ഒന്നാം വിള ഇറക്കിയിരുന്നില്ല. ഇത് പരിഗണിച്ചാണ് പട്ടാമ്പി നെല്ല് ഗവേഷണ കേന്ദ്രത്തിലെ ഡോ. ഇളങ്കോവന് ഇവിടെ സിഗപ്പി പരീക്ഷിക്കാന് നിര്‍ദേശിച്ചത്. മഴ പെയ്‌തപ്പോള് കതിര് വന്ന് പൂവ് വിരിയുന്ന സമയമായതിനാല് അല്‍പം പതിര് വന്നിട്ടുണ്ട്. ഈ പ്രശ്‌നം ഇല്ലാത്ത നെല്ലിനങ്ങളൊന്നും നിലവിലില്ല. വെള്ളക്കെട്ടും വെള്ളം കയറലുമുള്ള പാടങ്ങളില് സിഗപ്പി ഇനം വിജയകരമാണെന്ന് കൃഷി ഓഫീസര് എം.വി. രശ്‌മി പറഞ്ഞു.


ക്വട്ടേഷന് സംഘം വീട് ആക്രമിച്ച കേസ്; പൊലീസിനെ വെല്ലുവിളിച്ച് പ്രധാന പ്രതിയുടെ വീഡിയോ\nകണ്ണൂര് നാറാത്ത് സ്വദേശി ഷമീമാണ് പൊലീസിനെ വെല്ലുവിളിച്ച് ഇന്‍സ്റ്റഗ്രാമില് വീഡിയോ പോസ്റ്റ് ചെയ്തത്\n25 Nov 2021 4:18 AM GMT\nകോഴിക്കോട് നാദാപുരത്ത് ക്വട്ടേഷന് സംഘം വീട് ആക്രമിച്ച കേസില് പൊലീസിനെ വെല്ലുവിളിച്ച് പ്രധാന പ്രതിയുടെ വീഡിയോ. കണ്ണൂര് നാറാത്ത് സ്വദേശി ഷമീമാണ് പൊലീസിനെ വെല്ലുവിളിച്ച് ഇന്‍സ്റ്റഗ്രാമില് വീഡിയോ പോസ്റ്റ് ചെയ്തത്. വീഡിയോ പരിശോധിച്ച് നടപടി സ്വീകരിക്കുമെന്ന് പൊലീസ് അറിയിച്ചു.\nചൊവ്വാഴ്ചയാണ് നാദാപുരം കടമേരിയില് എട്ടംഗ സംഘം വീട്ടില് കയറി അക്രമം നടത്തിയത്. ഇതിനു പിന്നാലെ സിനിമാരംഗങ്ങളെ പോലും വെല്ലുന്ന പ്രകടനവുമായി ഇന്‍സ്റ്റഗ്രാമില് പ്രധാന പ്രതി ഷമീമെത്തി. നാദാപുരം എസ്. ഐയെ അഭിസംബോധന ചെയ്തായിരുന്നു ഭീഷണി. ആയുധമെടുക്കാത്തതു കൊണ്ടാണ് അന്ന് അടിയില് കലാശിച്ചത്. അല്ലെങ്കില് പലതും നടന്നേനെയെന്നും ഇയാള് പറയുന്നു. ഒളിവില് കഴിയുന്ന ഇയാളുടെ ഭീഷണി വീഡിയോ പൊലീസ് പരിശോധിച്ച് വരികയാണ്.\nപണമിടപാടിനെച്ചൊല്ലിയുണ്ടായ തര്‍ക്കത്തില് ക്വട്ടേഷന് സംഘം കടമേരി സ്വദേശി നിയാസിന്‍റെ വീട്ടില് കയറി നടത്തിയ ആക്രമണത്തില് നാട്ടുകാര്‍ക്കും പരിക്കേറ്റിരുന്നു. എട്ടു പേര്‍ക്കെതിരെ പൊലീസ് കേസെടുത്തു. ഒരാള് അറസ്റ്റിലാവുകയും ചെയ്തു. ഷെമീമിനെ കണ്ടെത്താനുള്ള തിരച്ചിൽ തുടരുന്നതിനിടെയാണ് യാതൊരു കൂസലുമില്ലാതെ ഇയാൾ ഇൻസ്റ്റഗ്രാമിൽ ഭീഷണിയുമായി വീഡിയോ പോസ്റ്റ് ചെയ്തത്.\nTAGS :accused Threat Kozhikode


എഫെസ്യർ2| ഓൺലൈൻ ബൈബിൾ | പുതിയ ലോക ഭാഷാന്തരം\n2 അപരാധങ്ങളും പാപങ്ങളുംനിമിത്തം മരിച്ചവരായിരുന്ന നിങ്ങളെ ദൈവം ജീവിപ്പിച്ചു.\n2 നിങ്ങൾ അന്ന് ഈ ലോകത്തിന്‍റെ* ഗതി പിന്തുടരുന്നവരായിരുന്നു; അനുസരണക്കേടിന്‍റെ മക്കളിൽ ഇപ്പോൾ വ്യാപരിക്കുന്ന ആത്മാവിനും വായുവിന്‍റെ അധികാരത്തിനും അധിപതിയായവനെ നിങ്ങൾ അനുസരിച്ചുപോന്നു.\n3 അവർക്കിടയിൽ നാമെല്ലാം ഒരിക്കൽ ശരീരത്തിന്‍റെയും മനസ്സിന്‍റെയും ആഗ്രഹങ്ങൾ തൃപ്‌തിപ്പെടുത്തി ജഡമോഹങ്ങൾ അനുസരിച്ചു നടന്നു; അങ്ങനെ, മറ്റുള്ളവരെപ്പോലെ നാമും പ്രകൃത്യാ ക്രോധത്തിന്‍റെ മക്കളായിരുന്നു.\n4 എന്നാൽ കരുണാസമ്പന്നനായ ദൈവം നമ്മോടുള്ള അതിരറ്റ സ്‌നേഹംനിമിത്തം\n5 നാം അപരാധങ്ങളാൽ മരിച്ചവരായിരിക്കെത്തന്നെ നമ്മെ ജീവിപ്പിച്ച് ക്രിസ്‌തുവിനോടു ചേരുമാറാക്കി; കൃപനിമിത്തമത്രേ നിങ്ങൾ രക്ഷിക്കപ്പെട്ടിരിക്കുന്നത്.\n6 ക്രിസ്‌തുയേശുവിനോട് ഏകീഭവിച്ച നമ്മെ ദൈവം ഉയർത്തി ക്രിസ്‌തുവിനോടുകൂടെ സ്വർഗത്തിൽ ഇരുത്തി;\n7 അവൻ തന്‍റെ കാരുണ്യത്താൽ, ക്രിസ്‌തുയേശുവിനോട് ഏകീഭവിച്ചവരായ നമ്മോടു കാണിച്ച അളവറ്റ കൃപ വരാനിരിക്കുന്ന കാലങ്ങളിലും* വെളിപ്പെടേണ്ടതിനുതന്നെ.\n8 ഈ കൃപയാലത്രേ നിങ്ങൾ വിശ്വാസംമൂലം രക്ഷിക്കപ്പെട്ടിരിക്കുന്നത്; അതു നിങ്ങൾ നേടിയെടുത്തതല്ല; ദൈവത്തിന്‍റെ ദാനമാണ്.\n9 ആർക്കും ആത്മപ്രശംസ നടത്താൻ വകയില്ലാതിരിക്കേണ്ടതിന് അതു പ്രവൃത്തികളാൽ ലഭിക്കുന്നതല്ല.\n10 നാം ദൈവത്തിന്‍റെ കരവേലയാണ്; താൻ മുന്നൊരുക്കിയ സത്‌പ്രവൃത്തികളിൽ നാം വ്യാപരിക്കേണ്ടതിന് ദൈവം നമ്മെ ക്രിസ്‌തുയേശുവിനോട് ഏകീഭവിച്ചവരായി സൃഷ്ടിച്ചു.\n11 ജന്മംകൊണ്ട്* മുമ്പു നിങ്ങൾ വിജാതീയരായിരുന്നുവെന്ന് ഓർത്തുകൊള്ളുവിൻ; മാനുഷകരങ്ങളാൽ ജഡത്തിൽ “പരിച്ഛേദന” ഏറ്റവർ നിങ്ങളെ “അഗ്രചർമികൾ” എന്നു വിളിച്ചിരുന്നു.\n12 അക്കാലത്തു നിങ്ങൾ ക്രിസ്‌തുവിനെ അറിയാത്തവരും ഇസ്രായേൽജനതയുമായി സംബന്ധമില്ലാത്തവരും അന്യരായതിനാൽ വാഗ്‌ദത്ത ഉടമ്പടികളിൽ പങ്കില്ലാത്തവരുമായിരുന്നു; പ്രത്യാശയില്ലാത്തവരും ദൈവമില്ലാത്തവരുമായി നിങ്ങൾ ലോകത്തിൽ ജീവിച്ചു.\n13 എന്നാൽ ഒരിക്കൽ ദൂരസ്ഥരായിരുന്ന നിങ്ങൾ ഇപ്പോൾ ക്രിസ്‌തുയേശുവിനോട് ഏകീഭവിച്ചവരും അവന്‍റെ രക്തത്താൽ സമീപസ്ഥരും ആയിരിക്കുന്നു.\n14 അവൻ വേർതിരിവിന്‍റെ നടുച്ചുവർ ഇടിച്ചുകളഞ്ഞ് ഇരുകൂട്ടരെയും ഒന്നിപ്പിച്ചുകൊണ്ട് സമാധാനം വരുത്തി.\n15 ശത്രുതയ്‌ക്ക് ഇടയാക്കിയിരുന്ന ചട്ടങ്ങളുടെയും കൽപ്പനകളുടെയും ന്യായപ്രമാണത്തെ തന്‍റെ ജഡത്താൽ അവൻ നീക്കംചെയ്‌തു; ഇരുകൂട്ടരെയും തന്നിൽ ഒന്നാക്കി ഒരു പുതുമനുഷ്യനെ സൃഷ്ടിക്കേണ്ടതിനും സമാധാനം വരുത്തേണ്ടതിനും\n16 താൻ മുഖാന്തരം ശത്രുത അവസാനിപ്പിച്ചിരിക്കെ, ദണ്ഡനസ്‌തംഭംവഴി ഇരുകൂട്ടരെയും ഏകശരീരമായി ദൈവത്തോട് അനുരഞ്‌ജിപ്പിക്കേണ്ടതിനുംതന്നെ.\n17 അവൻ വന്ന് ദൂരസ്ഥരായ നിങ്ങളോടും സമീപസ്ഥരായ ഞങ്ങളോടും സമാധാനത്തിന്‍റെ സുവിശേഷം അറിയിച്ചു;\n18 അങ്ങനെ, അവനിലൂടെ നമുക്ക് ഇരുകൂട്ടർക്കും ഏകാത്മാവിനാൽ പിതാവിങ്കലേക്കു പ്രവേശനമുണ്ട്.\n19 ആകയാൽ നിങ്ങൾ ഇനി അന്യരോ പരദേശികളോ അല്ല; വിശുദ്ധന്മാരുടെ സഹപൗരന്മാരും ദൈവത്തിന്‍റെ ഭവനക്കാരുമാണ്.\n20 അപ്പൊസ്‌തലന്മാരും പ്രവാചകന്മാരുമെന്ന അടിസ്ഥാനത്തിന്മേൽ പണിതുയർത്തപ്പെട്ടവരാണു നിങ്ങൾ; ഈ അടിസ്ഥാനത്തിന്‍റെ മൂലക്കല്ലാകട്ടെ, ക്രിസ്‌തുയേശുവും.\n21 അവനിൽ നിർമിതി ഒന്നാകെ സമന്വയിക്കപ്പെട്ടിരിക്കുന്നു; അതു യഹോവയ്‌ക്ക് ഒരു വിശുദ്ധ ആലയമായി വളരുന്നു.\n22 ദൈവം തന്‍റെ ആത്മാവിനാൽ നിങ്ങളിൽ വസിക്കേണ്ടതിന് അവന്‍റെ വാസസ്ഥാനമായി നിങ്ങളും ക്രിസ്‌തുവിൽ പണിയപ്പെട്ടുകൊണ്ടിരിക്കുന്നു.\n^ എഫെ 2:2* അല്ലെങ്കിൽ, ഈ വ്യവസ്ഥിതിയുടെ\n^ എഫെ 2:7* അല്ലെങ്കിൽ, വ്യവസ്ഥാപിതക്രമങ്ങളിലും\n^ എഫെ 2:11* അക്ഷരാർഥം, ജഡസംബന്ധമായി\nmailto:?body=ബൈബിൾ ഓൺലൈനായി വായിക്കുക%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D49%26Chapter%3D2%26wtlocale%3DMY%26srcid=share⊂ject=ബൈബിൾ ഓൺലൈനായി വായിക്കുക


തുഷാർ യു എ ഇ യിൽ മറ്റു പലർക്കും പണം നൽകാനുണ്ട്; പലരും പേടിച്ച് പുറത്തു പറയുന്നില്ല, തനിക്കും ഭയമുണ്ട്; വെളിപ്പെടുത്തലുമായി നാസിൽ അബ്ദുള്ള - ഇ വാർത്ത | evartha\nതുഷാർ വെള്ളാപ്പള്ളി മറ്റു പലർക്കും പണം നല്കാനുണ്ട് എന്ന വെളിപ്പെടുത്തലുമായി യു എ ഇ യിൽ പരാതി നൽകിയ നാസിൽ അബ്ദുള്ള. പണം ലഭിക്കാനുള്ള പത്തോളം പേരെ തനിക്ക് നേരിട്ടറിയാമെന്നും, ഇവരിൽ പലരും ഭയം കാരണം പുറത്തു പറയാത്തതാണെന്നും അദ്ദേഹം പറയുന്നു. മുഖം വെളിപ്പെടുത്താൻ പോലും തനിക്ക് ഭയമുണ്ടെന്നും നാസിൽ പറയുന്നു. ഒരു മാധ്യമത്തിന് നൽകിയ അഭിമുഖത്തിലാണ് ഇക്കാര്യങ്ങൾ പറഞ്ഞത്.\nതുഷാറിന്റെ ബോയിങ് കൺസ്ട്രക്ഷൻസ് എന്ന നിർമ്മാണ കമ്പനിയുടെ സബ് കോൺട്രാക്ടർ ആയിരുന്നു തങ്ങൾ. തുഷാറിന്റെ കമ്പനി നൽകിയ ചെക്കിന്മേലുള്ള വിശ്വാസത്തിലാണ് മറ്റു കമ്പനികൾക്ക് ചെക്ക് നൽകാറ്. പക്ഷെ തുഷാർ പണം നല്കാതിരുന്നതോടെ മറ്റു പല കമ്പനികളും തനിക്കെതിരെ നിയമ നടപടി സ്വീകരിച്ചു.6മാസത്തോളം ഇതിന്റെ ഭാഗമായി ജയിലിൽ കഴിയേണ്ടി വന്നു. തുഷാറിനെ പോലെ പ്രത്യേക ആനുകൂല്യങ്ങൾ ലഭിക്കാത്ത സാധാരണക്കാരൻ ആയതു കൊണ്ട് അന്ന് ആരും തന്നെ സഹായിക്കാൻ വന്നില്ലെന്നും അദ്ദേഹം പറയുന്നു.\nതുഷാറിന്റെ ജാമ്യം വേഗത്തിലാക്കാൻ പ്രമുഖ വ്യവസായി എം എ യൂസഫലി ഇടപെട്ടിരുന്നു, മുഖ്യമന്ത്രി വിദേശകാര്യ മന്ത്രിയോട് പ്രത്യേക അഭ്യർത്ഥനയും നടത്തിയിരുന്നു. കേരളത്തിലെ എൻ ഡി എ കൺവീനർ കൂടിയാണ് ബി ഡി ജെ എസ് സംസ്ഥാന അധ്യക്ഷനായ തുഷാർ വെള്ളാപ്പള്ളി. വൻ ഇടപെടൽ മൂലം സംഭവം പുറത്തറിഞ്ഞ് മണിക്കൂറുകൾക്കകം തുഷാറിനെ ജാമ്യത്തിൽ പുറത്തിറക്കിയിരുന്നു.\nപണം നൽകിയില്ലെങ്കിൽ ഉപയോഗിക്കാനാണ് ബ്ലാങ്ക് ചെക്കുകൾ ആദ്യഘട്ടത്തിൽ തന്നെ നൽകുന്നത്. ഇത് കെട്ടിച്ചമച്ച കേസല്ല കാരണം, വ്യക്തമായ തെളിവുകളുടെ അടിസ്ഥാനത്തിലാണ് നിയമനടപടിയിലേക്കു കടന്നത്. പലതവണ ഒത്തു തീർപ്പിനു ശ്രമിച്ചിരുന്നു, ഒരു തവണ 10 ശതമാനം പണം തുഷാർ തരും എന്ന ധാരണയിൽ എത്തിയെങ്കിലും,5% പണവും ബാക്കി ചെക്കുമാണ് നൽകിയത്, ആ ചെക്കിൽ നിന്നും പണം ലഭ്യമായില്ല എന്നും അദ്ദേഹം പറയുന്നു.\nഒത്തുതീർപ്പിനായാണ് തുഷാറിന്റെ ശ്രമം എന്നാൽ പണം നൽകുന്നത് വരെ നിയമ നടപടികളുമായി മുന്നോട്ടു പോകും എന്നും പറയുന്നു പരാതിക്കാരനായ നാസിൽ.


കൊച്ചി: ലേക്‌ഷോര് ആശുപത്രിയിലെ നഴ്‌സുമാരുടെ സമരം ഒത്തുതീര്‍പ്പില്ലാതെ തുടരുന്നു. ലേക്‌ഷോര് ആശുപത്രിയുടെ പ്രധാന പ്രവേശന കവാടത്തിനു മുന്‍പില് ഇന്നലെയാണ് നഴ്‌സുമാര് പ്രതിരോധ സമരം ആരംഭിച്ചത്. ചര്‍ച്ച പരാജയപ്പെട്ടതിനെ തുടര്‍ന്ന് ഇന്നലെ റോഡില് പ്രകടനം നടത്തിയ നഴ്‌സുമാര് വൈകിട്ടോടെയാണ് പ്രവേശനകവാടത്തില് കുത്തിയിരുന്ന് ഉപരോധം തുടങ്ങിയത്.\nനാളുകളായി നീളുന്ന സമരത്തിനോട് ആശുപത്രി അധികൃതര് മുഖംതിരിച്ച് നില്‍ക്കുകയാണ്. തങ്ങളുടെ ഒരാവശ്യവും അംഗീകരിക്കാത്ത മാനേജ്‌മെന്റിന്റെ അവഗണയ്‌ക്കെതിരെയാണ് നഴ്‌സുമാര് ഉപരോധം തുടങ്ങിയത്. എന്നാല് സമരക്കാരെ അടിച്ചമര്‍ത്താനുള്ള ശ്രമം പലഭാഗത്തുനിന്നും ഉണ്ടാകുന്നുണ്ടെന്നാണ് അറിയുന്നത്.\nലേക്‌ഷോറിലെ നഴ്‌സുമാരുടെ സമരം ഒത്തുതീര്‍പ്പാക്കാന് മുഖ്യമന്ത്രിയുടെ നിര്‍ദേശപ്രകാരം തൊഴില് മന്ത്രിയുടെ നേതൃത്വത്തില് ഇന്നലെ നടത്തിയ ചര്‍ച്ച പരാജയപ്പെട്ടിരുന്നു. പിരിച്ചുവിട്ട നഴ്‌സുമാരെ തിരിച്ചെടുക്കാനാവില്ലെന്ന നിലപാടില് മാനേജ്‌മെന്റ് ഉറച്ചുനിന്നതാണ് ചര്‍ച്ച പരാജയപ്പെടാന് കാരണം.\nതൊഴില് മന്ത്രിയുടെ സാന്നിധ്യത്തില് നടന്ന ചര്‍ച്ചയിലെ തീരുമാനങ്ങള് ആശുപത്രി മാനേജ്‌മെന്റ് അട്ടിമറിച്ചുവെന്ന് ആരോപിച്ചാണ് നഴ്‌സുമാര് ഉപരോധ സമരത്തിന് ഇറങ്ങിയത്. സമരത്തില് പങ്കെടുത്ത നഴ്‌സുമാര്‍ക്കെതിരെ മാനേജ്‌മെന്റ് ശത്രുതാപരമായ സമീപനമാണ് സ്വീകരിക്കുന്നതെന്നും ഇവര് ചൂണ്ടിക്കാണിക്കുന്നു. ഇക്കാര്യങ്ങള് ചൂണ്ടിക്കാട്ടി തൊഴില് മന്ത്രിക്കും മുഖ്യമന്ത്രിക്കും മനുഷ്യാവകാശ കമ്മീഷനും നഴ്‌സുമാര് പരാതി നല്‍കിയിട്ടുണ്ട്.\nഅതേസമയം ദല്‍ഹിയ്ക്ക് സമീപം നോയിഡയിലെ ഫോര്‍ട്ടിസ് ആശുപത്രിയില് നഴ്‌സുമാര് സമരം തുടങ്ങി. ആശുപത്രിയിലെ 85 ശതമാനം നഴ്‌സുമാരും മലയാളികളാണ്. ശബള വര്‍ധന ഉള്‍പ്പെടെയുള്ള ആനുകൂല്യങ്ങള് ആവശ്യപ്പെട്ടാണ് സമരം.


Selected Books of Sunil Parameshwaran 2, എഴുതിയത് സുനില് പരമേശ്വരന് , വിഷയം നോവല് , ISBN 9780000136046, Published by Kerala Book Store Publishers ::: കേരളാ ബുക്ക് സ്റ്റോർ\n1) അഃധർമ്മഭാരതം by സുനില് പരമേശ്വരന്\nനമ്മുടെ കർമ്മങ്ങളിൽ എപ്പോഴും ഒരു ശരിയുണ്ടാവണം, അത് സ്വന്തം മനസാക്ഷിയുടെ ശരിയാവണം അങ്ങനെയെന്നാൽ കാലം നമ്മിൽ തെറ്റെന്നു കരുതുന്നതെല്ലാം കാലം തന്നെ ശരിയെന്നു തെളിയിക്കുന്ന അവസരങ്ങളുമുണ്ടാകും.\nനീചൻ, അഹങ്കാരി, സ്വാർത്ഥമോഹി, കുടിലബുദ്ധി എന്നൊക്കെ ഒട്ടനവധി ‘ബഹുമതികൾ’ക്കർഹനായ ദുര്യോധനന്റെ തികച്ചും വ്യത്യസ്തമായ വ്യക്തിത്വം അനാവരണം ചെയ്യുന്ന നോവൽ ആഖ്യായനം. ധർമ്മാധർമ്മങ്ങളുടെ. ശരിതെറ്റുകളുടെ വിചിന്തനങ്ങൾ നടക്കുന്ന മനസ്സിന്റെ നേർക്കാഴ്ചയാണീ കൃതി.\nഎല്ലാം ദൈവനിശ്ചയമെന്നും, വിധിയെന്നും കരുതി തന്റെ ദുരനുഭവങ്ങൾക്കും അവയുടെ കാരണഭൂതർക്കും ഒഴിവ് നൽകുന്ന മനസ്സ്. ദുര്യോധനന്റെ ശരികളെ കാലം തിരിച്ചറിയുന്നത് സഹസ്രാബ്ദങ്ങൾക്കിപ്പുറത്ത് നിന്ന് വീക്ഷിക്കുമ്പോഴാണ്.\nഅധികാര ദുർമോഹിയായ, ഹൃദയശുദ്ധിയില്ലാത്ത നീചനാണോ കൗരവനായകൻ? കുരുക്ഷേത്രമെന്ന മഹായുദ്ധത്തിന് കാരണക്കാരൻ യഥാർത്ഥത്തിൽ ദുര്യോധനനാണോ? കൗരവ-പാണ്ഡവ യുദ്ധത്തിലേക്ക് നയിച്ച സാഹചര്യങ്ങൾ, യുദ്ധം ഒഴിവാക്കാൻ ദുര്യോധനൻ നടത്തിയ അണിയറനീക്കങ്ങൾ തുടങ്ങിയ ജിജ്ഞാസാഭരിതമായ കഥാമുഹൂർത്തങ്ങൾ ഈ നോവലിന് ചാരുത പകരുന്നു.\nവിഖ്യാത മാന്ത്രിക നോവലിസ്റ്റ് സുനിൽ പരമേശ്വരന്റെ തൂലികത്തുമ്പിൽനിന്നും ഇതൾവിരിഞ്ഞ ഹൃദയഹാരിയായ പൗരാണിക അവലോകന കൃതി.\n2) മണികർണിക by സുനില് പരമേശ്വരന്\n3) മജ്ജയും മാംസവും പിന്നെ ഹിമാലയവും by സുനില് പരമേശ്വരന്\n4) മാ മന്ദിരത്തിലെ മരണമൊഴികള് by സുനില് പരമേശ്വരന്\n5) കുനൂര് മഠം by സുനില് പരമേശ്വരന്\nWrite Your Review about Selected Books of Sunil Parameshwaran 2


Redmi Note 8 Pro Coral Orange: സ്പെഷ്യൽ എഡിഷനായി റെഡ്മി നോട്ട് 8 പ്രോ കോറൽ ഓറഞ്ച് - xiaomi unveils special edition redmi note 8 pro in coral orange color | Samayam Malayalam\nxiaomi unveils special edition redmi note 8 pro in coral orange color\nKen Sunny | Samayam Malayalam | Updated: 10 Aug 2020, 09:51:00 PM\nലോഞ്ച് ചെയ്ത് ഒരു വർഷം തികയാറായപ്പോൾ റെഡ്മി നോട്ട് 8 പ്രോയ്ക്ക് സ്പെഷ്യൽ എഡിഷൻ പതിപ്പുമായി ഷവോമി.\nചൈനീസ് കൺസ്യുമർ ഇലക്ട്രോണിക് ഭീമന്മാരായ ഷവോമിയുടെ സ്മാർട്ട്ഫോൺ ശ്രേണിയിലെ ഏറ്റവും ഡിമാന്റുള്ള മോഡലുകളിൽ ഒന്നാണ് റെഡ്മി നോട്ട് 8 പ്രോ. കഴിഞ്ഞ വർഷം വില്പനക്കെത്തിയ നോട്ട് 8 പ്രോയുടെ പിൻഗാമിയായി റെഡ്മി നോട്ട്9പ്രോ ഈ വർഷം മാർച്ചിൽ വിപണിയിലെത്തിയെങ്കിലും റെഡ്മി നോട്ട് 8 പ്രോയ്ക്ക് ഇപ്പോഴും ആവശ്യക്കാരുണ്ട്. പുറത്തിറങ്ങി ഒരു വർഷം തികയാറായപ്പോൾ റെഡ്മി നോട്ട് 8 പ്രോയ്ക്ക് സ്പെഷ്യൽ എഡിഷൻ പതിപ്പ് അവതരിപ്പിച്ചിരിക്കുകയാണ് ഷവോമി.\nയഥാർത്ഥത്തിൽ കോറൽ ഓറഞ്ച് എന്ന നിറം ആണ് സ്പെഷ്യൽ എഡിഷൻ റെഡ്മി നോട്ട് 8 പ്രോ മോഡൽ ആയി ഷവോമി അവതരിപ്പിച്ചിരിക്കുന്നത്. ഇതോടെ ഹലോ വൈറ്റ്, ഷാഡോ ബ്ലാക്ക്, ഗാമ ഗ്രീൻ, ഇലക്ട്രിക്ക് ബ്ലൂ എന്നീ നിറങ്ങൾക്ക് പുറമെ റെഡ്മി നോട്ട് 8 പ്രോയുടെ അഞ്ചാമത് കളർ ഓപ്ഷൻ ആവും കോറൽ ഓറഞ്ച്. ഇന്ത്യയിൽ എപ്പോൾ കോറൽ ഓറഞ്ച് നിറം ലഭ്യമാവും എന്നതിന്റെ വിശദാംശങ്ങൾ പുറത്തുവരുന്നതേയുള്ളു.\nകഴിഞ്ഞ വർഷം ഒക്ടോബറിൽ ലോഞ്ച് ചെയ്തപ്പോൾ 14,999 രൂപയായിരുന്നു അടിസ്ഥാന മോഡലിന്റെ വില. ഏപ്രിലിൽ സ്മാർട്ഫോണുകൾക്കുള്ള ജിഎസ്ടി തീരുവ കൂട്ടിയതോടെ വില വർദ്ധിച്ചു.6ജിബി റാം + 64 ജിബി ഓൺബോർഡ് സ്റ്റോറേജുള്ള അടിസ്ഥാന മോഡലിന് ഇപ്പോൾ 15,999 രൂപയാണ് വില.6ജിബി റാം + 128 ജിബി ഓൺബോർഡ് സ്റ്റോറേജ് പതിപ്പിന് 16,999 രൂപയും 8 ജിബി റാം + 128 ജിബി ഓൺബോർഡ് സ്റ്റോറേജ് പതിപ്പിന് 18,999 രൂപയും ആണ് വില.\nഓറ ഡിസൈനുള്ള റെഡ്മി നോട്ട് 8 പ്രോയ്ക്ക് 6.53-ഇഞ്ചd ഫുൾ HD+ (1,080x2,340 പിക്സൽ) ഡിസ്‌പ്ലേയാണ്. 19.5:9 ആസ്പെക്ട് റേഷ്യോയുള്ള ഡിസ്‌പ്ലേയ്ക്ക് കോർണിങ് ഗൊറില്ല ഗ്ലാസ്5സംരക്ഷണമുണ്ട്. മീഡിയടെക് ഹീലിയോ G90T പ്രൊസസ്സറിലാണ് റെഡ്മി നോട്ട് 8 പ്രോ പ്രവർത്തിക്കുന്നത്.\nറെഡ്മി9പ്രൈം: ഷവോമി ബഡ്ജറ്റ് സ്മാർട്ഫോണിനെപ്പറ്റി നിങ്ങളറിയേണ്ട7കാര്യങ്ങൾ\n64 എംപിയുടെ പ്രധാന സെൻസർ, 8 എംപിയുടെ അൾട്രാ വൈഡ് ആംഗിൾ ലെൻസ്,2എംപി മാക്രോ ലെൻസ്,2എംപി ഡെപ്ത് സെൻസർ എന്നിവയടങ്ങുന്ന ക്വാഡ് ക്യാമറ സംവിധാനമാണ് റെഡ്മി നോട്ട് 8 പ്രോയ്ക്ക്. 20 എംപി ക്യാമറയാണ് സെൽഫികൾക്കായി മുൻ വശത്ത് ക്രമീകരിച്ചിരിക്കുന്നത്. 18W ഫാസ്റ്റ് ചാർജിങ് സപ്പോർട്ടുള്ള 4,500mAh ബാറ്ററി ആണ് ഫോണിന്. രണ്ട് സ്ലിം സ്ലോട്ടും ഒരു മൈക്രോഎസ്ഡി സ്ലോട്ടും റെഡ്മി നോട്ട് 8 പ്രോയിലുണ്ട്. മൈക്രോ എസ്ഡി കാർഡ് ഉപയോഗിച്ച് 512 ജിബി വരെ സ്റ്റോറേജും ഫോൺ സപ്പോർട്ട് ചെയ്യും. വൈഫൈ 802.11ac, ബ്ലൂടൂത്ത് v5.0, ജിപിഎസ്/ A-GPS, IR ബ്ലാസ്റ്റർ, USB ടൈപ്പ്-സി,a3.5mm ഹെഡ്‍ഫോൺ ജാക്ക് എന്നീ കണക്ടിവിറ്റി ഓപ്‌ഷനുകളും ഫോണിലുണ്ട്.\n'പ്രൗഡ്ലി ഇന്ത്യൻ' എഡിഷൻ Z61 പ്രോ, A5, A9 ഫോണുകളുമായി ലാവ ആര്‍ട്ടിക്കിള് ഷോ\nറെഡ്മി നോട്ട് 8 പ്രോ redmi note 8 pro special edition Redmi Note 8 Pro Coral Orange redmi note 8 pro colors Redmi Note 8 Pro\nWeb Title : xiaomi unveils special edition redmi note 8 pro in coral orange color


ഇടുക്കിയിൽ യുവാവിന്റെ മുഖത്ത് ആസിഡ് ഒഴിച്ചത് പ്രണയം നിരസിച്ചെന്ന കാരണത്താൽ; ആക്രമണം നടത്തിയത് വിവാഹിതയും രണ്ട് കുട്ടികളുടെ അമ്മയുമായ യുവതി; സിസിടിവി ദൃശ്യങ്ങളടക്കം പുറത്തുവന്ന സംഭവത്തിന്റെ കഥ ഇങ്ങനെ.. – Media Mangalam\nഇടുക്കിയിൽ യുവാവിന്റെ മുഖത്ത് ആസിഡ് ഒഴിച്ചത് പ്രണയം നിരസിച്ചെന്ന കാരണത്താൽ; ആക്രമണം നടത്തിയത് വിവാഹിതയും രണ്ട് കുട്ടികളുടെ അമ്മയുമായ യുവതി; സിസിടിവി ദൃശ്യങ്ങളടക്കം പുറത്തുവന്ന സംഭവത്തിന്റെ കഥ ഇങ്ങനെ..\nഇടുക്കി: ഇടുക്കി അടിമാലിയിൽ യുവാവിന് നേരെ യുവതിയുടെ ആസിഡ് ആക്രമണം. പ്രണയം നിരസിച്ചെന്ന കാരണത്താലാണ് യുവതി യുവാവിന്റെ മുഖത്ത് ആസിഡ് ഒഴിച്ചത്. തിരുവനന്തപുരം പൂജപ്പുര സ്വദേശിയായ അരുൺ കുമാർ ആണ് അക്രമത്തിനിരയായത്. മൂന്നാങ്കണ്ടം സ്വദേശിനി ഷീബയാണ് ആക്രമണം നടത്തിയത്.\nകഴിഞ്ഞ ചൊവ്വാഴ്ചയാണ് സംഭവം നടന്നത്. രാവിലെ 10.20 ന് അടിമാലി ഇരുമ്പുപാലം ക്രിസ്ത്യൻ പള്ളിക്ക് മുൻവശത്ത് വെച്ച് കയ്യിൽ കരുതിയ ആസിഡ് അരുണിന്റെ മുഖത്ത് ഷീബ ഒഴിക്കുകയായിരുന്നു. സംഭവത്തെ തുടർന്ന് അരുണിന്റെ ഒരു കണ്ണിന്റെ കാഴ്ച പൂർണ്ണമായി നഷ്ടപ്പെട്ടു. സമൂഹമാധ്യമത്തിലൂടെയാണ് അരുൺകുമാറും ഷീബയും പരിചയത്തിലാകുന്നത്.\nആദ്യം യുവതി വിവാഹിത ആണെന്ന് അരുൺ അറിഞ്ഞിരുന്നില്ല. പിന്നീട് ഇക്കാര്യം മനസ്സിലായതോടെ യുവാവ് ബന്ധത്തിൽ നിന്ന് പിന്മാറുകയായിരുന്നു. ഇതിനു ശേഷം അരുൺ മറ്റൊരു വിവാഹം കഴിക്കാനും തീരുമാനിച്ചു. ഈ ദേഷ്യത്തിലാണ് ഷീബ ആക്രമണം നടത്തിയത്. ആക്രമണത്തിൽ ഷീബയുടെ മുഖത്തും കൈക്കും പൊള്ളലേറ്റിട്ടുണ്ട്. സംഭവത്തിന്റെ സിസിടിവി ദൃശ്യങ്ങൾ പുറത്തുവന്നിട്ടുണ്ട്.\nidukki kerala ഇടുക്കി\nസംസ്ഥാനത്ത് തീയേറ്ററുകൾക്ക് ഇളവില്ല; പകുതി സീറ്റുകളിൽ മാത്രം പ്രവേശനമെന്നത് തുടരും


India vs Bangladesh: ഇന്ത്യയിലേക്ക് സെയ്ഫുദ്ദീന് ഇല്ല, വിനയായത് പരിക്ക് - Malayalam MyKhel\n» ഇന്ത്യ vs ബംഗ്ലാദേശ്: ഇന്ത്യയിലെത്തും മുമ്പ് ബംഗ്ലാദേശിന് ആദ്യ തിരിച്ചടി, ഓള്‍റൗണ്ടര് പുറത്ത്\nPublished: Friday, October 25, 2019, 13:09 [IST]\nധാക്ക: ഇന്ത്യന് പര്യടനത്തിന് തയ്യാറെടുക്കുന്ന ബംഗ്ലാദേശ് ടീമിന് തിരിച്ചടിയായി യുവ ഓള്‍റൗണ്ടര് മുഹമ്മദ് സെയ്ഫുദ്ദീന് പരിക്ക്. ഇന്ത്യക്കെതിരേ നടക്കാനിരിക്കുന്ന മൂന്നു മല്‍സരങ്ങളുടെ ടി20 പരമ്പരയില് നിന്നു താരം പിന്‍മാറി. ബംഗ്ലാദേശ് ക്രിക്കറ്റ് ബോര്‍ഡാണ് സെയ്ഫുദ്ദീന് ഇന്ത്യയിലേക്കില്ലെന്നു അറിയിച്ചിരിക്കുന്നത്.\nപുറംഭാഗത്തേറ്റ പരിക്ക് ഭേദമാവാത്തതിനാല് സെയ്ഫുദ്ദീന് ഇന്ത്യന് പര്യടനത്തില് വിശ്രമം നല്‍കിയിരിക്കുകയാണെന്നു ബംഗ്ലാദേശ് ടീമിന്റെ ഫിസിയോതെറാപ്പിസ്റ്റായ ജൂലിയന് കലെഫാറ്റോ വ്യക്തമാക്കി. വിശ്രമത്തിലൂടെ പരിക്കില് നിന്നും പൂര്‍ണമായി മുക്തനായി തിരിച്ചുവരാന് സെയ്ഫുദ്ദീന് സമയം നല്‍കേണ്ടതുണ്ട്. വരാനിരിക്കുന്ന ആഴ്ചകൡ താരത്തിന്റെ ആരോഗ്യസ്ഥിതിയെക്കുറിച്ച് മെഡിക്കല് സംഘം വിലയിരുത്തുമെന്നും അവര് വിശദമാക്കി.\nബംഗ്ലാദേശ് ടീമിന്റെ ഇന്ത്യന് പര്യടനം നേരത്തേ അനിശ്ചിതത്വത്തിലായിരുന്നു. ക്യാപ്റ്റന് ഷാക്വിബുല് ഹസനു കീഴില് സീനിയര് ടീമിലെ താരങ്ങള് അനിശ്ചിതകാല സമരം ആരംഭിച്ചതിനെ തുടര്‍ന്നായിരുന്നു ഇത്. വിവിധ ആവശ്യങ്ങളുന്നയിച്ച് താരങ്ങള് നടത്തിയ സമരം കഴിഞ്ഞ ദിവസം ഒത്തുതീര്‍പ്പായതോടെയാണ് പരമ്പര നടക്കുമെന്നുറപ്പായത്. മൂന്നു ടി20കളും രണ്ടു ടെസ്റ്റുകളുമുള്‍പ്പെട്ടതാണ് ബംഗ്ലാദേശിന്റെ ഇന്ത്യന് പര്യടനം. നവംബര് മൂന്നിന് നടക്കുന്ന ആദ്യ ടി20യോടെയാണ് ബംഗ്ലാ കടുവകളുടെ ഇന്ത്യന് പര്യടനം തുടങ്ങുക.\nRead more about: bangladesh cricket t20 ബംഗ്ലാദേശ് ക്രിക്കറ്റ് ടി20\nStory first published: Friday, October 25, 2019, 13:09 [IST]


എന്തൊരു ടെന്‍ഷന് | Smart Family Online\nHome / Family / Parenting / എന്തൊരു ടെന്‍ഷന്\tഎന്തൊരു ടെന്‍ഷന്\nPosted on March 4, 2014 in Parenting പരീക്ഷ അടുത്തെത്തിയാല് മക്കളെ സമ്മര്‍ദ്ദത്തിലാക്കുന്ന മാതാപിതാക്കള് ഇത് വായിക്കുക!\nഈശാന്തിന് 17 വയസ്. +2 ന് പഠിക്കുന്നു. ഇന്ത്യന് നഗരത്തിലെ പ്രശസ്തമായൊരു സ്ക്കൂളില്. ഒരു ദിവസം വൈകുന്നേരം അച്ഛന് മനോഹരന് ജോലി കഴിഞ്ഞു വന്നപ്പോള് ഈശാന്തിന്റെ മുറി അടച്ചിരിക്കുന്നു. വിളിച്ചിട്ടു തുറന്നില്ല. സംശയം തോന്നി കതക് തല്ലിപ്പൊളിച്ചു നോക്കുമ്പോള് അവന് ഫാനില് കെട്ടിതൂങ്ങി നില്‍ക്കുന്നു.\n“അവന് കണക്കിന്റെ പരീക്ഷ കഴിഞ്ഞു വന്നതായിരുന്നു,” മനോഹരന് പറഞ്ഞു. പരീക്ഷ നന്നായി എഴുതാന് പറ്റാഞ്ഞതില് അവന് വിഷാദമുണ്ടായിരുന്നു. ഒരു എഞ്ചിനീയര് ആകണമെന്നായിരുന്നു അവന് ആഗ്രഹം. ഞങ്ങള് ഒരിക്കലും അവനെ പഠിക്കാന് നിര്‍ന്ധിച്ചിരുന്നില്ല. ഞങ്ങള്‍ക്ക് ഒരു മകനേ ഉണ്ടായിരുന്നുള്ളൂ. ഇപ്പോള് എല്ലാം പോയില്ലേ…” അയാള് വിങ്ങിപ്പൊട്ടിക്കരഞ്ഞു.\nപരീക്ഷക്ക് തയ്യാറെടുക്കുന്ന ഏതൊരു കുട്ടിക്കും അല്‍പം സമ്മര്‍ദം ഉണ്ടാകുമെന്നത് സ്വഭാവിക കാര്യമാണ്. ഈ സമ്മര്‍ദം വളര്‍ന്ന് ഭയമായും അസ്വസ്ഥതയായും തളര്‍ച്ചയായും രൂപപ്പെടുന്നതിനെയാണ് പരീക്ഷയുടെ പിരിമുറുക്കമെന്ന് സാധാരണ പറയാറ്. അത് കൂടിയാല് വളരെ അപകടകരമാണുതാനും.\nഅല്‍പം സമ്മര്‍ദ്ദം നല്ലതും ഫലപ്രദവുമാണ്. അത് കുട്ടികളെ കൂടുതല് ശ്രദ്ധ ഉള്ളവരാക്കുന്നു. പരീക്ഷക്കു മുമ്പുള്ള പഠനത്തില് അവരെ കൂടുതല് ഉത്തരവാദിത്വമുള്ളവരാക്കുന്നു. അങ്ങനെ അത് പരീക്ഷക്ക് ആവശ്യത്തിന് ഒരുങ്ങാന് അവരെ പ്രാപ്തരാക്കുന്നു. എന്നാല് അധികമായാല് അത് അവരെ ദോഷകരമായി ബാധിക്കും. പരീക്ഷാഫലം പോലും മോ ശമാകും.\nഎന്താണ് പരീക്ഷാ സമ്മര്‍ദം?\nഅമിതമായ സമ്മര്‍ദ്ദത്തോട് ഒരുവന്റെ മനസ്സ് നടത്തുന്ന മോശമായ പ്രതികരണത്തെ പൊതുവെ പിരിമുറുക്കമെന്ന് വിളിക്കാം. ഇത്തരം പ്രതികരണം വളരെ വ്യക്തിനിഷ്ഠമാണ്. ഒരേ കാര്യത്തിന്റെ സമ്മര്‍ദ്ദം2വ്യക്തികളില് വ്യത്യസ്തമായ പ്രതികരണങ്ങളായിരിക്കും ഉളവാക്കുക. അതായത് പിരിമുറുക്കം വ്യക്തികളെ അനുസരിച്ച് വ്യത്യാസപ്പെട്ടിരിക്കുമെന്നര്‍ത്ഥം. നീണ്ടു നില്‍ക്കുന്ന മാനസിക പരിമുറുക്കം തെറ്റായ തീരുമാനങ്ങളിലേക്കോ, ശാരീരികവും മാനസികവുമായ അസുഖങ്ങളിലേക്കോ തന്നെ നയിച്ചെന്നുവരാം. സമ്മര്‍ദ്ദവും (Pressure) പിരിമുറുക്കവും (Stress) തമ്മില് വ്യത്യാസമുണ്ട്. സമ്മര്‍ദ്ദം പലപ്പോഴും നല്ല താണ്. ഉത്തരവാദിത്വങ്ങള് കൃത്യസമയത്ത് ചെയ്യാനും നന്നായി ചെയ്യാനും സമ്മര്‍ദ്ദം സഹായിക്കും. എന്നാല് സമ്മര്‍ദ്ദം നീണ്ടുനിന്നാല് അത് ഒരുവനെ ദോഷകരമായി ബാധിക്കാം. അത് ചിലപ്പോള് മാനസിക പരിമുറുക്കത്തിലേക്ക് നയിച്ചെന്നുമിരിക്കും.\nപരീക്ഷാ പിരിമുറുക്കത്തിന്റെ കാരണങ്ങള്\nകുട്ടികളില് പരീക്ഷാ പിരിമുറുക്കം ഉളവാകാന് മൂന്ന് പ്രധാന കാരണങ്ങളാണ് വിദഗ്ധര് ചൂണ്ടികാട്ടുന്നത്.\nപരീക്ഷക്ക് മതിയായ രീതിയില് തയ്യാറെടുക്കാത്തതാണ് മാനസിക സമ്മര്‍ദം ഉളവാകാനുള്ള പ്രധാന കാരണം. നന്നായി പഠിക്കാത്ത കുട്ടിക്ക് പരീക്ഷയില് താന് എന്തുചെയ്യും എന്ന ഭയം സ്വാഭാവികമായി ഉണ്ടാകും. അവസാന നിമിഷത്തെ പഠനം കുട്ടിയില് ആശങ്ക വളര്‍ത്തും. മതിയായ ഭക്ഷണം, നല്ല ഉറക്കം എന്നിവയുടെ അഭാവവും പരീക്ഷാസമ്മര്‍ദ്ദം വര്‍ധിപ്പിക്കും. പരീക്ഷക്ക് വളരെ മുമ്പേ പഠനം ആരംഭിച്ചാല് തന്നെ പരീക്ഷാ സമ്മര്‍ദം വലിയ അളവില് കുറക്കാന് പറ്റും.\nപല മാതാപിതാക്കളും മക്കളുടെ പരിമിതികള് തിരിച്ചറിയില്ല. പകരം അവര് വലിയ അ യഥാര്‍ത്ഥ പ്രതീക്ഷകള് വച്ചുപു ലര്‍ത്തുകയും ചെയ്യും. പൂര്‍ത്തീകരിക്കാനാവാത്ത തങ്ങളുടെ സ്വപ് നങ്ങള് കുട്ടികളിലൂടെ പൂര്‍ത്തീകരിക്കാനാണ് പല മാതാപിതാക്കളു ടെയും ശ്രമം. ഇതൊക്കെ ഇളം മനസ്സില് വലിയ സമ്മര്‍ദ്ദമാകും ഉളവാക്കുക.\nമറ്റൊന്ന് തന്റെ കുട്ടിയെ അയല് വീട്ടിലെയോ പരിചയക്കാരുടെയോ കുട്ടികളുമായി താരതമ്യം ചെയ്യുന്നതാണ്. ഇതൊരു അനാരോഗ്യകരമായ രീതിയാണ്. ഓരോ കുട്ടിയും വ്യത്യസ്തനാണ്. ആ വ്യത്യാസം ബഹുമാനിക്കപ്പെടേണ്ടതു തന്നെയാണ്. പഠനത്തിന്റെയും കഴിവുകളുടെയും കാര്യത്തിലും ഇത്തരം വ്യത്യാസം നിലനില്‍ക്കുന്നു.\nആരോഗ്യകരമായ മത്സരം പ്രോത്സാഹിപ്പിക്കപ്പെടേണ്ടതു തന്നെയാണെന്നു പറയാം. എന്നിരുന്നാലും കുട്ടികളെ താരതമ്യം ചെയ്യുന്ന രീതി മാതാപിതാക്കള് അവസാനിപ്പിക്കുക തന്നെ വേണം. ഒരേ സ്കൂളില് പഠിച്ചിട്ടും, ഒരേ ട്യൂഷന് കൊടുത്തിട്ടും എന്തുകൊണ്ടാണ് സ്വന്തം കുട്ടിക്ക് അയല്‍പ്പക്കത്തെ കുട്ടിയുടെ അത്രയും മാര്‍ക്ക് കിട്ടാത്തതെന്ന് അതിശയിക്കരുത്. എന്തുകൊണ്ടെന്നാല് തങ്ങള് താരതമ്യം ചെയ്യപ്പെടുമെന്നുള്ള ഭയം തന്നെ കുട്ടിയുടെ ഉത്കണ്ഠ വര്‍ധിപ്പിക്കുകയും അത് പരീക്ഷാ ഫലത്തെ മോശമായി ബാധിക്കുകയും ചെയ്യും.\nസ്വന്തം ചിന്തകൊണ്ട് കുട്ടികള് തന്നത്താന് ഉണ്ടാക്കിയെടുക്കുന്ന സമ്മര്‍ദ്ദമാണിത്. പരീക്ഷയില് ഉന്നതവിജയം നേടിയില്ലെങ്കില് മോശമാണെന്ന് കുട്ടി സ്വയം ചി ന്തിച്ചെന്നിരിക്കും. അല്ലെങ്കില് കഴിഞ്ഞ തവണ കിട്ടിയ ഗ്രേഡ് നിലനിര്‍ത്തിയില്ലെങ്കില് താന് ഉഴപ്പിയെന്ന് മാതാപിതാക്കള് കരുതുമെന്നതാകും ആശങ്ക. കുഞ്ഞുന്നാള് മുതല് കുട്ടി സ്വാംശീകരിച്ചിരിക്കുന്ന ഒരു രീതിയാകാം ഇതിനു കാരണം. അത്തരം കുട്ടികള് പരീക്ഷയ്ക്ക് ഒരുങ്ങുമ്പോള് എല്ലാ വിഷയത്തിനും നല്ല ഗ്രേഡ് വാങ്ങിക്കണമെന്ന സമ്മര്‍ദ്ദത്തിലാകാന് സാധ്യതയുണ്ട്.\nമോശം പ്രകടനം നടത്തിയാല് വീട്ടുകാരുടെയും കൂട്ടുകാരുടെയും അധ്യാപകരുടെയും മുന്നില് മോശമാവും എന്ന ചിന്ത വളര്‍ന്ന് പരീക്ഷാ പിരിമുറുക്കമായി മാറാനും സാധ്യതയുണ്ട്. പരാജയം സമ്മതിക്കാനുള്ള കഴിവില്ലായ്മയും സമ്മര്‍ദത്തിന് കാരണമാവും.\nകുട്ടി പരീക്ഷാ സമ്മര്‍ദം അനുഭവിക്കുന്നുണ്ടോയെന്ന് എളുപ്പം തിരിച്ചറിയാനാവുക മാതാപിതാക്കള്‍ക്കാണ്. ചില കുട്ടികളില് പിരിമുറുക്കത്തിന്റെ ലക്ഷണങ്ങള് വളരെ പെട്ടെന്ന് പ്രകടമാകും; ചിലരില് അത്രത്തോളം പ്രകടമായില്ലെന്നു വരും.\nസമ്മര്‍ദ്ദലക്ഷണങ്ങളുടെ കാര്യത്തില് ആണ്‍കുട്ടികളും പെണ്‍കുട്ടികളും തമ്മില് വ്യത്യസമുണ്ടുതാനും. പെണ്‍കുട്ടികളില് പലപ്പോഴും മാനസികമായ പ്രതികരണങ്ങളാവും പ്രകടമാകുക സങ്കടമോ, അതൃപ്തിയോ, മനംമറിച്ചിലോ ഒക്കെ. എന്നാല് ആണ്‍കുട്ടികള് കൂടുതല് ബാഹ്യമായ ലക്ഷണങ്ങളാകും കാണിക്കുക അവര് കൂടുതല് അസ്വസ്ഥരും കോപാകുലരുമായെന്നിരിക്കും. പരീക്ഷാ സമ്മര്‍ദ്ദമുണ്ടെന്ന് കണ്ടാല് മാതാപിതാക്കള് അത് ഗൗരവമായി എടുക്കണം. പരിഹാരമാര്‍ഗ്ഗങ്ങള് തേടണം.\nസമ്മര്‍ദം ബാധിക്കുക എത്രമാത്രം?\nപരീക്ഷാ സമ്മര്‍ദം ഓരോ കുട്ടിയെയും വ്യത്യസ്തമായ രീതിയിലാണ് ബാധിക്കുക. കുട്ടികളുടെ ആരോഗ്യസ്ഥിതിയും മാനസിക കരുത്തും അതില് പ്രധാനമാണ്.\nമാതാപിതാക്കളുടെ ശക്തമായ പിന്തുണ എപ്പോഴുമുള്ള കുട്ടിയെ മാനസിക സമ്മര്‍ദം കുറഞ്ഞ അളവിലേ ബാധിക്കൂ. നല്ല സുഹൃത്തുക്കളുള്ളവര്‍ക്കും സമ്മര്‍ദങ്ങളെ പെട്ടെന്ന് അതിജീവിക്കാനാവും.\nസമ്മര്‍ദം ഓരോരുത്തരെയും ബാധിക്കുന്നത് അവരുടെ ജീവിത കാഴ്ചപ്പാടുകള്, പോസ്റ്റീവ് മാനസികഭാവങ്ങള് എന്നിവയെയും കൂടി അടിസ്ഥാനമാക്കിയാണ്. ശുഭാപ്തി വിശ്വാസികളെ കുറഞ്ഞ തോതിലേ സമ്മര്‍ദം ബാധിക്കൂ. തെറ്റുകള് പുഞ്ചിരിയോടെ നേരിടാന് കഴിവുള്ളവര്‍ക്ക് സമ്മര്‍ദം വിഷയമാവില്ല.\nവികാരങ്ങളെ നിയന്ത്രിക്കാന് ചില കുട്ടികള്‍ക്ക് പ്രത്യേക കഴിവ് ഉണ്ടാവും. തന്റെ കഴിവും പരിമിതിയും തിരിച്ചറിഞ്ഞ്, മനസിനെ എപ്പോഴും ഒരേ പാകത്തില് നിര്‍ത്താന് കഴിവുള്ള കുട്ടികള്‍ക്കും പരീക്ഷയുള്‍പ്പടെയുള്ള എല്ലാത്തരം സമ്മര്‍ദത്തെയും അതിജീവിക്കാനാവുമെന്നാണ് പഠനങ്ങള് കാണിക്കുന്നത്.\nസമ്മര്‍ദ്ദത്തെ നിര്‍ണ്ണയിക്കുന്ന മറ്റൊരു പ്രധാന ഘടകം പരീ ക്ഷക്കുള്ള ഒരുക്കമാണ്. നന്നായി ഒരുങ്ങിയിരിക്കുന്ന കുട്ടിയെ സമ്മര്‍ദ്ദം അധികം ബാധിക്കില്ല. അതിനാല് പഠനത്തിലെ പ്ലാനിങ്ങും, ഒരുക്കവും, കുട്ടിയുടെ ആത്മവിശ്വാസത്തിന്റെ തോത് കൂട്ടുകയും പരീക്ഷാസമ്മര്‍ദ്ദങ്ങളെ എളുപ്പം ചെറുക്കാന് അവരെ പ്രാപ്തരാക്കുകയും ചെയ്യും.\nഒരു കുട്ടി മാനസിക സമ്മര്‍ദ്ദത്തിലാകുമ്പോള് അവന്റെ ശരീരം പോലും അതിനോട് പ്രതികരിക്കും. കൃത്യസമയത്ത് ആവശ്യമായ പിന്തുണയും പ്രതിവിധിയും കൊടുത്തില്ലെങ്കില് കുട്ടികളിലെ പരീക്ഷാസമ്മര്‍ദ്ദം ശാരീരികമായ ആരോഗ്യപ്രശ്നങ്ങളിലേക്കോ, മാനസിക ആരോഗ്യപ്രശ്നങ്ങളിലേക്കോ നയിക്കാം.\nകുട്ടികളിലെ പരീക്ഷാ സമ്മര്‍ദത്തെയും ഉത്കണ്ഠയെയും മറികടക്കാന് നിരവധി മാര്‍ഗ്ഗങ്ങളുണ്ട്. അത് ഓരോ വ്യക്തിയേയും അനുസരിച്ച് വ്യത്യാസപ്പെട്ടിരി ക്കും. പഠനമികവ് വര്‍ധിപ്പിക്കല്, മാനസികമായ പരിശീലനം, വൈകാരിക പരിചരണം എന്നിവയാണ് പ്രധാനപ്പെട്ട മൂന്ന് മാര്‍ഗ്ഗങ്ങള്.\nഏറ്റവും പ്രധാനപ്പെട്ട മാര്‍ഗ്ഗം കുട്ടിയുടെ പഠനത്തിനുള്ള കഴിവ് വര്‍ധിപ്പിക്കുകയാണ്. ഇത് പല രീതിയില് സാധിക്കാം. മന:പാഠമാക്കാനുള്ള പരിശീലനം, ചെറുനോട്ടുകളുടെ ഉപയോഗം, കൂട്ടുകാരനുമായിരുന്നുള്ള പഠനം, കൃത്യമായ ലക്ഷ്യം വച്ചുകൊണ്ടുള്ള പഠനം, ഇടവേളകളിലെ വിശ്രമം എന്നിവയൊക്കെ കുട്ടിയുടെ പഠന മികവിനെ വര്‍ധിപ്പിക്കും.\nപരീക്ഷാ സാഹചര്യങ്ങളില് ശാന്തവും സ്ഥിരതയുള്ളതുമായ മനസ് കുട്ടിയില് രൂപപ്പെടുത്തലാണ് മാനസികമായ പരിശീലനം. സമ്മര്‍ദം അനുഭവിക്കുന്ന എല്ലാ വേളകളിലും ശാന്തമായിരിക്കാന് കുട്ടിയുടെ മനസിനെ പാകപ്പെടുത്തുക.\nവൈകാരിക പരിചരണം ലക്ഷ്യമിടുന്നത് സ്വന്തം വികാരങ്ങളെയും മാനസിക വിക്ഷോഭങ്ങളെയും നിയന്ത്രിക്കാന് കുട്ടിയെ പരിശീലിപ്പിക്കലാണ്. വികാരവിക്ഷോഭത്തിന്റെ സമയത്ത് ശാന്തമായിരിക്കാന് കുട്ടിയെ പ്രേരിപ്പിക്കണം. അതിന് ദീര്‍ഘനിശ്വാസം എടുക്കാനും കണ്ണടച്ച് ഒന്നിനെയും പറ്റി ചിന്തിക്കാതെ ഇരിക്കാനും പഠിപ്പിക്കണം. പ്രാണായാമവും യോഗാഭ്യാസവും ഏറെ ഉപകാരപ്പെടും. മനസ് ശാന്തമാക്കി വയ്ക്കാനുള്ള കഴിവ് കുട്ടി നേടുന്നതോടെ പരീക്ഷാ സമ്മര്‍ദം അടക്കമുള്ള എല്ലാവിധ ആശങ്കളില് നിന്നും കുട്ടി അകലും.\nപഠനത്തിനു മുമ്പുള്ള യോഗാ പരിശീലനം\nരാവിലെ എഴുന്നേറ്റ് കുളിക്കണം. കുളി കഴിഞ്ഞ് മൂന്ന് തുളസിയില ചവച്ചരച്ച് കഴിക്കണം. ഒരുഗ്ലാസ് ശുദ്ധജലം കുടിക്കണം.\nനിവര്‍ന്നു നിന്നതിനുശേഷം ദീര്‍ഘമായി ശ്വസിക്കുക. ശ്വാസകോശങ്ങള് പൂര്‍ണ്ണമായി നിറയുകയും ശ്വാസം പുറത്തേക്ക് പോവുകയും വേണം. 10 പ്രാവശ്യം ആവര്‍ത്തിക്കുക.\nകഴുത്ത് ക്ലോക്ക് വൈസായി വളരെ സാവധാനം കറക്കുക. അധിക ബലം പിടിക്കേണ്ടതില്ല. 10 പ്രാവശ്യം ആവര്‍ത്തിക്കുക. തുടര്‍ന്ന് എതിര്‍ദിശയിലേക്കും 10 പ്രാവശ്യം ആവര്‍ത്തിക്കുക.\nകൈപ്പത്തികള് അതാത് ചുമലുകളില് ചേര്‍ത്ത് വച്ചശേഷം കൈമുട്ടുകള്5തവണ വീതം ഇരുവശങ്ങളിലേക്കും കറക്കുക.\nകൈമുട്ടുകളില് മര്‍ദ്ദമേല്‍ക്കുന്ന രീതിയില് കൈകള് 10 പ്രാവശ്യം കുടയുക.\nതള്ളവിരലുകള് അകത്താക്കി കൈപ്പത്തി ചുരുട്ടിയതിനുശേഷം കൈക്കുഴകള് (wrist) കറക്കുക. 10 പ്രാവശ്യം ചെയ്യണം. എതിര്‍ദിശയിലും ആവര്‍ത്തിക്കുക.\nകൈപ്പത്തി മുറുക്കി അടച്ചശേഷം ശക്തിയായി തുറക്കുക.\nകുനിഞ്ഞ് നിലത്ത് തൊടുക നിവരുക. വീണ്ടും ആവര്‍ത്തികുക.\nകാല് വിരലുകളില് കുത്തി ഒരു മിനിറ്റ് ജോഗ് ചെയ്യുക. അതിനുശേഷം രണ്ട് നാസാരന്ധ്രങ്ങളില് കൂടി ശക്തിയായി ശ്വാസം പുറത്തേക്ക് വിടുക. അകത്തേക്ക് സ്വാഭാവികമായി ശ്വാസം പ്രവേശിച്ചുകൊള്ളും.\nതാഴെ പറയുന്ന ഏതെങ്കിലും ലക്ഷണം കാണിക്കുന്നുണ്ടോ എന്ന് നോക്കി കുട്ടി പരീക്ഷാസമ്മര്‍ദ്ദം അനുഭവിക്കുന്നുണ്ടോയെന്ന് മനസിലാക്കാവുന്നതേയുള്ളൂ:\nഅകാരണമായ മലന്ധം, വയറിളക്കം\nശക്തമായതും ക്രമരഹിതവുമായ ഹൃദയമിടിപ്പ്\nതുടര്‍ച്ചായി വെളളം കുടിക്കല്\nപരീക്ഷാ വേളകളില് അസാധാരണമായ പെരുമാറ്റം.\nതുടര്‍ച്ചയായ മൗനം. കളിചിരി ഇല്ലായ്മ.\nആശയക്കുഴപ്പത്തില് അകപ്പെട്ടപോലെ പരസ്പരവിരുദ്ധമായ കാര്യങ്ങള് ചെയ്യുക.\nഡോ. ഷാജു ജോര്‍ജ്ജ്, സ്പെഷലിസ്റ്റ് സൈക്യാട്രിസ്റ്റ്, ഇന്റര്‍നാഷണല് മോഡേണ് ഹോസ്പിറ്റല്, ദുബായ്\nYour email address will not be published. Required fields are marked *\tName * Email * Please enter an answer in digits:twenty − eighteen = Comment You may use these HTML tags and attributes:   <acronym title="">
      <q cite="">   സൗജന്യ ന്യൂസ് ലെറ്റര്


Motorola, Brea EX119, Dual Sim, Mobile, മോട്ടറോള, ബ്രിയ ഇഎക്‌സ്119, ഡ്യുവല് സിം, മൊബൈല് - Malayalam Gizbot\n52 min ago റിയൽ‌മി എക്സ്2പ്രോ, റിയൽ‌മി5എസ് നാളെ ഇന്ത്യയിൽ അവതരിപ്പിക്കും\nമോട്ടറോളയുടെ സുന്ദരന് ഡ്യുവല് സിം ഫോണ്\n| Updated: Monday, October 31, 2011, 13:15 [IST]\nമോട്ടറോളയുടെ ഒരു സുന്ദരന് മൊബൈലാണ് മോട്ടറോള ബ്രിയ ഇഎക്‌സ്119. വിപണിയില് നല്ല സ്വീകാര്യത ലഭിച്ചു കഴിഞ്ഞ ഈ ഹാന്‍ഡ്‌സെറ്റ് മോട്ടറോള പുറത്തിറക്കിയവയില് വെച്ചേറ്റവും മികച്ച ഡ്യുവല് സിം മൊബൈലാണ്.\nമികച്ച കളര് കോമ്പിനേഷന് നല്‍കുന്ന അഴകാര്‍ന്ന ഡിസ്‌പ്ലേയുള്ള ഈ പുതിയ ഹാന്‍ഡ്‌സെറ്റിന്റെ കീപാഡ് QWERTY മാതൃകയിലുള്ളതാണ്. 2.4 ഇഞ്ച് ടിഎഫ്ടി ടച്ച് സ്‌ക്രീന് ആണ് ഇതിന്റെ ഡിസ്‌പ്ലേ.\nഫിക്‌സഡ് ഫോക്കസ് സംവിധാനമുള്ള3മെഗാപിക്‌സല് ക്യാമറയാണിതിനുള്ളത്. അതുകൊണ്ടു തന്നെ മികച്ച ഫോട്ടോകള് എടുക്കാന് ഈ ക്യാമറ ഉപയോഗിച്ച് കഴിയുന്നു. ഗുണനിലവാരം പുലര്‍ത്തുന്ന വീഡിയോ റെക്കോര്‍ഡിംഗിനും ഈ ക്യാമറ സംവിധാനം സഹായകമാകുന്നു.\nഇതിലെ ഡാറ്റാ മാനേജ്‌മെന്റ്, ഡാറ്റാ ട്രോന്‍സ്ഫര് സംവിധാനങ്ങളും മികച്ചതാണ്. എ2ഡിപി, ഇഡിആര് സൗകര്യങ്ങളുള്ള ബ്ലൂടൂത്ത് കണക്റ്റിവിറ്റി, യുഎസ്ബി പോര്‍ട്ടുകള്, വൈഫൈ സംവിധാനം എന്നിവയുടെ സാന്നിദ്ധ്യമാണിതിനു കാരണം.\n128 എംബി ഇന്റേണല് മെമ്മറി, 32 ജിബി വരെ ഉയര്‍ത്താവുന്ന എക്‌സ്റ്റേണല് മെമ്മറി എന്നിവ ഉയര്‍ന്ന സ്റ്റോറേജ് കപ്പാസിറ്റി ഉറപ്പു നല്‍കുന്നു. 8 മണിക്കൂര് 20 മിനിട്ട് ടോക്ക് ടൈമും, 680 മണിക്കൂര് സ്റ്റാന്റ്‌ബൈ സമയവും നല്‍കുന്ന 750 mAh ലയണ് ബാറ്ററിയാണ് ഈ പുതിയ മോട്ടറോള ഡ്യുവല് സിം മൊബൈല് ഹാന്‍ഡ്‌സെറ്റില് ഉപയോഗിച്ചിരിക്കുന്നത്.\nഇത്രയൊക്കെ പ്രത്യേകതകളുള്ള ഈ പുതിയ ഹാന്‍ഡ്‌സെറ്റിന്റെ വില വളരെ ന്യായമായ വിലയാണ്. 5,500 രൂപയാണ് മോട്ടറോള ബ്രിയ ഇഎക്‌സ്119ന്റെ വില.


കൂടത്തായി കേസ്: അഞ്ച് എഫ്ഐആറുകള് കൂടി രജിസ്റ്റര് ചെയ്തു\nസിലിയുടെ ബന്ധുക്കളുടെ പരാതിയിന് മേലാണ് താമരശേരി പോലീസ് കേസെടുത്തിരിക്കുന്നത്\n11 Oct, 2019 at 11:54 AM\nകൂടത്തായി കൊലപാതക പരമ്പരയില് അഞ്ച് എഫ്ഐആറുകള് കൂടി രജിസ്റ്റര് ചെയ്തു. അഞ്ചിലും ജോളി തന്നെയാണ് പ്രധാന പ്രതി. സിലിയുടെ മരണത്തില് സംശയിക്കപ്പെടുന്നവരുടെ പട്ടികയില് ഷാജി എന്ന ആളെയും ഉള്‍പ്പെടുത്തിയിട്ടുണ്ട്.\nറോയ് തോമസിന്റെ കൊലപാതകത്തിലാണ് നിലവില് ജോളിയേയും മാത്യുവിനേയും പ്രജികുമാറിനേയും അറസ്റ്റ് ചെയ്തിരിക്കുന്നത്. മറ്റ് അഞ്ച് മരണങ്ങളും കൊലപാതകങ്ങളാണെന്ന് നേരത്തെ തന്നെ കണ്ടെത്തിയിരുന്നെങ്കിലും ഒരുമിച്ച് അന്വേഷിച്ചാല് മതിയെന്നായിരുന്നു ആദ്യ തീരുമാനം. എന്നാല് പ്രത്യേകം പ്രത്യേകം കേസുകളായി രജിസ്റ്റര് ചെയ്യുന്നതാണ് കൂടുതല് ഉചിതമെന്ന നിയവിദഗ്ദരുടെ അഭിപ്രായം കൂടി പരിഗണിച്ചാണ് പുതുതായി അഞ്ച് എഫ്ഐആറുകള് കൂടി രജിസ്റ്റര് ചെയ്തത്.\nസിലിയുടെ ബന്ധുക്കളുടെ പരാതിയിന് മേലാണ് താമരശേരി പോലീസ് കേസെടുത്തിരിക്കുന്നത്. താമരശേരിയിലെ ദന്തല് ക്ലിനിക്കില് വെച്ചായിരുന്നു മരണം. ഈ കേസില് ജോളിക്ക് പുറമേ ഷാജി എന്നയാളുടെ പേരും എഫ്ഐആറിലുണ്ട്. അന്നമ്മ, ടോം തോമസ്, ആല്‍ഫയിന്, മാത്യു എന്നിവരുടെ മരണത്തിലാണ് കോടഞ്ചേരി പോലീസ് പുതുതായി നാല് എഫ്ഐആറുകള് രജിസ്റ്റര് ചെയ്തത്. പുതുതായി രജിസ്റ്റര് ചെയ്ത അഞ്ച് കേസുകളും സിഐമാരുടെ നേതൃത്വത്തിലുള്ള സംഘം അന്വേഷിക്കും. ഡിവൈഎസ്പിമാര് മേല് നോട്ടം വഹിക്കും. പഴയ സംഘം തന്നെ റോയ് തോമസിന്റെ മരണത്തിലെ അന്വേഷണം മുന്നോട്ട് കൊണ്ടു പോകും.\nFIRKoodathai serial deathJolly Shaju


സൗദിയില് സ്വകാര്യ മേഖലയില് സ്വദേശിവല്‍ക്കരണം നടപ്പിലാക്കുന്നു\nതൊഴിലവസരങ്ങള് പരസ്യപ്പെടുത്തണമെന്ന് മന്ത്രാലയത്തിന് കീഴിലെ മാനവ വിഭവ ശേഷി നിധി (ഹദഫ്) തൊഴില് സ്ഥാപനങ്ങളോട് നിര്‍ദേശിച്ചു.\n08 Jan, 2020 at 08:07 PM\nസൗദിയില് സ്വകാര്യ മേഖലയില് കൂടുതല് സ്വദേശിവല്‍ക്കരണം നടപ്പിലാക്കുന്നു. സ്വകാര്യ സ്ഥാപനങ്ങളിലെ ഓപ്പറേഷന്‍സ്, മെയിന്റനന്‍സ് ജോലികളില് സ്വദേശികള്‍ക്ക് കൂടുതല് അവസരം നല്‍കുന്നതിനാണ് പുതിയ പദ്ധതി. ഈ മേഖലകളിലെ ഒഴിവുകളില് ഇനി മന്ത്രാലയത്തിന്റെ അനുമതിയോടുകൂടി മാത്രമേ നിയമനം സാധ്യമാകൂ.\nതൊഴില് സാമൂഹ്യകാര്യ മന്ത്രാലയമാണ് സ്ഥാപനങ്ങള്‍ക്ക് നിര്‍ദ്ദേശം നല്‍കിയത്. സ്വകാര്യ മേഖലയിലെ ഓപറേഷന്, മെയിന്റനന്‍സ് ജോലികളില് കൂടുതല് സ്വദേശിവത്ക്കരണം നടപ്പിലാക്കാന് ലക്ഷ്യമിട്ടുള്ളതാണ് മന്ത്രാലയത്തിന്റെ പുതിയ പദ്ധതി. സ്വകാര്യ സ്ഥാപനങ്ങളിലെ ഓപ്പറേഷന്, മെയിന്റനന്‍സ് ജോലികളില് വരുന്ന തൊഴിലവസരങ്ങള് പരസ്യപ്പെടുത്തണമെന്ന് മന്ത്രാലയത്തിന് കീഴിലെ മാനവ വിഭവ ശേഷി നിധി (ഹദഫ്) തൊഴില് സ്ഥാപനങ്ങളോട് നിര്‍ദേശിച്ചു.\nസ്വകാര്യ സ്ഥാപനങ്ങളുമായി സഹകരിച്ച് സ്വദേശി യുവാക്കള്‍ക്ക് തൊഴില് പരിശീലനം നല്‍കുക, പുതിയ തൊഴില് അന്വേഷകര്‍ക്ക് തൊഴില് ലഭ്യമാക്കുക, ഓപറേഷന്, മെയിന്റനന്‍സ് ജോലികളില് സ്വദേശികളുടെ അനുപാതം വര്‍ധിപ്പിക്കുക, ഭാവിയില് ഇത്തരം ജോലികളില് പൂര്‍ണമായ സ്വദേശിവത്ക്കരണം നടപ്പിലാക്കുക എന്നിവ ലക്ഷ്യമിട്ടാണ് പദ്ധതിയെന്നും ഹദഫ് വ്യക്തമാക്കി. മന്ത്രാലയത്തിന്റെ 'തഖാത്' (www.taqat.sa) പോര്‍ട്ടല് വഴി തൊഴിലവസരങ്ങള് ഇനി പരസ്യം ചെയ്യണം.\nഈ മേഖലയിലേക്ക് കൂടുതല് സ്വദേശി തൊഴിലന്വേഷകരെ ആകര്‍ഷിക്കുവാനും രാഷ്ട്രത്തിന്റെ സാമ്പത്തിക മേഖലക്ക് മുതല്‍ക്കൂട്ടാവാനും ഇതിലൂടെ സാധിക്കുമെന്നും തൊഴില് മാന്ത്രാലയം പ്രതീക്ഷിക്കുന്നു. ദേശീയ പരിവര്‍ത്തന പദ്ധതിയായ വിഷന് 2030ന്റെ ഭാഗമായി ഓപറേഷന്, മെയിന്റനന്‍സ് മേഖലയില് സ്വദേശിവത്ക്കരണം നടപ്പാക്കുമെന്ന് തൊഴില് സാമൂഹ്യ കാര്യ മന്ത്രി മാസങ്ങള്‍ക്ക് മുമ്പ് പ്രഖ്യാപിച്ചിരുന്നു.


തീരദേശ പരിപാലന ആക്ഷൻ പ്ലാൻ തയ്യാറാക്കുന്നതിൽ വീഴ്ചയെന്ന് പ്രതിപക്ഷം: നിയമസഭയിൽ നിന്നും ഇറങ്ങിപ്പോയി | Coastal regulation zone action plan\nതീരദേശ പരിപാലന ആക്ഷൻ പ്ലാൻ തയ്യാറാക്കുന്നതിൽ വീഴ്ചയെന്ന് പ്രതിപക്ഷം: നിയമസഭയിൽ നിന്നും ഇറങ്ങിപ്പോയി\nവിഷയം സഭ നിർത്തി വച്ച് ചർച്ച ചെയ്യണമെന്ന് ആവശ്യപ്പെട്ട് പ്രതിപക്ഷം അടിയന്തരപ്രമേയത്തിന് അനുമതി തേടിയെങ്കിലും മുഖ്യമന്ത്രിയുടെ മറുപടിയെ തുടർന്ന് സ്പീക്കർ അടിയന്തര പ്രമേയത്തിന് അനുമതി നിഷേധിച്ചതോടെ പ്രതിപക്ഷം സഭ വിട്ടിറങ്ങി പോയി.\nThiruvananthapuram, First Published Oct 12, 2021, 11:44 AM IST\nതിരുവനന്തപുരം: തീരദേശ പരിപാലന ആക്ഷൻ (Coastal regulation zone) പ്ലാൻ തയ്യാറാകുന്നതിലെ വീഴ്ച നിയമസഭയിൽ ഉന്നയിച്ച് പ്രതിപക്ഷം. വിഷയം സഭ നിർത്തി വച്ച് ചർച്ച ചെയ്യണമെന്ന് ആവശ്യപ്പെട്ട് പ്രതിപക്ഷം അടിയന്തരപ്രമേയത്തിന് അനുമതി തേടിയെങ്കിലും മുഖ്യമന്ത്രിയുടെ (Chief minister pinarayi vijayan) മറുപടിയെ തുടർന്ന് സ്പീക്കർ അടിയന്തര പ്രമേയത്തിന് അനുമതി നിഷേധിച്ചതോടെ പ്രതിപക്ഷം സഭ വിട്ടിറങ്ങി പോയി.\nതീരദേശ പരിപാലന ആക്ഷൻ പ്ലാൻ തയ്യാറാക്കി കേന്ദ്രത്തിന് സമർപ്പിക്കാൻ വിദഗ്ദ്ധസമിതി രൂപീകരിച്ചത് ജൂലൈയിൽ മാത്രമാണെന്ന് അടിയന്തര പ്രമേയത്തിന് അനുമതി തേടി സംസാരിച്ച കോൺഗ്രസ് എംഎൽഎ കെ.ബാബു (K.babu MLA) പറഞ്ഞു. സർക്കാർ ലാഘവ ബുദ്ധിയോടെയാണ് ഇതൊക്കെ കാണുന്നത്. കൊറോണക്ക് മുൻപ് ഇതിനായി വിജ്ഞാപനം ഇറക്കിയത് 2019-ലാണ്. ഇക്കാര്യത്തിൽ സർക്കാരിന് വീഴ്ച പറ്റി. ആക്ഷൻ പ്ലാൻ എപ്പോൾ പൂർത്തിയാക്കുമെന്ന് ഇപ്പോഴും സ‍ർക്കാർ പറയുന്നില്ല.\nതീരദേശത്ത് ലൈഫ് പദ്ധതി ഉൾപ്പെടെ വീട് നിർമ്മാണം നിലച്ച അവസ്ഥയാണ്. ആയിരത്തി അറുന്നൂറോളം അപേക്ഷകൾ ഇതിനകം തള്ളിപ്പോയിട്ടുണ്ട്. സംസ്ഥാനത്തെ 70 നിയോജക മണ്ഡലത്തിലെ ജനങ്ങളെ ബാധിക്കുന്ന കാര്യമാണിത്. അതിലാണ് സ‍ർക്കാർ ഗുരുതര വീഴ്ച വരുത്തിയതെന്നും കെ.ബാബു കുറ്റപ്പെടത്തി.\nഅതേസമയം പഴയ കാലം വേട്ടയാടുന്നതു കൊണ്ടാകാം പ്രതിപക്ഷം ഇപ്പോൾ സർക്കാരിനെ കുറ്റപ്പെടുത്തുന്നതെന്ന് ബാബുവിന് മറുപടി പറഞ്ഞ മുഖ്യമന്ത്രി പിണറായി വിജയൻ പറഞ്ഞു. കേന്ദ്ര വിജ്ഞാപനത്തിന്റെ മാർഗ്ഗരേഖ സ‍ർക്കാരിന് കിട്ടിയത് 2019 ജൂണിലാണ്. കരട് രേഖക്ക് ഭൗമശാസ്ത്ര പഠന കേന്ദ്രത്തെ ആഗസ്റ്റിൽ തന്നെ ചുമതലപ്പെടുത്തി. അവരുടെ റിപ്പോർട്ട് 2021 ഏപ്രിലിലാണ് കിട്ടിയത്. അതിലെ പോരായ്മ പരിഹരിക്കാനാണ് വിദഗ്ധ സമിതിയെ നിയോഗിച്ചത്. ഇക്കാര്യത്തിൽ കാലതാമസം വന്നിട്ടില്ല. 2011 ൽ പുറത്തിറങ്ങിയ തിരദേശ വിജ്ഞാപനത്തിൽ5വർഷം ഭരിച്ച യുഡിഎഫ് സർക്കാർ പ്ലാൻ തയ്യാറാക്കിയില്ല. ഇക്കാര്യത്തിൽ കെ.ബാബുവിന് കുറ്റബോധം ഉണ്ടാകാം. ആക്ഷൻ പ്ലാൻ സമയബന്ധിതമായി പൂർത്തീകരിക്കും. ഇക്കാര്യത്തിൽ ആശങ്ക വേണ്ട. പരിസ്ഥിതി സൗഹൃദനയമാണ് സർക്കാരിൻ്റേതെന്നും പിണറായി പറഞ്ഞു.\nകരട് പ്ലാൻ തയ്യാറാക്കി നടപടി ക്രമങ്ങൾ പൂർത്തിയാക്കണം. ഏറെ സമയം വേണ്ട പ്രക്രിയയാണിത്. 2011-ലെ വിജ്ഞാപനത്തിന് 8 വർഷം വേണ്ടി വന്നു. ഇക്കാര്യത്തിൽ പബ്ളിക് ഹിയറിംഗ് അനിവാര്യമാണ്. എന്നാൽ ഈ നടപടികളെല്ലാം പൂ‍ർത്തീകരിക്കാൻ കൊവിഡ് വ്യാപനം തടസ്സമായി. സാഹചര്യം മെച്ചപ്പെട്ടാൽ ഈ നടപടിക്രമങ്ങൾ വേഗത്തിലാക്കും. കരട് പ്ലാനിലെ പോരായ്മകൾ പരിഹരിക്കാൻ മൂന്നംഗ വിദഗ്ധ സമിതി രൂപീകരിച്ചിട്ടുണ്ട്. അവരുടെ നിർദ്ദേശങ്ങൾ ലഭിച്ചിട്ടുണ്ട്. കരട് തയ്യാറായി കഴിഞ്ഞാൽ 10 ജില്ലകളിലും പബ്ളിക് ഹിയറിംഗ് നടത്തും. ഇക്കാര്യത്തിൽ സർക്കാർ കാലതാമസം വരുത്തിയിട്ടില്ല. സഭ നിർത്തി വച്ച് ചർച്ച ചെയ്യേണ്ട ആവശ്യമില്ലെന്നും മുഖ്യമന്ത്രി മറുപടി പറഞ്ഞു.\nഅതേസമയം സന്തുലിതമായ വികസനമാണ് പ്രതിപക്ഷത്തിന്റെ നിലപാടെന്ന് പ്രതിപക്ഷ നേതാവ് വിഡി സതീശൻ പറഞ്ഞു. 2011-ലെ അപാകത പരിഹരിച്ച വിജ്ഞാപനമാണ് 2019 ലേത് അതിലാണ് ചർച്ച നടക്കുന്നത്. ആ വിജ്ഞാപനത്തിൽ മുൻപ് ഭരിച്ച യുഡിഎഫ് സർക്കാർ എന്തു ചെയ്യാനാണ്. 2019 ലെ വിജ്ഞാപനത്തിൽ പ്ലാൻ തയ്യാറാക്കി അംഗീകാരം നേടേണ്ടിയിരുന്നത് ഈ സർക്കാരാണ്. ആറ് മാസം കൊണ്ട് കൊടുക്കേണ്ടിയിരുന്ന പ്ലാൻ മൂന്ന് വർഷമായിട്ടും കൊടുത്തിട്ടില്ല. കൊവിഡ് കാലമായിട്ടും മഹാരാഷ്ട്ര അടക്കുള്ള സംസ്ഥാനങ്ങൾ പ്ലാൻ സമർപ്പിച്ചു. സർക്കാരിന്റെ അനാസ്ഥയും ശ്രദ്ധയില്ലായ്മയുമാണ് ഇതിൽ കാണുന്നത്. ഇക്കാര്യത്തിൽ കഴിഞ്ഞ സർക്കാരിനെ കുറ്റപ്പെടുത്തുന്നതിൽ അടിസ്ഥാനമില്ലെന്നും സതീശൻ പറഞ്ഞു.\nLast Updated Oct 12, 2021, 12:00 PM IST\nകോസ്റ്റൽ റെഗുലേഷൻ സോണ്


Redwine Malayalam: ധോണിയ്ക്കെതിരെ ആദായനികുതി വകുപ്പിന്റെ അന്വേഷണം\nറാഞ്ചി: ഇന്ത്യന് ക്രിക്കറ്റ് ടീം നായകന് മഹേന്ദ്രസിംഗ് ധോണിക്കെതിരെ ആദായനികുതി വകുപ്പിന്റെ അന്വേഷണം. പ്രമുഖ റിയല് എസ്റ്റേറ്റ് ഗ്രൂപ്പായ അമ്രപാലി നല്‍കിയ 75 കോടി രൂപയുടെ ചെക്കിനെക്കുറിച്ചാണ് ആദായനികുതി വകുപ്പിന്റെ റാഞ്ചി യൂണിറ്റ് അന്വേഷിക്കുന്നത്. അമ്രപാലി ഗ്രൂപ്പിന്റെ ചെയര്‍മാന് അനില് ശര്‍മ്മ നേരിട്ടാണ് ധോണിയുടെ പേരിലുള്ള ചെക്ക് കൈമാറിയതെന്നാണ് സൂചന. അമ്രപാലിയുടെ ബ്രാന്‍ഡ് അംബാസിഡറായ ധോണിയ്ക്ക് 2012 സാമ്പത്തികവര്‍ഷത്തില് നല്‍കിയ ചെക്ക് മാറിയത് 2014ലാണ്. അമ്രപാലിയുടെയും ധോണിയുടെയും സംയുക്തസംരഭമായ അമ്രപാലി മഹി ഡെവലപ്പേഴ്സില് ഇന്ത്യന് ക്യാപ്റ്റന്റെ ഭാര്യ സാക്ഷി സിംഗിന് 25 ശതമാനം ഓഹരിയുള്ളതായും ആദായനികുതിവകുപ്പിന്റെ അന്വേഷണത്തില് വ്യക്തമായിട്ടുണ്ട്.\nകഴിഞ്ഞദിവസം വരുമാനത്തെ സംബന്ധിച്ച വിവരങ്ങള് ധോണിയുടെ ഏജന്റ് ആദായനികുതി വകുപ്പിന് കൈമാറിയിരുന്നു. ഒപ്പം 20 കോടി രൂപ ആദായനികുതി ഒടുക്കുകയും ചെയ്തിരുന്നു. ഇതേത്തുടര്‍ന്നാണ് അമ്രാപാലി നല്‍കിയ ചെക്കിനെക്കുറിച്ച് അന്വേഷണം ആരംഭിച്ചത്. ഇതേക്കുറിച്ച് ചോദിച്ചറിയാന് ആദായനികുതി വകുപ്പ് ഉടന്‍തന്നെ ധോണിയുമായി ബന്ധപ്പെടുമെന്നാണ് അറിയുന്നത്. പ്രാഥമിക അന്വേഷണത്തില് ചെക്കിനെക്കുറിച്ച് ധോണിയും അമ്രപാലി ഗ്രൂപ്പും വ്യത്യസ്ത അഭിപ്രായമാണ് ആദായനികുതി വകുപ്പിനോട് പങ്കുവെച്ചത്. ചെക്ക് നല്‍കിയത് സെക്യൂരിറ്റിയായാണെന്നാണ് ധോണിയുടെ വക്താവ് അറിയിച്ചത്. എന്നാല് ബ്രാന്‍ഡ് അംബാസിഡര്‍ക്കുള്ള പ്രതിഫലമായി, കരാര്‍പ്രകാരം റാഞ്ചിയില് ക്രിക്കറ്റ് അക്കാദമി സ്ഥാപിക്കാനാണ് ധോണിക്ക് ചെക്ക് നല്‍കിയതെന്നാണ് അമ്രപാലി ഗ്രൂപ്പ് അറിയിക്കുന്നത്. അതേസമയം ചെക്ക് ധോണിയുടെ പേരില് നല്‍കിയതെന്തുകൊണ്ടാണെന്ന ചോദ്യത്തിന് അമ്രപാലി ഗ്രൂപ്പ് മറുപടി നല്‍കിയിട്ടില്ലെന്ന് ആദായനികുതി വകുപ്പ് വൃത്തങ്ങള് അറിയിച്ചു.\nനേരത്തെ സ്പോര്‍ട്സ് മാനേജ്മെന്റ് കമ്പനിയായ റീതി സ്പോര്‍ട്സില് ധോണിക്ക് 15 ശതമാനം ഓഹരിയുണ്ടെന്ന വാര്‍ത്ത വിവാദമായിരുന്നു. അതിനുശേഷം ഐപിഎല് ഒത്തുകളിയെക്കുറിച്ച് അന്വേഷിച്ച മുഗ്ദല് കമ്മീഷന് റിപ്പോര്‍ട്ടില് ധോണിക്കെതിരെ പരാമര്‍ശമുണ്ടെന്ന് ചില ദേശീയ മാധ്യമങ്ങള് റിപ്പോര്‍ട്ട് ചെയ്തിരുന്നു. ഇന്ത്യന് ക്രിക്കറ്റില് ധോണിയുടെ ഗോഡ് ഫാദറായിരുന്ന എന് ശ്രീനിവാസന് സുപ്രീംകോടതി പരാമര്‍ശത്തെത്തുടര്‍ന്ന് ബിസിസിഐ അദ്ധ്യക്ഷപദവി ഒഴിഞ്ഞിരുന്നു. ഇതിനെല്ലാം പുറമെ പുതിയ ചെക്ക് വിവാദം കൂടിയായതോടെ ധോണി ശരിക്കും സമ്മര്‍ദ്ദത്തിലാണെന്നാണ് സൂചന. ഇതേത്തുടര്‍ന്ന് ഐപിഎല്ലില് ചെന്നൈ സൂപ്പര്‍കിംഗ്സ് നായകപദവി ഒഴിയാന് ധോണി സന്നദ്ധത പ്രകടിപ്പിച്ചതായും റിപ്പോര്‍ട്ടുകളുണ്ടായിരുന്നു.\nഅമ്രപാലി ഗ്രൂപ്പ് ചെയര്‍മാന് അനില്‍ശര്‍മ്മ ജനതാദള് യുണൈറ്റഡ് സ്ഥാനാര്‍ത്ഥിയായി ലോക്സഭയിലേക്ക് മല്‍സരിക്കുന്നുണ്ട്. -\nPosted by sj at 4:13 AM


സി.പി.എം നേതാവും മുൻ മന്ത്രിയുമായ എളമരം കരീമിന്‍റെ പേഴ്സണൽ സ്റ്റാഫ് അംഗമായിരുന്നു രാഹുൽ ചൂരൽ എഴുതിയ കുറിപ്പ്. . ഡൽഹിയിലെ ആശുപത്രിയിൽ നിന്ന് എയർ ആംബുലൻസ് വഴി കേരളത്തിലെത്തിക്കുകയായിരുന്നു.\nരാഹുൽ ചൂരൽ ഫേസ്ബുക്കിൽ\n'36 ഇലക്ഷൻ റാലികളിൽ പങ്കെടുത്ത മോദി ഒരു ആശുപത്രിയെങ്കിലും സന്ദർശിക്കുന്നത് ആരെങ്കിലും കണ്ടോ?'\nഏപ്രിൽ 16ന് രാത്രി മുതലാണ് കൊറോണ വൈറസ് എന്റെ ശരീരത്തിലും കടന്നുകൂടിയതിന്റെ ലക്ഷണങ്ങൾ കണ്ടുതുടങ്ങിയത്. ഡൽഹിയിലെ അടുത്ത സുഹൃത്തുക്കൾക്കും കുടുംബത്തിനുമെല്ലാം ഒന്നുരണ്ടു ദിവസം മുന്നേ പനിയും തൊണ്ടവേദനയും ഉൾപ്പെടെയുള്ള ലക്ഷണങ്ങൾ കണ്ടുതുടങ്ങിയിരുന്നു. എല്ലാ ദിവസവും ഒന്നിച്ചുണ്ടാകുന്നവരിൽ എനിക്ക് മാത്രമാണ് അത്തരം പ്രശ്നങ്ങൾ ഒന്നും അതുവരെ ഇല്ലാതിരുന്നത്. എന്നാൽ 16ന് രാത്രി മുതൽ കാര്യങ്ങൾ പെട്ടെന്ന് മാറിമറിഞ്ഞു.\nശരീരമാസകലം വേദനയും വിറയലും. തലവേദന കൊണ്ട് ഉറങ്ങാൻ പറ്റുന്നില്ല. കയ്യിലുണ്ടായിരുന്ന ഗുളിക കഴിച്ചെങ്കിലും പ്രത്യേകിച്ച് പ്രയോജനമൊന്നും ഉണ്ടായില്ല. അങ്ങനെ ഞാനും വീണു. ഡൽഹിയിൽ ഞാൻ താമസിക്കുന്ന വീട്ടിൽ തന്നെയാണ് വിജുവേട്ടനും (Vijoo Krishnan) കുടുംബവും താമസിക്കുന്നത്. അന്ന് രാത്രി വിജുവേട്ടൻ സ്ഥലത്തില്ല. രാത്രി പനിയും തലവേദനയും കൂടി വന്നെങ്കിലും ആരെയും വിളിച്ചു ബുദ്ദിമുട്ടിക്കാൻ തോന്നിയില്ല. രാവിലെ7മണിവരെ എങ്ങനെയൊക്കെയോ തള്ളിനീക്കി. പിന്നെ സമതേച്ചിയെ (വിജുവേട്ടന്റെ ഭാര്യ) വിളിച്ചു കാര്യം പറഞ്ഞു. ഒരു ടൈഗർ ബാംമും കുറച്ചു ഗുളികകളും സംഘടിപ്പിച്ചു. അന്നുമുതൽ മുറി വിട്ട് പുറത്തിറങ്ങുന്നില്ല എന്നും തീരുമാനിച്ചു. ടൈഗർ ബാം കട്ടിക്ക് തടകി വീണ്ടും ഉറങ്ങാൻ ഒരു ശ്രമം നടത്തിനോക്കി. ഒരു കാര്യവുമുണ്ടായില്ല.\nകുറച്ചു കഴിഞ്ഞ് ഗോകുലിനെ വിളിച്ചു സംഭവം പറഞ്ഞു. അവൻ കൊവിഡിന്റെ ചികിത്സയ്ക്ക് ഉപയോഗിച്ചുവരുന്ന മരുന്നുകളുടെ ലിസ്റ്റ് അയച്ചുതന്നു. ഡ്രൈവറെ വിട്ട് അതെല്ലാം വാങ്ങി. കരീമിക്കയെയും (Elamaram Kareem) അറിയിച്ചു. ഉച്ചയോടെ വിജുവേട്ടൻ എത്തി. ഓക്സിജൻ സാച്ചുറേഷൻ കുറഞ്ഞുവരുന്നുണ്ട്. എന്നാലും പേടിക്കാനുള്ള അളവിൽ എത്തീട്ടില്ല. വീട്ടിൽ തന്നെ ഇരിക്കാം എന്ന് തീരുമാനിച്ചു. ഡോക്ടർ വീട്ടിൽ തന്നെ ഉള്ളതുകൊണ്ട് ഓരോ സമയത്തും ഗോകുലിനെ വിളിച്ചു കാര്യങ്ങൾ തീരുമാനിക്കുകയും ചെയ്യാമല്ലോ.\nനിഷേധ സമീപനം പരത്തുന്നവർ കൊടിയ വൈറസുകളെന്ന് ഖുഷ്ബു; ബി.ജെ.പിയെയാണോ ഉദ്ദേശിക്കുന്നതെന്ന് നെറ്റിസൺസിെൻറ പൊങ്കാല\n18ന് രാത്രിയാണ് കാര്യങ്ങൾ ആകെ മാറുന്നത്. രാത്രി പെട്ടന്ന് ശ്വാസം എടുക്കാൻ പറ്റാത്ത അവസ്ഥ വന്നു. തിരിഞ്ഞും മറിഞ്ഞും കിടന്നിട്ടും പൂർണമായി ശ്വാസം എടുക്കാൻ പറ്റുന്നില്ല. വിജുവേട്ടൻ പോയി ഒരു പോർട്ടബിൾ ഓക്സിജൻ സിലിണ്ടർ വാങ്ങിക്കൊണ്ടുവന്നു. അത് ഉപയോഗിച്ചപ്പോൾ ചെറിയ ആശ്വാസം വന്നു. ഗോകുലിനെ വിളിച്ചപ്പോൾ നെബുലൈസേഷൻ ചെയ്യാൻ പറഞ്ഞു. നേബുലൈസറും വാങ്ങി ഉപയോഗിച്ചു. വീണ്ടും കുറച്ച് ആശ്വാസം കിട്ടി. പിറ്റേ ദിവസം സ്കാനിംഗ്, എക്സ് റേ, ബ്ലഡ് ടെസ്റ്റ് എല്ലാം ചെയ്തു. സ്കാനിംഗിൽ ന്യൂമോണിയയുടെ ചെറിയ തുടക്കം കണ്ടെത്തി. എങ്കിലും പേടിക്കേണ്ട അവസ്ഥയിൽ എത്തീട്ടില്ല. മരുന്ന് കഴിച്ചു വീട്ടിൽ തന്നെ റസ്റ്റ് എടുത്താൽ ശരിയാകാവുന്നതേ ഉള്ളു.\nഅങ്ങനെ ഒന്നുരണ്ട് ദിവസം കൂടി തള്ളിനീക്കി. 20ന് കോവിഡ് റിസൾട്ട് വന്നു. പോസിറ്റീവ് തന്നെ. സിടി വാല്യൂ 17 (വെരി ഹൈ വൈറൽ ലോഡ്). പനിയിൽ നിന്നും തലവേദനയിൽ നിന്നും ചെറിയ ആശ്വാസം വന്നപ്പോൾ ഇനി പേടിക്കാനില്ലെന്നോർത്ത് കിടന്നു. പക്ഷെ കാര്യങ്ങൾ വീണ്ടും മോശമാകാൻ തുടങ്ങി. രണ്ട് ദിവസത്തിനുള്ളിൽ ശ്വാസതടസം കൂടിവന്നു. പോർട്ടബിൾ ഓക്സിജൻ കൊണ്ട് കാര്യം ഉണ്ടായില്ല. അവസ്ഥ മോശമാണ് എന്നറിഞ്ഞപ്പോൾ ഗോകുൽ ഡെൽഹീലേക്ക് വന്നു. വന്നപാടെ ഒന്നുരണ്ട് ഇൻജെക്ഷൻ തന്നു. തലവേദനയും പ്രശ്നങ്ങളും താൽക്കാലികമായി മാറി. പക്ഷെ ഇൻജെക്ഷൻ എഫക്ട് കഴിഞ്ഞപ്പോൾ പൂർവാധികം ശക്തിയോടെ തിരിച്ചുവന്നു. ഓക്സിജൻ സാച്ചുറേഷൻ വല്ലാതെ കുറഞ്ഞുവന്നു. ഇനി വീട്ടിൽ കിടത്തുന്നത് അപകടമാണെന്നും എത്രയും പെട്ടെന്ന് ഐസിയു വിലേക്കു മാറ്റണമെന്നും ഡോക്ടറനിയൻ വിധിയെഴുതി. പിന്നെ അതിനു വേണ്ടി മറ്റുള്ളവരുടെ ഭഗീരധ പ്രയത്നം. അപ്പോഴേക്കും ഞാൻ ഒന്നും ചെയ്യാൻ പറ്റാത്ത അവസ്ഥയിലേക്കെത്തിയിരുന്നു.\nഡൽഹിയിലെ കോവിഡ് വ്യാപനത്തിന്റ ഭീകരാവസ്‌ഥ ശരിക്കും മനസിലാക്കിയ ദിവസങ്ങളായിരുന്നു പിന്നീട്. എത്ര വലിയ ഇടപെടൽ നടത്തിയിട്ടും ഒരു ഓക്സിജൻ ബെഡ് പോലും കിട്ടാത്ത സാഹചര്യം. മുഖ്യമന്ത്രിയുടെയും കേന്ദ്ര മന്ത്രിമാരുടെയും എംപിമാരുടെയും ഉന്നത ഉദ്യോഗസ്ഥരുടെയും ഓഫീസിൽ നിന്നും നിരന്തരം ശ്രമിച്ചിട്ടും ഒരു ആശുപത്രിയിലും ബെഡ് ഇല്ല എന്ന മറുപടി മാത്രം. ഓക്സിജൻ സപ്പോർട് ഇല്ലാതെ ഒരു നിമിഷം പോലും ജീവൻ നിലനിർത്താൻ പറ്റില്ല എന്ന സാഹചര്യം വന്നു. ഡൽഹിയിൽ കേന്ദ്ര സർക്കാരിന് കീഴിൽ പ്രവർത്തിക്കുന്ന ആർ.എം.എൽ ആശുപത്രിയിൽ ജോലിചെയ്യുന്ന ബന്ധുവിനെ വിളിച്ചു. അവരുടെ വാർഡിൽ ഒരുദിവസം ഓക്സിജൻ സപ്പോർട്ടോടെ കിടക്കാൻ സൗകര്യം ചെയ്തു.\n23ന് രാത്രി ആർഎംഎൽ ഹോസ്പിറ്റലിൽ എത്തി. എസ്.ആർ.പി യും, ബ്രിന്താ കാരാട്ടും, യൂസഫ് തരിഗാമിയും, എ.കെ.പി യും കരീമിക്കയും, ശ്രീമതി ടീച്ചറും, കെ. കെ. രാഗേഷും, വി. ശിവദാസനും, എം. ബി. രാജേഷും, സോമപ്രസാദും, വി. പി. സാനുവും, അനീഷേട്ടനും, സത്യപാലേട്ടനും, കബീറിക്കയും ഉൾപ്പെടെ ഒരുപറ്റം പാർട്ടി സഖാക്കൾ നിരന്തരം ഗോകുലിനെയും വിജുവേട്ടനെയും ബന്ധപ്പെടുന്നുണ്ട്. ആശുപത്രിയിൽ ബെഡ് കിട്ടാനും അത്യാവശ്യമായ റെംഡിസിവർ മരുന്ന് ഏർപ്പാടാക്കാനും എല്ലാവരും ശ്രമിച്ചുകൊണ്ടിരുന്നു. അന്ന് രാത്രിയാണ് ശിവദാസേട്ടൻ (Dr. V Sivadasan ) വിളിച്ചു നാട്ടിലേക്ക് വരാൻ പറയുന്നത്. എയർആംബുലൻസ് നോക്കാമെന്നും ഡൽഹിയിൽ നിൽക്കണ്ട എന്നും കക്ഷി പറഞ്ഞു. എയർ ആംബുലൻസിന് ഏകദേശം 27 ലക്ഷം രൂപ ആകും. അത്രയും പൈസ മുടക്കി നാട്ടിലേക്ക് ഓടണോ എന്ന കൺഫ്യൂഷൻ എനിക്കും. ഏതായാലും ഒന്നുരണ്ടു ദിവസം നോക്കീട്ടു തീരുമാനിക്കാം എന്നുവെച്ചു.\nപിറ്റേ ദിവസം ആർ.എം.എല്ലിൽ കോവിഡ് വാർഡിൽ ഒരു ബെഡ് റെഡിയായി. അവിടുത്തെ ചികിത്സയുടെ മഹത്വത്തെപ്പറ്റി അറിയുന്നതുകൊണ്ടുതന്നെ എനിക്ക് വലിയ താല്പര്യം ഉണ്ടായില്ല. പക്ഷെ മുന്നിൽ വേറെ വഴികളുമില്ല. ഓക്സിജൻ സപ്പോർട് ഇല്ലാതെ ഒരു മിനുട്ട് പോലും പിടിച്ചുനിൽക്കാൻ പറ്റാത്ത അവസ്ഥയിലേക്ക് ഞാൻ എത്തിയിരുന്നു. അങ്ങനെ 24ന് ആർഎംഎൽ ആശുപത്രിയിലെ കോവിഡ് വാർഡിൽ അഡ്മിറ്റ് ആവുന്നു.\nഒന്നാം ദിവസം തന്നെ ഇവിടെ കിടന്നാൽ അധികനാൾ ആയിസുണ്ടാകില്ല എന്ന് ഉറപ്പായിരുന്നു. ഒരു വലിയ ഹോളിൽ നൂറുകണക്കിന് രോഗികൾ. തീരെ ആവതില്ലാത്തവർ മുതൽ ചെറിയ ശ്വാസ തടസവും പ്രശ്നങ്ങളും മാത്രം ഉള്ളവർ വരെ അതിലുണ്ട്. പുറത്തുനിന്നും ആർക്കും പ്രവേശനമില്ല. ഡോക്ടർ, നേഴ്സ്, അറ്റണ്ടർ അങ്ങനെ ആരും സ്ഥിരമായി അതിനകത്തില്ലതാനും. രാവിലെയും ഉച്ചക്കും രാത്രിയിലും വന്ന് ഇൻജെക്ഷനും മരുന്നുകളും തന്ന് അവർ പോകും. അതിനിടയിൽ ആർക്ക് എന്ത് പറ്റിയാലും ആരും അറിയില്ല. നടക്കാൻ ആവതുള്ളവർ പുറത്തു വാതിലിനടുത്ത് പോയി കാര്യം പറഞ്ഞാൽ അര മണിക്കൂർ കഴിയുമ്പോൾ ആരെങ്കിലും വന്ന് നോക്കും. ഒന്നിനും പറ്റാത്ത ഒരാളാണെങ്കിൽ അവിടെ കിടന്നു ചക്രശ്വാസം വലിക്കും. ഇതാണ് അവസ്ഥ.\nഞങ്ങൾക്ക് കഴിക്കാനുള്ള ഭക്ഷണം കട്ടിലിന്റെ മുകളിൽ സമയമാകുമ്പോൾ കൊണ്ടുവെക്കും. കഴിച്ചാലും കഴിച്ചില്ലെങ്കിലും അവർക്ക് പ്രശ്നമല്ല. അവർ തങ്ങളെ ഏൽപ്പിച്ച ജോലി ചെയ്യുന്നു. അത്രമാത്രം. എന്റെ കട്ടിലിന്റെ തൊട്ട് മുകളിലാണ് എ.സി വെന്റ്. നല്ല തണുപ്പോടെ അതിൽ നിന്നും ശക്തിയായി കാറ്റ് വരുന്നു. രോഗികൾക് പുതയ്ക്കാൻ പുതപ്പ് ഇല്ല. തണുത്തു വിറയ്ക്കാൻ തുടങ്ങി. കട്ടിൽ അവിടെ നിന്ന് നീക്കാൻ ആരെങ്കിലും വരുന്നതും നോക്കി നിന്നു. ആരും വന്നില്ല. തീരെ അവശനായിരുന്നെങ്കിലും ആദ്യ ദിവസം തന്നെ തണുത്തു മരവിച്ചു ജീവൻ വിടാതിരിക്കാൻ കട്ടിലിൽ നിന്ന് ഇറങ്ങി അത് തള്ളിനീക്കാൻ ഞാൻ തന്നെ ശ്രമം നടത്തി. ശരീരം തളർന്നു തല കറങ്ങി കട്ടിലിലേക്കുതന്നെ വീണു. ആ ശ്രമം വിഫലമായി.\nഗോകുലിനു മെസ്സേജ് അയച്ചു. എത്രയും വേഗം ഒരു പുതപ്പ് എത്തിക്കണം. അവനും വിജുവേട്ടനും വീട്ടിൽ നിന്നും പുതപ്പുമായി വന്ന് അത് താഴെ ഏൽപ്പിച്ചു. അത് നാലാം നിലയിൽ ഞാൻ കിടക്കുന്ന വാർഡിൽ എത്തിയപ്പോഴേക്കും തണുത്തു മരവിച്ചു ബോധം മായുന്ന അവസ്ഥയിൽ എത്തിയിരുന്നു ഞാൻ. പുതപ്പുമായി വന്ന അറ്റണ്ടറോട് എസി ഓഫ് ചെയ്യാൻ കരഞ്ഞുപറഞ്ഞു. ഒപ്പം എന്റെ കട്ടിൽ കുറച്ചു നീക്കാനും. അതിനു അയാൾ പറഞ്ഞ മറുപടി; 'യെ സബ് മേരാ കാം നഹി ഹേ' (ഇതൊന്നും എന്റെ ജോലിയല്ല) എന്നാണ്. ഈ മറുപടി ആദ്യം കേട്ടപ്പോൾ ഒന്ന് ഞെട്ടിയെങ്കിലും ആർഎംഎല്ലിൽ കിടന്ന ഒരാഴ്ചക്കാലം എല്ലാ ദിവസവും കേട്ട് കേട്ട് അതിന് പുതുമ നഷ്ടപ്പെടുകയും പിന്നീടങ്ങോട്ട് ഈ വാചകം കേൾക്കുമ്പോൾ ഒരു നിർവികാരത മാത്രം അനുഭവപ്പെടുകയും ചെയ്തു.\nഞാൻ ആ കോവിഡ് വാർഡിലേക്ക് കയറിയപ്പോൾ എതിർവശത്തെ കട്ടിലുകളിൽ ഉള്ള രണ്ടുപേരെ ശ്രദ്ദിച്ചിരുന്നു. ഒരാൾ ഒരു 45 വയസ് പ്രായം വരും. മറ്റെയാൾ കുറച്ച് കൂടുതൽ പ്രായമുള്ള ആളാണ്. രണ്ടുപേരും കാഴ്ചയിൽ അത്ര വലിയ പ്രശ്നങ്ങൾ ഉള്ളവരല്ല. എന്നേക്കാൾ നന്നായി സംസാരിക്കാനും ഒക്കെ പറ്റുന്നുണ്ട്. ഒരാൾ സ്വയം നടന്ന് ബാത്‌റൂമിലേക്കെല്ലാം പോകുന്നുണ്ട്. പ്രായമുള്ളയാൾക്ക് നടക്കാൻ ബുദ്ദിമുട്ട് ഉള്ളതുകൊണ്ട് ഡയപ്പർ കെട്ടിക്കൊടുത്തിട്ടുണ്ട്. ഈ രണ്ടുപേരുടെയും പിന്നെ എന്റെ ഇടതുവശത്തു കിടന്നിരുന്ന ആളുടെയും മരണം നേരിൽ കാണേണ്ടിവന്നതാണ് ഇപ്പോഴും മനസിനെ ഉലയ്ക്കുന്ന സംഭവം.\nഅഞ്ചുമണിക്ക് ശേഷമേ വാർഡിലേക്ക് ആരെങ്കിലും വരൂ. അഞ്ചുമണിക്ക് വന്ന നേഴ്സ് ഇൻജെക്ഷൻ നൽകാൻ പോയപ്പോളാണ് ഇയാൾ മരിച്ചതായി കാണുന്നത്. ഒരു ഭാവ വ്യത്യാസവും ഇല്ലാതെ അയാളുടെ ഓക്സിജൻ മാസ്കും കയ്യിലെ കാനുലയും മാറ്റി ബാക്കി രോഗികൾക്ക് ഇൻജെക്ഷനും നൽകി തന്റെ പണി തീർത്തു അവർ പോയി. വൈകുന്നേരം ഏകദേശം7മണിവരെ ആ മൃതദേഹം അവിടെ അതുപോലെ കിടന്നു.7മണിക്ക് ശേഷമാണ് ചിലർ വന്ന് അത് പൊതിഞ്ഞുകെട്ടുന്നത്. പൊതിഞ്ഞുകെട്ടുന്ന പണിയുള്ളവർ അത് തീർത്തു പോയി. പിന്നെ മൃതദേഹം കൊണ്ടുപോകാൻ ചുമതലപ്പെട്ടവർ വന്ന് അത് അവിടുന്ന് മാറ്റിയപ്പോൾ രാത്രി 8 മണി. അഞ്ചു മണിക്കൂറിൽ കൂടുതലാണ് ഒരു മനുഷ്യ ശരീരം അവിടെ കിടന്നത്. അതായിരുന്നു എനിക്ക് കിട്ടിയ ആദ്യത്തെ ഷോക്ക്.\nരണ്ടാമത് മരിച്ചത് എന്റെ ഇടതുവശം കിടന്നയാളാണ്. അയാളുടെ ദേഹമാസകലം പൊള്ളി ബാൻഡെജ് ഇട്ടിരിക്കുകയായിരുന്നു. അതിനോടൊപ്പം കോവിഡ് കൂടി ഉള്ളതുകൊണ്ട് അയാൾ കൂടുതൽ ബുദ്ധിമുട്ടുകൾ പ്രകടിപ്പിച്ചിരുന്നു. ഇടയ്ക്ക് ഉച്ചത്തിൽ കരയും. ആ കരച്ചിൽ ആരും കേൾക്കില്ല. ജോലി സമയം ആകുമ്പോൾ വരുന്നവരോട് അയാൾ ബുദ്ദിമുട്ടുകൾ പറയും. ചിലർ അത് കേൾക്കും. ചിലർ കേട്ട് തഴമ്പിച്ച മറുപടി പറയും: 'യേ മേരാ കാം നഹി ഹേ'. അയാളുടെ വേദനയ്ക്കോ ബുദ്ധിമുട്ടിനോ ഒരു പരിഹാരവും ആരും കണ്ടെത്തിയില്ല. ഒരു ദിവസം രാത്രി ഏറെ വൈകി, ഞാൻ പതിവുപോലെ ഉറക്കമില്ലാതെ മുകളിലോട്ട് നോക്കി കിടക്കുന്നു. ഇടതുവശത്തുനിന്ന് ഒരു ശബ്ദം കേട്ട് നോക്കിയപ്പോൾ ആ മനുഷ്യൻ ഉരുണ്ട് താഴെ വീണിരിക്കുന്നു. എന്നിട്ട് ഉറക്കെ കരയുകയാണ്. ആര് കേൾക്കാൻ? കുറച്ചുകഴിഞ്ഞപ്പോൾ കരച്ചിൽ നിന്നു. അങ്ങനെ അതും കഴിഞ്ഞു. രാവിലെ 'ജോലി' തീർക്കാൻ വന്നവർ അത് കണ്ടു. മരണം ഉറപ്പിച്ചു. കട്ടിലിൽ എടുത്തു കിടത്തി. ഇപ്രാവശ്യം ആരെങ്കിലും കണ്ടുകഴിഞ്ഞു രണ്ടു മണിക്കൂർ നേരമേ ആ മൃതദ്ദേഹത്തിന് അനാഥമായി കട്ടിലിൽ കിടക്കേണ്ടിവന്നുള്ളു. രണ്ടുമണിക്കൂർ കൊണ്ട് അവർ ബോഡി മാറ്റി.\nഓക്സിജൻ സപ്പോർട്ട് ഇല്ലാതെ ഒരു നിമിഷം പോലും ഇരിക്കാൻ പറ്റാത്ത അവസ്ഥയിലായിരുന്നു ഞാൻ ഉണ്ടായിരുന്നത്. സംസാരിക്കാനോ ഒച്ചയെടുത് ആരെയെങ്കിലും സഹായത്തിനു വിളിക്കാനോ കട്ടിലിൽ നിന്ന് അനങ്ങാനോ പറ്റാത്ത അവസ്ഥ. മൂത്രമൊഴിക്കാൻ യൂറിൻ ഫ്ലാസ്ക് ഉണ്ട്. രാവിലെ മൂത്രമൊഴിച്ചാൽ വൈകുന്നേരം വരെ അത് ആ ഫ്ലാസ്കിൽ കിടക്കും. ആരും എടുത്തു കളയില്ല. ഇടയിൽ വരുന്ന ആരോടെങ്കിലും കളയാൻ പറഞ്ഞാൽ ഇത് തന്റെ പണിയല്ല എന്നും അതിനുള്ള ആള് വരുമ്പോൾ പറയാനും പറയും. രാവിലെ മൂത്രമൊഴിച്ചു ഫ്ലാസ്ക് നിറഞ്ഞാൽ വൈകുന്നേരം അത് കളയുന്നത് വരെ മൊത്രമൊഴിക്കാൻ നിർവാഹമില്ല.\nസ്വയം എഴുന്നേറ്റ് ബാത്‌റൂമിൽ പോകാൻ പറ്റാത്തതുകൊണ്ടും ഓക്സിജൻ സപ്പോർട്ട് ഇല്ലാതെ പോകുന്നത് അപകടമായതുകൊണ്ടും എനിക്ക് അഡൾട്ട് ഡയപ്പർ കെട്ടിത്തരാൻ ഡോക്ടർമാർ ആദ്യ ദിവസം തന്നെ ആ 'ജോലി' ഉള്ളവർക്ക് നിർദ്ദേശം കൊടുത്തിരുന്നു. ആദ്യ ദിവസം രാവിലെ അവർ കെട്ടിത്തന്നു. രാത്രി അത് അഴിച്ച് പുതിയത് കെട്ടിത്തരാം എന്ന് പറഞ്ഞെങ്കിലും രാത്രി ആരും വന്നില്ല. പിറ്റേ ദിവസം രാവിലെ വന്ന അറ്റണ്ടർമാരോടും നേഴ്സ്മാരോടും കാര്യം പറഞ്ഞെങ്കിലും അവർ ഇത് തങ്ങളുടെ പണിയല്ല എന്ന് പറഞ്ഞു കൈ മലർത്തി. അടുത്ത ദിവസം രാവിലെയാണ് അതിന്റ ജോലിക്കാർ വന്നു എന്റെ ഡയപ്പർ മാറ്റുന്നത്. രണ്ടു ദിവസം സ്വന്തം വിസർജ്യത്തിനുമേൽ കിടക്കേണ്ടിവന്ന ആ അവസ്ഥ ഈ നിമിഷവും മനസിനെ അലട്ടുന്നുണ്ട്.\nഅഞ്ച് ദിവസം മെഡിക്കൽ കോളേജ് ഐസിയു വിൽ കിടന്ന് നല്ല പരിചരണം കിട്ടിയതോടെ ആരോഗ്യം നന്നായി മെച്ചപ്പെട്ടു. ഓക്സിജൻ സപ്പോർട്ട് വേണമെങ്കിലും ഫ്ലോ കുറച്ചുകൊണ്ടുവന്നു. ശ്വാസ തടസം മാറി. കോവിഡ് പരിശോധന നെഗറ്റീവ് ആയപ്പോൾ ഐസിയു വിൽ നിന്ന് മാറ്റി. മെഡിക്കൽ കോളേജിൽ പ്രൈവറ്റ് റൂം ഇല്ലാത്തതുകൊണ്ട് കോഴിക്കോട് ബേബി മെമോറിയാൽ ആശുപത്രിയിലേക്ക് വന്നു. ഇനി ഓക്സിജൻ സപ്പോർട്ടോടുകൂടി കുറച്ചുനാൾ കൂടി ഇവിടെ. ഡൽഹിയിലെ ആശുപത്രിയിൽ കഴിച്ചുകൂട്ടേണ്ടിവന്ന ഭീതിജനകമായ ദിവസങ്ങൾ ഇപ്പോഴും മനസിൻ നിന്ന് മാഞ്ഞിട്ടില്ല. മെഡിക്കൽ കോളേജ് ഐസിയു വിലും ഞാൻ വന്നതിനു ശേഷം രണ്ടു മരണം നടന്നിരുന്നു. തീരെ അവശരായ, പ്രായമായ രണ്ടുപേർ. അത് തടയാൻ അവിടെ ആരോഗ്യപ്രവർത്തകർ നടത്തിയ ശ്രമങ്ങളും രണ്ടു മിനുട്ടിനുള്ളിൽ അവിടെ ഓടിക്കൂടിയ ഡോക്ടർമാരും നഴ്സുമാരും കാണിച്ച വെപ്രാളവും ഒരു മനുഷ്യജീവൻ ഇവരെ സംബന്ധിച്ചിടത്തോളം എത്രത്തോളം പ്രാധാന്യമുള്ളതാണ് എന്ന് വെളിവാക്കുന്നു.\nഡൽഹിയിലെ ചികിത്സയുടെ (ചികിത്സ നൽകായ്മയുടെ) ഭീകര മുഖം വെളിവായത് മെഡിക്കൽ കോളേജിൽ നിന്നും സിടി സ്കാൻ ചെയ്തപ്പോഴാണ്. ന്യൂമോണിയ വല്ലാതെ കൂടി രണ്ടു ശ്വാസകോശത്തെയും കാര്യമായി ബാധിച്ചിരുന്നു. ഗോകുൽ ആ സിടി റിപ്പോർട്ടും ഫിലിംമും കണ്ട് തമാശയ്ക്ക് പറഞ്ഞത് 'സ്പോഞ്ച് പോലുള്ള നിന്റെ ശ്വാസകോശങ്ങൾ ഇപ്പോൾ അരിപ്പപോലെ ആയി' എന്നാണ്. ഡൽഹിയിൽ വച്ച് കൃത്യമായ കെയർ കിട്ടാത്തതുകൊണ്ട് മാത്രം സംഭവിച്ചത്. കേരളത്തിലേക്ക് വരുന്നത് ഇതിലും വൈകിയിരുന്നെങ്കിൽ ജീവൻ പോലും നഷ്ടപ്പെടുമായിരുന്നു.


രാജ്യത്ത് 24 മണിക്കൂറിനിടെ 3,06,064 പേർക്ക് കൊവിഡ് സ്ഥിരീകരിച്ചു - Pravasishabdam\nHome News National രാജ്യത്ത് 24 മണിക്കൂറിനിടെ 3,06,064 പേർക്ക് കൊവിഡ് സ്ഥിരീകരിച്ചു\nരാജ്യത്ത് 24 മണിക്കൂറിനിടെ 3,06,064 പേര്‍ക്ക് കൂടി കൊവിഡ് സ്ഥിരീകരിച്ചു. കൊവിഡ് ടെസ്റ്റ് പോസിറ്റിവിറ്റി നിരക്ക് 20.75 ശതമാനമായി ഉയര്‍ന്നു. 439 പേരുടെ മരണങ്ങള് കൂടി കഴിഞ്ഞ ദിവസം കൊവിഡ് മൂലമാണെന്ന് കണ്ടെത്തിയിട്ടുണ്ട്. ഇതോടെ മഹാമാരി മൂലം ആകെ മരണപ്പെട്ടവരുടെ എണ്ണം 4,89,848 ആയി ഉയര്‍ന്നു. 17.78 ശതമാനത്തില് നിന്നാണ് രാജ്യത്തെ ടെസ്റ്റ് പോസിറ്റിവിറ്റ് നിരക്ക് ഈ വിധത്തില് ഉയരുന്നത്. ആകെ 39.54 മില്യണ് ആളുകള്‍ക്കാണ് കൊവിഡ് രോഗം ബാധിക്കപ്പെട്ടത്.\nPrevious articleമന്ത്രി എ കെ ശശീന്ദ്രന് കൊവിഡ് സ്ഥിരീകരിച്ചു\nNext articleകേരളത്തില് 26,514 പേര്‍ക്ക് കോവിഡ്-19 സ്ഥിരീകരിച്ചു